অসমত স্বাস্থ্যশিক্ষাৰ দ্বাৰ উন্মোচনৰ এটি মুহূৰ্ত এক দীৰ্ঘ যাত্ৰাৰ আৰম্ভণি..... উফ, হোৱাট এ প্ৰলং জাৰ্নি! হৰিবল ইটচ ৰিয়েলি হৰিবল! দিহিং কুঁৱৰী নামৰ জাহাজখন আহি নগাঘূলিৰ ষ্টিমাৰঘাটত যেতিয়া লাগিছিলহি তেতিয়া বেলি অস্তাচলত। চকা পাটত বহা মনোময় সময়, ব্ৰহ্মপুত্ৰৰ বিশাল জলধিয়ে তেতিয়া ৰঙীন ৰূপ ধাৰণ কৰিছিল- দূৰৈৰ ৰঙা আকাশখনৰ সোণালী আভা দিগন্ত ভেদি যেন নামি আহিছিল ধৰালৈ। বালিৰ ওপৰেদি খোজ কাঢ়ি আহি জিমনাষ্টিক খেলুৱৈৰ দৰে পাৰলৈ জাপ মাৰি নামি ৰয়েল বৃটিছ আৰ্মিৰ উচ্চপদস্থ বিষয়াৰ পোছাক পিন্ধা ব্যক্তিজনে গা-মূৰ জোকাৰি কোৱা কথা কেইষাৰে যেন অসন্তুষ্ট কৰিছিল তেওঁৰ পিছে পিছে আহি থকা দ্বিতীয়জন ব্যক্তিক। তেওঁ পাৰলৈ উঠি আহি কৈছিলঃ কিন্তু এনেবিলাক অঞ্চলৰ জনসাধাৰণৰ মাজতেই আমাৰ উপস্থিতিৰ প্ৰয়োজনীয়তা বেছি। দ্বিতীয়জন ব্যক্তিৰ কথাকেইষাৰ যেন মানি লব নুখুজিলে মি: ৱাইল্ড নামৰ গাঢ় সেউজীয়া তৰা লগোৱা সৈন্যবাহিনীৰ বিষয়াজনে। তেওঁ অসন্তোষীয়া মুখভংগীৰে নিজৰ মনোভাৱকে পুনৰ প্ৰকট কৰিলে। আফ্ৰিকাৰ ঘনঘোৰ অঞ্চলত দুবছৰ কটাই আহিছো মই, উস, মানুহো তেনেকৈ থাকে, ভাবিলে আচৰিত লাগে। আমাৰ দেশত বনৰীয়া জীৱ-জন্তুও সেই পৰিবেশত নাথাকে। বগা কোটচোলা আৰু ৰঙা ফেল্টহেট পিন্ধা, দ্বিতীয়জন ব্যক্তিৰ কথাখিনি মূৰ দুপিয়াই নিৰবে সমৰ্থন কৰি অহা তৃতীয়জন ব্যক্তিয়ে এইবাৰ মাত লগালেঃ মি: অফিচাৰ, মই কিন্তু এই কথাটো কবলৈ বাধ্য যে এই অঞ্চলৰ মানুহে পৰিস্কাৰ-পৰিচ্ছন্নতা বুজে। দি দিচেনডেন্ট্ অব দি কিং অৱ থাইলেণ্ড হেড্ কনকোৱাৰড্ দিচ প্লেচ অলমষ্ট ফৰ হাণ্ডেড ইয়াৰচ্ বেক এণ্ড এচটাব্লিচড্ দেয়াৰ কিংদম হিয়াৰ। দে আৰ চিভিলাইজড্ পাৰচনচ্ এন্দ ডে এচটাব্লিচড্ এ চিভিলাইজেচন হিয়াৰ। মিলিটেৰী বিষয়াজনে অৱশ্যে এইবাৰ বিশেষ উচ্চবাক্য নকৰি কলেঃ আই মে এগ্ৰী উইথ ইউ, বাট দ্য আবৰচ এন্দ চাম ইনহবিটান্টচ অব দ্য হিলি ট্ৰেক্ট আৰ ডিচটাৰ্বিং আৱাৰ পিপল বাই এডপটিং ভেৰিয়াচ ট্ৰিকচ, হাউৱেভাৰ দ্য পিপল অৱ ব্ৰহ্মপুত্ৰ ভেলী, পাৰটিকুলাৰলি দ্য পিপল অৱ দিচ এৰিয়া চিমচ টু বি ৰিলিভড অন আৱাৰ এৰাইভেল। পাৰত উঠা তৃতীয়জন ব্যক্তিয়ে কলেঃ আপুনি ইয়াত কাম কৰি বেচ সুখী হব ডাক্তৰ। সৈন্য বাহিনীৰ বিষয়াজনে এইবাৰ নদীৰ পাৰৰ থিয় গঢ়াইদি আগবাঢ়ি অহা চাৰিপাঁচজনীয়া সৈনিকৰ দলটিৰ পিনে আঙুলিয়াই কলেঃ মাই ৱয়জ আৰ কামিং। মই তেন্তে আপোনালোকৰ পৰা বিদায় লোৱাৰ সমাগত। তাৰপিছত হঠাতে বিষয়াজনে শ্বেক্সপীয়েৰৰ নাটকৰ জুলিয়াচ চিজাৰৰ দৰে পজ এটা দি তৃতীয়জন ব্যক্তিলৈ চাই সুধিলেঃ ইমানদুৰ একেলগে আহিলো, কিন্তু আপোনাৰ পৰিচয় লোৱা নহল যে। এইবাৰ বগা কোট আৰু ৰঙা টুপী পিন্ধা চাহাবজনে শব্দ কৰি হাঁহি এটা মাৰিয়ে কলেঃ মি: অফিচাৰ, হি ইজ মি: গিৰিন ফুকন, দ্য ফাৰ্ষ্ট আচামীজ কোৱালিফাইড ডক্টৰ। সৈন্য বাহিনীৰ অফিচাৰজনৰ কপালৰ ৰেখা কেইডালমান জিলিকি উঠিল৷ কলেঃ অহ, মই হলে ভবাই নাছিলো যে তেওঁ এজন নেটিভ। ভেৰি গুড, ভেৰি গুড। বাকী দুয়োজন ব্যক্তিয়ে অৱশ্যে সেনাবাহিনীৰ বিষয়াজনে কি মনোভাব লৈ গুড বুলি কলে নে উপহাস কৰিলে একো ধৰিব নোৱাৰিলে। সমগ্ৰ যাত্ৰাটোৱেই মদগৰ্বী কথাৰে নিজৰ ঔদ্ধত্য প্ৰদৰ্শন কৰি অহা বিষয়াজনে সেইসময়তে তেওঁৰ লৰাহতঁৰ পৰা খটপ খটপ শব্দৰ চেলুট গ্ৰহণ কৰিব লগা হোৱা বাবে বাকী দুজনে দ্বিতীয় এটা কথা চিন্তা কৰিবলৈ অৱকাশ নাপালে। গাঢ় সেউজীয়া পোছাক আৰু বুকু কান্ধত লগাই লোৱা তৰা চিহ্নই এক সুকীয়া গাম্ভীৰ্যৰ আবৰণ প্ৰদান কৰা বিষয়াজনে বিদায়লৈ গুচি যোৱাৰ পিচত এইবাৰ বগা কোট আৰু ৰঙা টুপী পিন্ধা চাহাবজনে ডাঙৰ বিপদৰ পৰা পৰিত্ৰান পোৱাৰ দৰেই দীৰ্ঘনিশ্বাস পেলাই নিজৰ টুপীটো খুলি টুকুৰিয়াই টুকুৰিয়াই ধুলিখিনি আতৰাই ডা: গিৰিন ফুকনলৈ চাই সুধিলেঃ আমি তেন্তে এতিয়া কলৈ যাম মি: ফুকন? চাহাবৰ পোছাক পিন্ধা অসমীয়া ব্যক্তিজনে কলেঃ কমিচনাৰৰ বাংলো নিচেই ওচৰতে। আমি এতিয়া তালৈকে যাম। ৰেভাৰেণ্ড মেথিউজে আমাৰ বাবে তাতে অপেক্ষা কৰিব। কালিলৈৰ পৰাই আমাৰ মিছনৰ কাম আৰম্ভ হব। গ্ৰেহেম চাহাবৰ বঙলাৰ কাষতে প্ৰায় দুবিঘা মাটিৰ প্লট এটা চাই থৈছো। কমিচনাৰ চাহাবেও পছন্দ কৰিছে। তাতে ব্যাপ্তিষ্টসকলৰ সৰু ঘৰ এটাও আছে, তাতে আপোনাৰ ডিচ্‌পেন্সৰীৰ কাম আৰম্ভ কৰিব লাগিব : বাকী দিনকেইটা কলৈ যাব লাগিব, এ আৰ টি কোম্পানীৰ কৰ্মকৰ্তাসকলে ঠিক কৰিব। কিন্তু সপ্তাহটোৰ দুদিন আপুনি ইয়াত থাকিব লাগিব। ব্ৰহ্মপুত্ৰৰ বালিয়েদি খোজ কাঢ়ি আহি দুয়ো গৰাটো পাৰ হৈ সেন্দুৰী আলিত উঠিয়েই দেখিলে ঘোঁৰাবাগী লৈ আহিছে স্বয়ং ৰেভাৰেণ্ড মেথিউজ। ৰেভাৰেণ্ডে দুয়োকে দেখি চিঞৰি উঠিল- ৱেলকাম। ডা: জনবেৰী হোৱাইট, ৱেলকাম। দুই বন্ধুৱে ইজনে সিজনক সাবটি ধৰিলে। ১৮৭০ চনৰ ছেপ্তেম্বৰ মাহৰ কোনোবা এটা দিন আছিল সেয়া। এ আৰ টি কোম্পানী নামৰ বৃটিছ অনুষ্ঠানটোৰ আমন্ত্ৰণ ক্ৰমে চিভিল চাৰ্জন হিচাবে অসমলৈ অহা ডা: জনবেৰী হোৱাইটে ডিব্ৰুগড়ৰ কাষৰীয়া নগাঘূলি ষ্টিমাৰ ঘাটত ভৰি দিয়াৰ সেই মুহূৰ্তটোৱেই অসমলৈ লৈ আহিছিল এক সৌভাগ্য। ভাৰতবৰ্ষৰ এই অৱহেলিত চুকটোত স্বাস্থ্য চিন্তাৰ দ্বাৰ উন্মোচন হৈছিল। মাত্ৰ কেইমাহমানৰ পিছৰে পৰা আৰম্ভ হৈছিল স্বাস্থ্য শিক্ষাৰ অনুষ্ঠান ডা: বেৰী হোৱাইট মেডিকেল স্কুল। অসমৰ আধুনিক ইতিহাসৰ এক দীৰ্ঘ যাত্ৰাৰ আৰম্ভণি আছিল, এই ৰঙা বগা চাহাবজনৰ অসমভূমিত পদাপৰ্ণৰ মুহূৰ্ত। গ্ৰেহেম চাহাবৰ বঙলা থকা অঞ্চলটোৰ ওচৰে পাজৰে সৰু সৰু জুপুৰী ঘৰ কেইটামান আছিল। ভাটীৰ ফালৰ পৰা অহা মানুহ থকা এই ঘৰ কেইটাত গাৱলীয়া মানুহে চাউল-পাত দি যায়- বিনিময়ত নিয়ে পইচা, চিকাৰূপ। গ্ৰেহেম চাহাবে জুপুৰীবোৰ ভঙাই দোকান দিয়ালে৷ মানুহে অঞ্চলটোক গ্ৰেহেম চাহাবৰ বজাৰ আৰু পিছলৈ গ্ৰেহেম বজাৰ নাম দিলে। এই গ্ৰেহেম বজাৰৰ ওচৰতে পৰি থকা বিস্তীৰ্ণ ভূমিৰ দুবিঘামান মাটি লৈ ব্যাপ্তিষ্ট মিছনাৰীসকলে সৰু এখন আশ্ৰম পাতিছিল। দুজনমান মিছনেৰীয়ে ইয়াতে ৰুগীয়া মানুহক ধৰি বান্ধি আনি চিকিৎসা দিছিল। তাৰ কাষতে আছিল সেনা বাহিনীৰ কেম্প- নাম আছিল ডিব্ৰুগড় ৰেচকৰ্ছ। ১৮৩৪ চনৰ ৫ জুনত লণ্ডন চহৰত জন্ম হোৱা জনবেৰী হোৱাইটে লণ্ডনৰ ৰয়েল কলেজ অব ছাৰ্জনৰ পৰা ডিগ্ৰী লৈ ইষ্ট ইণ্ডিয়া কোম্পানীত এছিষ্টেণ্ট ছাৰ্জন হিচাবে যোগদান কৰিছিল। ১৮৫৭ চনত তেওঁক ভাৰতলৈ পঠোৱা হয়। ১৮৫৮ চনত তেওঁক আছাম লাইট ইনফেণ্ট্ৰি বেটেলিয়ানৰ ব্ৰিগেডিয়াৰ ছাৰ্জন হিচাবে নিযুক্তি দি অসমলৈ পঠোৱা হয়। তেওঁৰ কৰ্মস্থান ডিব্ৰুগড় আৰু ইয়াৰ আশ-পাশৰ অঞ্চল বুলি নিৰ্দেশ দিয়া হৈছিল। ১৮৭০ চনত তেওঁ আসাম লাইট ইনফেণ্ট্ৰি বেটেলিয়ানৰ ব্ৰিগেডিয়াৰ পদৰ পৰা অৱসৰ লৈ অসম চৰকাৰৰ অধীনত লক্ষিমপুৰ জিলাৰ চিভিল ছাৰ্জন পদত যোগদান কৰে। এই সময়তে তেওঁ ডিব্ৰুগড়ত মূল আৱাস পাতি অঞ্চলটোৰ অসংখ্য ৰুগীয়া মানুহৰ চিকিৎসা কৰি জনপ্ৰিয়তা অৰ্জন কৰে। ১৮৮২ চনত তেওঁ ৪৮ বছৰ বয়সত অসম চৰকাৰৰ পদৰ পৰা স্বেচ্ছামূলক অৱসৰ গ্ৰহণ কৰে আৰু ডিব্ৰুগড়ৰ সেনা বাহিনীৰ কেম্প ৰেচকৰ্ছৰ সেই ঘৰসমূহতে পোনপ্ৰথম বাৰৰ বাবে আৰম্ভ কৰিলে তেওঁৰ চিকিৎসালয়। তেওঁক সহায় কৰিবলৈ কেইবাজনো স্থানীয় যুৱক আগবাঢ়ি আহিল। ইয়াৰ পিছৰ পৰাই ডা: হোৱাইটৰ আহৰি নাইকিয়া হল। কেৱল ডিব্ৰুগড়ৰে নহয় কাষৰীয়া লিডু-মাৰ্ঘেৰিটা-ডিগবৈ-দুলীয়াজানৰ ভিতৰুৱা গাওঁবোৰলৈও গৈ তেওঁ চিকিৎসা সেৱা আগবঢ়াব লাগে। তেওঁ সিদ্ধান্ত ললে আগ্ৰহী যুৱক কেইজনক স্বাস্থ্য শিক্ষাৰ প্ৰাথমিক পাঠ দি গাঁৱে-ভূঞে পঠাব। ৰোগ কঠিন পালে ডিব্ৰুগড়লৈ লৈ আহিব। প্ৰথমে নাম আছিল কেৱল মেডিকেল স্কুল, ৰাইজে নাম দিলে ডা: বেৰী হোৱাইটৰ মেডিকেল স্কুল। স্বাস্থ্য শিক্ষাৰ প্ৰশিক্ষণ আৰম্ভ হল ঠিকেই কিন্তু ডাক্তৰী সা-সৰঞ্জাম নাই। থেচিচকোপ মাত্ৰ দুডাল, প্ৰেচাৰ জোখা যন্ত্ৰ মাত্ৰ এটা, থাৰ্মমিটাৰ আছিল ছয়ডাল। প্ৰশিক্ষণৰ সময়তে ভাঙি-চিঙি থাকিলগৈ তিনিডাল- অন্য দৰৱ পাতিও কমি আহিল। কমিচনাৰ চাহাবে স্কুল পাতিবলৈ অনুমতি দিলে, কিন্তু খাটাংকৈ জনাই দিলে- অসম চৰকাৰে ধন দিব নোৱাৰে। বেপ্টিষ্ট মিছনেৰীসকলৰো আৰ্থিক অৱস্থা সিমান ভাল নহয়। ডা: বেৰী হোৱাইটে তেওঁ ভিজিট কৰা বাগিচাৰ মালিক কেইজনলৈ চিঠি লিখিলে- একেদৰে প্ৰায় কুৰি হাজাৰ টকা যোগাৰ হল। ডিব্ৰুগড় আৰু কলিকতাৰ মাজত চলা জাহাজত ডাক্তৰে কিছু প্ৰয়োজনীয় বস্তু আনিলেগৈ। পূৰ্ণ উদ্যমেৰে চলিল স্কুল। কিন্তু একেই সমস্যা - ৰোগীৰ সংখ্যা যিমান, দৰব পাতিয়ে নিচেই কম দিনহে গল। ডা; হোৱাইটে লণ্ডণত থকা পত্নীলৈ চিঠি লিখি নিজৰ ব্যক্তিগত জমা ধনৰ পৰা প্ৰায় ৫০ হাজাৰ টকা আনি পুনৰ প্ৰয়োজনীয় সা-সজুঁলি আৰু দৰব পাতি অনালে। ডা: হোৱাইটৰ এনে উদ্যম দেখি আচাম টি কোম্পানী, উইলিয়ামচন, জেমচ ৱাৰেন, মেগৰ, ষ্টুৱাৰ্ড আদি চাহ খেতিয়কসকলে বছৰি নিৰ্দিষ্ট পৰিমাণৰ অনুদান দিবলৈ মান্তি হল। ডা: হোৱাইটক আৰু পায় কোনে? ডা: বেৰী হোৱাইট মেডিকেল স্কুল ঠন ধৰি উঠিল- কেইবাজনো সুদক্ষ চিকিৎসক ওলাল। ডা: হোৱাইটে তৃপ্তিৰ হাঁহি মাৰিলে। চৰকাৰীভাৱে বিশেষ সাহার্য নোপোৱাকৈয়ে ডা: হোৱাইটে বিশ্বৰ অবহেলিত চকুটোত যি অভুতপূৰ্ব কাম কৰি গল সেয়া লিখি বুজোৱাৰ ভাষা নাই। কিন্তু কি অশলাগী জাতি আমি, ডা: বেৰী হোৱাইটৰ স্মৃতি সংৰক্ষণৰ নামত আজি আমি এগছ কুটা দুগছ কৰাতো নায়েই- ডা: হোৱাইটে সাজি থৈ যোৱা ঘৰটোও মেৰামতি কৰি পৰিস্কাৰ পৰিচ্ছন্ন কৰি ৰাখিব পৰা নাই। চিকিৎসা মহাবিদ্যালয়ত থকা অডিটৰিয়ামটোৰ নামকৰণৰ বাদে অসমৰ এটি পথৰো নামকৰণ তেওঁৰ নামত নহল৷ এটা প্ৰতিমূৰ্তিও জাকত জিলিকাকৈ স্থাপন কৰা নহল- অশলাগী অসমীয়াই ১৯৪৭ চনত তেওঁৰ মেডিকেল স্কুলক কলেজলৈ উন্নীত কৰি অসম চিকিৎসা মহাবিদ্যালয়খনলৈ পৰিবৰ্তন কৰিলে, ভালেই হল, কিন্তু টি বি ৱাৰ্ড, কেজুৱেলিটি ৱাৰ্ড, কেন্সাৰ ৱাৰ্ড - এই বিলাকৰ কোনো এটাতো তেওঁৰ নামেৰে নামকৰণ কৰিব পাৰিলেহেঁতেন। কিন্তু তেনে একো কৰা নহল, বৰঞ্চ তেওঁৰ নামটো ফলকখনৰ পৰা চিৰদিনৰ বাবে মোহাৰিহে পেলোৱা হল। অতীতক এনেদৰে নসাৎ কৰা অশলাগী জাতি পৃথিৱীত আৰু কৰবাত আছে নে নাই সন্দেহ। সহায় লৈছোঃ �Fire in the Wind� ত Vivian Layৰ পাহৰিব নোৱাৰা অভিনয় আৰু উপন্যাসিক ত্ৰৈলোক্য ভট্টাচাৰ্যৰ লিখনি৷ # বিশ্বজিৎ বৰুৱা\nডিব্ৰুগড়ৰ জনবহুল সভাত তদানীন্তন প্ৰধানমন্ত্ৰী অটল বিহাৰী বাজপেয়ীয়ে ডিব্ৰুগড়বাসীক সাক্ষী ৰাখি বগীবিল দলং নির্মাণকার্যত জড়িত সকলক ২০০৬ চনৰ ভিতৰতে দলঙখনৰ নির্মাণকার্য সম্পন্ন কৰিবলৈ নির্দেশ দিছিল। কংগ্ৰেছৰ লেহেমীয়া শাষণৰ পিচত বাজপেয়ীদেৱৰ উত্তৰসূৰী Narendra Modi-Sarbananda Sonowal য়ে দেশৰ শাষণভাৰ গ্ৰহণ কৰিছে। এতিয়া আমি বাট চাইছো-- এইবাৰৰ ভাজপা শাষনে বাজপেয়ীদেৱৰ নির্দেশনা সম্পূর্ণ কৰিবলে!!\nবগীবিল দলঙৰ কথাই লিখিব খুজিছো।\nকিন্তু তাৰ আগেয়ে আমেৰিকাৰ চানফ্ৰান্সিস্ক আৰু মেৰাইন প্ৰদেশক সংযোগ কৰা বিখ্যা ত গল্ডেন গেট ব্ৰীজৰ বিষয়ে কিছু কথা প্ৰিয় পাঠকৰ সৈতে ভাগ বতৰা কৰি লব খুজিছো। কিয়নো দুয়োখন ঠাই, দুয়োটা পৰিকল্পনাৰে বহু কথাই ইটোৰ লগত সিটোৰ সাদৃশ্য আছে। যুক্তৰাষ্ট্ৰৰৰ বুদ্ধিজীৱী সকলে ১৯১৬ চনৰ পৰাই বিভিন্ন কাকত পত্ৰত লিখা মেলা কৰি আহিছিল যেন চানফ্ৰান্সিস্ক আৰু মেৰাইন প্ৰদেশৰ মাজত এখন সংযোগী সেতু নথকাৰ বাবেই দুয়োখন মহানগৰৰে ব্যৱসায় ক্ষতিগ্ৰস্ত হৈ আহিছে যাৰ বাবে সকলো দিশৰ পৰাই দোপত দোপে উন্নতি কৰিব পৰা সম্ভাৱনা থকা সত্বেও চানফ্ৰান্সিস্কৰ জনগণৰ জনমূৰি আয় যুক্তৰাষ্ট্ৰৰ জনমূৰি আয়ৰ তুলনাত নিম্ন হৈ আছে। কিন্তু এই দুই সাগৰীয় উপকূলৰ মাজৰ দৈর্ঘ্য হলগৈ আঢ়ৈ কিলোমিটাৰ, নদীৰ গভীৰতা ৩৭২ ফুট (১১৩ মিটাৰ) আৰু যিকোনো মুহূর্ততে খৰস্ৰোতা হৈ পৰে আৰু চকুৰ পচাৰতে সকলো ঢাহি মুহি নি পিচ মুহূর্ততে শান্ত হৈ পৰে। এনে অৱস্থাত কোনে বাৰু তাত দলঙ সজাৰ পৰিকল্পনা কৰিব পাৰে ? চানফ্ৰান্সিস্কৰ মহানগৰ অভিযন্তাৰ মতে সেই তাহানিতে ১০০ মিলিয়ন ডলাৰ মান হাতত নহলে আগবাঢ়িব নোৱাৰি বুলিয়ে মন্তব্য কৰিছিল। স্বপ্ন সন্ধানী অভিযন্তা যোচেফ ষ্ট্ৰেচে তেওঁৰ গ্ৰেজুৱেচন থেছিচত এখন ৮৯ কিলোমিটাৰ দৈর্ঘ্যৰ দলঙৰ পৰিকল্পনা কৰিছিল। পিচলৈ তেওঁ মুঠ ৪০০ খন মান দলঙৰ আঁচনি কৰি কার্যত ৰূপায়ণ কৰিছিল। ষ্ট্ৰেচে ১৯৯৭ চনত কৈছিল যে তেওঁ ১৭ মিলিয়ন ডলাৰ মানৰ ভিতৰত দলংখন সাজি উলিয়াব পাৰিব। ষ্ট্ৰেচৰ কথাৰ গুৰুত্ব আছে, সেয়ে ১৯১৭ চনত মহানগৰ অভিযন্তা এম এম চগনেচি আৰু ষ্ট্ৰেচৰ মাজত প্ৰাৰম্ভিক আলোচনা আৰম্ভ হল। সেয়েই আৰম্ভনি। ১৯২৩ চনত সংসদে প্ৰাৰম্ভিক কাম কাজ আৰম্ভ কৰিবলৈ সেউজ সংকেত দিলে। কিন্তু এইবাৰ আহি পৰিল বিভিন্ন আইনী বাধা। যুক্তৰাষ্ট্ৰৰ স্বৰাষ্ট্ৰ দপ্তৰে অভিযোগ কৰিলে যে এই স্থানত দলং সাজিলে যুদ্ধ জাহাজৰ অহা যোৱাত বাধাৰ সৃষ্টি হব। অন্য অংশৰ ট্ৰেড ইউনিয়ন বোৰে ঘোষণা কৰিলে ইমান ধন বিনিয়োগ কৰাৰ লাভ হব কি, দলং উটি যাব আৰু দুয়োখন চহৰৰ স্থানীয় বনুৱাবোৰেহে লাভ লুটিব। ফেৰী চলাচল কৰাই থকা লেচীহঁতে আদালতত মোকর্দমা ৰুজু কৰিলে। প্ৰস্তাৱিত দলঙৰ দুই পাৰৰ মাটিৰ গৰাকী সেনাবাহিনী। সেনাবাহিনীয়ে কোনোপধ্যে মাটি এৰি দিব নুখুজিলে। পৰিবহন ব্যৱসায়ী সকলে নিজৰ স্বার্থত আঘাট পৰিব পাৰে বুলিও দলঙৰ বিৰোধিতা কৰিলে। কিন্তু যুক্তৰাষ্ট্ৰৰ আদালতে মাত্ৰ দুটা বছৰৰ ভিতৰতে সকলো মোকর্দমাৰ নিষ্পত্তি কৰিলে আৰু ১৯২৫ চনৰ পৰাই এই অভিলাষী পৰিকল্পনা বাস্তবায়িত কৰিবলৈ ষ্ট্ৰেচৰ নেতৃত্বত অভিযন্তা সকল আগবাঢ়িল। ষ্ট্ৰেচ হল মুখ্য অভিযন্তা কিন্তু বাকী অভিযন্তা সকলৰ কেৱল চাছপেন্সন ব্ৰীজ সজাৰ সামান্য অভিজ্ঞতাও নাই। চাছপেন্সন ব্ৰীজৰ সুবিধা এয়ে যে কিবা কাৰণত দলঙৰ তলৰ খুটা বাগৰি পৰিলে বা উটি গলেও দলঙখন ভাঙি নপৰে, অন্ততঃ দলঙৰ ওপৰৰ গাড়ী সমূহ বা মানুহ নিৰাপদে পাৰ হৈ যোৱাৰ সুবিধা থাকে। সেয়েহে নিউইয়র্কৰ পৰা মানহাট্টান ব্ৰীজ কোম্পানীৰ অভিযন্তা লিয়ন মইচককো আনি লোৱা হল। আর্কিটেক্ট আৰভিং মেৰই দলঙৰ খুটাসমূহৰ পৰা একেবাৰে মুধচলৈকে কি ৰং হব তালেকে সুন্দৰ ব্লু-প্ৰিন্ট তৈয়াৰ কৰিলে। আৰভিঙৰ ইচ্ছামতেই আজিও দলঙখনৰ ৰং সুমথিৰা বৰণৰ কৰিয়ে ৰখা হৈছে। অৱশ্যে যুক্তৰেষ্ট্ৰৰ নৌ সেনাৰ পৰামর্শ মতে দলঙৰ শীর্ষ অংশত কলা আৰু হালধীয়া ৰঙৰ আঁচ টানি দিয়া হৈছে যাতে দলঙখন দূৰৈৰ পৰাই দেখা যায়। ১৯২৫ চনত কাম আৰম্ভ কৰা দলঙখনৰ নির্মাণকার্য লৈ সকলোৰে মনত এনে উৎসাহ দেখা গৈছিল যে এই বাৰ বছৰ সময়ছোৱাতে গল্ডেন গেট ব্ৰীজক লৈ সৰু বৰ বিভিন্ন কিতাপ পত্ৰও প্ৰকাশ হৈছিল। গল্ডেন গেট নামৰ এখন উপন্যাসো বিখ্যাত হৈ পৰিছিল। গল্ডেন গেট ব্ৰীজক লৈ দুইখন মহানগৰৰ বসবাসীসকলৰ মাজত এনে উলাহ উদ্দীপনাৰ সৃষ্টি হৈছিল যে দলঙখনৰ শুভাৰম্ভৰ দিনা দুই লাখ মানুহ খোজকাঢ়ি ইপাৰ সিপাৰ হৈছিল। ষ্ট্ৰেচৰ কবিতা There isasilver Moon on the Golden Gate সকলোৱে কোৰাছ হিচাবে গাইছিল। পিছদিনা ৰাষ্ট্ৰপতি ৰুছভেল্টে ৱাশ্বিংটনৰ পৰা বুটাম টিপি পর্দা আঁতৰাই যান বাহনৰ বাবে দলংখন মুকলি কৰি কৈছিল-- The mighty task is done. ১৯৫৫ চনত ৰাষ্ট্ৰপতি অথবা মেয়ৰৰ নহয়, ষ্ট্ৰেচৰ আবক্ষ মূর্তি এটা গল্ডেন গেট ব্ৰীজৰ সমীপত স্থাপন কৰা হৈছিল। বিভিন্ন দেশৰ পর্যটকৰ বাবে গল্ডেন গেট ব্ৰীজৰ সুকীয়া মর্যাদা আছে কিয়নো--Possibly, the most beautiful, certainly the most photographed bridge in the world ।\nময়ো কেতিয়াবা সপোন দেখো, আমাৰ বগীবিল দলঙো এদিন the most beautiful, most photographed দলং হবগৈ নে ? কিন্তু পিচমুহূর্ততে একাংশ অভিযন্তা আৰু ঠিকাদাৰৰ কথা মনলৈ আহিলে সুখৰ সপোনৰ ঠাই অধিকাৰ কৰেহি দুখৰ হুমুনিয়াহে। গল্ডেন গেট ব্ৰীজ সজাৰ লেখিয়া দুঃ কার্য সম্পন্ন হৈছিল বাৰ বছৰৰ ভিতৰত, সোতৰ বছৰৰ ভিতৰত চাহজাহানে সপ্তম আশ্চর্য তাজমহলেই সাজি উলিয়াইছিল। কিন্তু আজি পোন্ধৰ বছৰ হৈ গল, বগীবিল দলঙৰ নামত বহু অভিযন্তা আৰু ঠিকাদাৰৰ বিলাসী গাড়ী-অট্টালিকা-সোণৰ সংসাৰ হল কিন্তু দলঙখনৰ খুটাঁকেইটা নিখুঁত ভাৱে থিয় নহল।\nবগীবিল দলঙৰ প্ৰকল্পৰ সৈতে জড়িত অভিযন্তা মহিন্দৰ সিঙে স্বীকাৰ কৰিছে-- ১৯২৭ চনতে বৃটিছ শাসকসকলে ব্ৰহ্মপুত্ৰৰ ওপৰত এখন দলং সজাৰ বাবে পৰিকল্পনা কৰি বগীবিল অঞ্চলটোকে নির্বাচন কৰিছিল। বৃটিছ আৰু ভাৰতীয় ৰেলৱে অভিযন্তা কেইজনমানে প্ৰাথমিক জৰীপ কার্যও সমাপন কৰিছিল। ১৯৬২ চনত ডিব্ৰুগড় নাগৰিক সংঘই এই দাবী উত্থাপন কৰি কেন্দ্ৰীয় চৰকাৰক স্মাৰক পত্ৰ প্ৰদান কৰাৰ পিছত ১৯৬৭ চনত ৰাইটচ নামৰ চৰকাৰী অভিযান্ত্ৰিক প্ৰতিস্থানটোক চার্ভেৰ কাম সম্পূর্ণ কৰাৰ বাবে কেন্দ্ৰীয় চৰকাৰেও দায়িত্ব অর্পণ কৰিছিল। ডিব্ৰুগড় নাগৰিক সংঘই এই দাবী সময়ে সময়ে দিছপুৰ- দিল্লীলৈ কঢ়িয়াই নিয়াৰ ক্ষেত্ৰত এখোজো পিচ হুঁহুকা নাছিল যদিও ৰাজনৈতিক সদিচ্ছাৰ অভাৱ সদায় লক্ষ্য কৰা হৈছিল। পশ্চিমীয়া দেশৰ নাগৰিকৰ বিলাস বৈভৱ আমি অন্ধভাৱে অনুসৰণ কৰো, কিন্তু তেওঁলোকৰ দেশপ্ৰেম, মানৱ প্ৰেম আৰু কর্তব্য নিষ্ঠাৰ প্ৰতি আমি চকু মুদি ৰওঁ । গল্ডেন গেট নির্মাণ কার্য আগবাঢ়ি থকা সময়ত অভিযন্তা - শ্ৰমিকসকলক উৎসাহিত কৰাৰ বাবে নির্মাণ থলীৰ কাষত বিখ্যাত গীতিকাৰে গীত লিখিছিল, সংগীতজ্ঞই সংগীত পৰিৱেশন কৰিছিল আৰু চহৰখনৰ তিনিজন ধনৱান ব্যক্তিয়ে দলঙৰ নির্মাণকার্যৰ পটভূমিত সাহিত্য সৃষ্টি কৰিবলৈ লুই হাৱার্ট, কেন্টেভাৰ আৰু মেৰিয়া গজ নামৰ তিনিজন সাহিত্যিকক আর্থিক অনুদান প্ৰদান কৰিছিল।\nআমাৰ ধনৱান সকলে পুত্ৰ কন্যাৰ নামত গাড়ী বাৰী ক্ৰয় কৰাতে কর্তব্য শেষ বুলি ধৰে । সেয়ে মাজে মাজে ভাব হয় বগীবিল দলং অন্য নাম মধুৰ সপোন নে হুমুনিয়াহ?


আখৰা - সাহিত্য ডট অৰ্গ\nলেখক- বিদিশা শইকীয়া\nপুহৰ মাজভাগৰে এটি আবেলি। বেলিটোয়ে লুকাও বুলি পথাৰখনৰ সিটো মূৰলৈ ঢাপলি মেলিছে। গাঁওখনত তেতিয়া মাঘৰ বছৰেকীয়া ভাওনাৰ আখৰা লাহে লাহে আৰম্ভ হৈছে। গধূলি হ’ল বুলিলেই খোল–তালৰ মাতে শীত খেদি গাওঁখন গৰম কৰি তোলে। পৰীক্ষা সামৰি আজৰি হোৱা ল’ৰাহঁতক বিচাৰি মাকবোৰে আজিকালি হাবাথুৰি খাব নালাগে। ধান চপাই উদং হোৱা সমুখৰ পথাৰখনেই সিহঁতৰ ঠিকনা। আটাইবোৰ লগ খাই। লেচেৰী বুটলে, চেঁচু খান্দে, নৰা কাটি ক্ৰিকেটৰ পিটচ্ বনায়, খেলিবলৈ হাজাৰটা খেল বিচাৰি উলিয়ায়। আৰু আটাইবোৰৰ মাজত এতিয়া বৰকৈ জনপ্ৰিয় হৈ উঠিছে আন এটি খেল। ভাওনা। বছৰেকীয়া ভাওনাৰ আখৰাৰ সমান্তৰালকৈ সিহঁতে চলাই নিছে এইখনি ভাওনাৰো আখৰা।\n”ভীম ভীম নকৰিবি ভীমৰ আগত\nহাড়ে–মূৰে ভাঙি দিম গদাৰ কোবত।\nহাঃ হাঃ হাঃ।”\nজেওৰা খুটি এটাৰ জোঙা মূৰটোত পূৰঠ নহওঁতেই সৰি পৰা ৰবাবটেঙা এটি গুজি বনাই লোৱা গদাটো একাষে কান্ধত লৈ বচন মাতি মাতি ৰণ্টুৰ প্ৰৱেশ। তাকে দেখি বায়েকৰ কলেজলৈ নিয়া বগা দীঘল চুৰণীখনৰ এটা আগ স্কাৰ্টত খুচি আনটো আগ চাদৰৰ দৰে পিন্ধি, কপালত নয়নতৰা ফুল আৰু হাতত লেছেৰী এঠোক লৈ লক্ষ্মী দেৱী হৈ থকা আইমণিৰ টিঙিচকৈ খঙটো উঠিল।\n”অই, তোক কিমান বাৰ কম এইখন ভাওনাত ভীম নাই বুলি। বেলেগ কিবা এটা হ’না তই।”\nৰণ্টুয়ে তাইৰ কথালৈ কাণসাৰ নিদি বচন মাতি থাকিল। নাই, সি নুশুনে। সি ভীমৰ ভাওয়েই ল’ব। ভীমৰ ভাও কৰি গোটেই অঞ্চলটোতেই নাম কৰা বাপুদাই তাক কৈছে নহয়, “ভীমৰ চেহেৰাত উঠিছ” তই। ডাঙৰ হ’লে তয়েই কৰিব লাগিব। বৰ সহজ নহয় বুজিছ’। তই বচনবোৰ দুই এটা এতিয়াই মাতি থাকিবি। “ উমমম, হয়তো। সহজ কথা নি কিবা ইমান ডাঙৰ ভাও লোৱাটো। ৰণ্টুৰ মনত আছে যোৱাবাৰ ইন্দ্ৰদেৱৰ ভাও লোৱা অচিন্ত্যদায়ে যেতিয়া বচন পাহৰিছিল, গোটেই মানুহখনে কোৱা–কুই কৰিছিল।\n“নাই নাই, মোৰ লগত এনেকুৱা হ’ব নোৱাৰে দেই। মানুহৰ কথা বাদেই, কেনেবাকৈ বচন পাহৰিলে মাকে যে গোটেই ৰাস্তাটো পিটি পিটি ঘৰলৈ আনিব সেইয়া খাটাং। ৰাভা দিৱসৰ কবিতা আবৃত্তি প্ৰতিযোগিতাত মঞ্চত গৈ কবিতাটো আধাতেই পাহৰোঁতে মাকে দিয়া কোবকেইটা তাৰ এতিয়াও মনত আছে। সেয়ে সি যেতিয়াই সময় পায়, বচনবোৰ আওৰাই চায়। খোলৰ চাপৰবোৰ মুখেৰে মাতি খোজকেইটা মিলাবৰ আখৰা কৰে।\n“আহে প্ৰিয়ে, তোহো কিছু চিন্তা নাহি কৰব্বি। মই তাক বুজায়া আছোঁ।” জনাই নজনাই বচনৰ দৰে সুৰ লগাই কথাকেইটা কৈ ৰণ্টুক বুজাবলৈ বুলি আগবাঢ়ি আহিল বিষ্ণুৰূপী মানৱ। পিন্ধনত এটা হালধীয়া হাফপেণ্ট, ডিঙিত এখন গামোচা, এহাতে এপাহি বনৰীয়া ফুল আৰু মূৰত ম’ৰাৰ পাখিৰ সলনি আইমণিৰ ক্লিপ এটাৰে লগাই লোৱা কৃষ্ণচূড়াৰ এটি অকণমানি ডাল। সি হেনো জানে, ভগৱানে হালধীয়া পিন্ধে। সেইকাৰণে এই ভাওনাৰ আয়োজন হ’লেই সি এই হাফপেণ্টতো পিন্ধি আহে। প্ৰয়োজন হ’লে একেৰাহে কেইবাদিনো। কোনোবাদিনা মাকে লেতেৰা যেন দেখি ধুই দিবলৈ ল’লে চোতালত বাগৰি কন্দা–কটা কৰা অথবা আধা শুকাওতেই পিন্ধি ফুৰাতো মানৱৰ বাবে সাধাৰণ কথা। ভাওনাৰ খেলখনত সদায় বিষ্ণুৰ ভাও লোৱা বাবে আইমণিক য’তেই দেখে “আহে প্ৰিয়ে” বুলি সি চিঞৰি লৈহে কথা কয়। তাকেই দেখি কোনো কোনোৱে তাইক জোকায়। তাই লাজ কৰে। কেতিয়াবা খঙ কৰিও দেখুৱায়। পিছে তাক মানা কৰিবহে নোৱাৰে, মন নাযায়।\nমানৱে ৰণ্টুক বুজাবৰ চেষ্টা কৰে। ওহো, সি নাচোৰবান্দা, নুশুনে। সিহঁতৰ কথাৰ কটাকটি বাঢ়ি গৈ কোনোবা এপাকত যুদ্ধৰ ৰূপ পায়। ভাওনাৰ যুদ্ধৰ ভংগিমাৰে এটাই আনটোৰ ফালে চোঁচা লয়। কথা বিষম দেখি লাহে লাহে আটাইবোৰ ওচৰ চাপি আহে। পেণ্টত নাৰিকলৰ পাত গুজি হনুমান, সুগ্ৰীৱ আৰু আন বান্দৰগণ হৈ ফুৰা কেইটাই মানৱক আঁতৰাই আনিবৰ চেষ্টা কৰে। আনফালে ডিঙিত লতা মেৰিয়াই হাতত শিৱৰাত্ৰিৰ মেলাত ওলোৱা বিশেষ ডম্বৰুধাৰী শিৱৰূপী নীলে ৰণ্টুক আঁতৰাই লৈ যায়। নীল ৰণ্টুৰ প্ৰিয়তম বন্ধু। সি তাৰ কথা নুশুনাকৈ নাথাকে। আইমণিকে ধৰি দেৱীসকলৰ ভাৱত থকা আটাইকেইজনী একেঠাইতে গৈ থূপ খায়। ভাওনাত দৈত্যৰ প্ৰৱেশত দেৱীসকলে “ত্ৰাহি মাম” ধ্বনি দিলে ৰক্ষাৰ বাবে নামি অহা দেৱতাজনৰ দৰে সেইসময়তে আৱিৰ্ভাৱ হয় গৰু বিচাৰি অহা বাপুদাৰ। দুজনীমানে লৰ মাৰি গৈ বাপুদাক মাতি আনে।\n“হো, তহঁতে ইয়াত খেলিবলৈ আহিছ’ নে কাজিয়া কৰিব। ঘৰত লগাব লাগে। হালেই আঁতৰ হ’।”\nবাপুদাই দুয়োটাকে ধমক লগায়।\n“চাচোন বাপুদা, এইখন ভাওনাত ভীম নাইয়েই ই আক’ ভীম হ’ব আহিছে।” মানৱে কৈ উঠে।\n“বাপুদা, তয়েইচোন কৈছিলি মোক ভীমৰ ভাওটোৰ আখৰা কৰিবলৈ। এতিয়া বেলেগে কিবা হৈ দিলে মই ভীমৰখিনি পাহৰি যাম।” ৰণ্টুয়ে ওলোটাই অভিযোগ দিয়ে।\n“হ’ব। মনে মনে থাক দুয়োটা।” বাপুদাৰ কথা শেষ নৌহওঁতেই আইমণিয়ে মাত লগায়।\n“বাপুদা, তয়েই কিবা সমাধান এটা আমাক দে। “\n“বাৰু শুন। তহঁতে কি ভাওনা কৰিছ’ সেইয়া গুৰুত্বপূৰ্ণ নহয় বুজিছ’। তহঁত ভাওনাক লৈ যে আগ্ৰহী সেইটোহে মেইন। তহঁতৰ বয়সৰ এমখা ল’ৰা–ছোৱালীয়ে এই ভাওনা, খোল–মৃদংগ কি চিনিৱেই নাপাই বুইছ’। আনকি এনেকুৱা মুকলি পথাৰ এখনো সিহঁতৰ ভাগ্যত নাই। শৈশৱ হেৰুৱাইছে সিহঁতে। “\nএটা হুমুনিয়াহ এৰি দি বাপুদাই আকৌ ক’বলৈ ধৰে,\n“তহঁতে যাৰ যি ভাও ভাল লাগে, যাৰ যি কৰিবৰ মন গৈছে তাকেই কৰ। “\nবাপুদাৰ আগৰ কথাখিনি সিহঁতে বৰ বুজি নাপায়। শেষৰ কথাষাৰ শুনি সিহঁত কিছু আচৰিত হয়।\nনীলে মাত লগায়, “মানে, সুগ্ৰীৱ, ভীম, দৈত্য, বিষ্ণু সব একেলগে! “\n”উমম, সৱ একেলগে। ভালহে লাগিব। ব্যতিক্ৰম হ’ব বুজিছ’। যা, সৌ আলিটোৰ পৰা তহঁত সবেই একেলগে প্ৰৱেশ কৰিবি। মই খোলৰ মাত দিম। যা।”\nকিৰিলি পাৰি আটাইকেইটাই পথাৰৰ আলিটোলৈ লৰ মাৰে। মানৱে “আহে প্ৰিয়ে” বুলি আইমণিক এখন হাতেৰে টানি লৈ যায়। অতপৰে মনে মনে থকা খুবেই চোকা বুলি পৰিচিত পলেও নিজৰ ঠাই লয়। সি শত্ৰুঘ্ন হ’ব। এইবাৰৰ “ৰাম বিজয়” নাটখনৰ দেউতাকৰ বচনখিনি সি ইতিমধ্যেই মুখস্থ কৰি পেলাইছে।\nবাপু দায়ে চিঞৰ লগায়।\nআটাইয়ে কিৰিলি পাৰি উঠে।\nবাপুদায়ে খোলৰ মাত উলিওৱাৰ সমান্তৰালকৈ অকণ বৰবায়নৰ ল’ৰা কিশোৰে চিঞৰি উঠে।\nবাপুদায়ে এপাক সুৰ দি পদ গাই থকা, স্কুলত মডাৰ্ণ ডান্সত প্ৰথম পুৰস্কাৰ পোৱা কিশোৰৰ ফালে চায়। বায়নৰ ঘৰৰ ল’ৰা। সাঁচত উঠিছে। গৌৰৱত বাপুদাৰ বুকুখন ফুলি উঠে। কোনে কয় আমাৰ সংস্কৃতি সংকটত। ইহঁতে শৈশৱতে কৰা সংস্কৃতিৰ আখৰা ডাঙৰ হৈ জানো পাহৰিব পাৰিব! ওহো নোৱাৰে। ইহঁত এনেকুৱাই হ’ব। উহ্ সুৰক্ষিত আমি।\nদুগুন উৎসাহেৰে তেওঁ মুখেৰে ঘাতবোৰ মাতে। পথাৰৰ গৰু নিবলৈ বুলি অহা ভোলাক বাপুদাই টিপতে কৈ পঠায়। “মোৰ গৰুকেইটাও লৈ যাবি। আজি মোৰ অকন পলম হ’ব। ”


জনসংখ্যাৰ বৃদ্ধি আৰু বিতৰণ || Chapter2|| Social Science Class 8 || Assamese Medium || SCERT - Estudent-corner-Your Online Home Tutor\nজনসংখ্যাৰ বৃদ্ধি আৰু বিতৰণ || Chapter2|| Social Science Class 8 || Assamese Medium || SCERT\nRohit Chetry June 10, 2021 SCERT Class 8 Social Science , 1 Comments\n১। শুদ্ধ উত্তৰটো লিখা-\nক) কোনটো অঞ্চলত জনসংখ্যা আটাইতকৈ বেছি-\n১। নিৰক্ষীয় অঞ্চল,\n২। উত্তৰ মেৰু,\n৩। পূব এছিয়া,\n৪। আফ্ৰিকাৰ চাহাৰা মৰুভূমি।\nউত্তৰ:- ৩। পূব এছিয়া।\nখ) কোনখন মহাদেশৰ জনসংখ্যা সৰ্বাধিক-\nউত্তৰ:- ৩। এছিয়া।\nগ) ২০১১ চনত অসমৰ জনসংখ্যা আছিল-\n১। ২.২৪ কোটি,\n২। ৩.১২ কোটি,\n৩। ২.৩৫ কোটি,\n৪। ২.৪৬ কোটি\nউত্তৰ:- ২। ৩.১২ কোটি।\nঘ) তলত উল্লেখ কৰা কোনখন মহাদেশত মানুহৰ স্থায়ী বসতি নাই-\n২। দক্ষিণ আমেৰিকা,\n৩। কুমেৰু বা এন্টাৰ্কটিকা,\nউত্তৰ:- ৩। কুমেৰু বা এন্টাৰ্কটিকা।\nক) জনসংখ্যা বৃদ্ধি শব্দটোৱে জন সংখ্যাৰ___ বৃদ্ধিক বুজায়।\nখ) পৃথিৱীৰ বেছি ভাগ মানুহে __গোলাৰ্ধত বসতি কৰে।\nগ) প্ৰতি বৰ্গকিলোমিটাৰত এলেকাত যিমান সংখ্যক লোকে বসতি কৰে সিয়েই সেই ঠাইখনৰ জন সংখ্যৰ ___।\nঘ) এখন ঠাই ত্যাগ কৰি কোনো এখন নতুন ঠাইলৈ গৈ বসতি কৰিবলৈ ল'লে নতুন ঠাইখনক প্ৰব্ৰজনৰ___বোলে।\nক) মানৱ সম্পদৰ উন্নয়ন\nউত্তৰ:- সমাজ তথা দেশৰ উন্নয়নৰ বাবে শাৰীৰিক, মানসিকভাৱে অৰিহণা আগবঢ়াব পৰা\nমানুহখিনিকেই মানৱ সম্পদ বুলি বিবেচনা কৰা হয়। আনহাতে যিকোনো মানুহৰৰ তেনে দক্ষতাৰ অভাৱ তেনে মানুহক প্ৰকৃত অৰ্থত মানৱ সম্পদ\nবুলি কব নোৱাৰি।\nখ) জনসংখ্যাৰ থূপীকৰণ\nউত্তৰ:- ঠাই বিশেষে জনসংখ্যাৰ বিতৰণ ঘন মজলীয়া আৰু পাতল হোৱা দেখা যায়। অতীজত পৃথিৱীৰ বহুতো অঞ্চলত নদী উপত্যকা কেন্দ্ৰিক সভ্যতাৰ বিকাশ ঘটিছিল। এনে অঞ্চলবোৰত জনবসতি কেন্দ্ৰিভূত হৈছিল। সাধাৰণতে নদী উপত্যকা আৰু উপকূলীয় সমভূমি অঞ্চলৰ মাটি কৃষি কাৰ্যৰ বাবে উপযোগী।\nগ) জন সংখ্যাৰ বিস্ফোৰণ\nউত্তৰ:- পৃথিৱীত মানুহৰ সৃষ্টিৰ সময়ৰে পৰা জনসংখ্যা ক্ৰমশঃ বাঢ়ি আহি বৰ্তমানৰ অৱস্থা পাইছে। বিভিন্ন সময়ত সংঘটিত প্ৰাকৃতিক দুৰ্যোগ , মহামাৰী আদিৰ ফলত ব্যাপক সংখ্যক মানুহৰ জীৱন হানি ঘটিলেও মানুহৰ বৃদ্ধিৰ গতি স্তব্ধ হোৱা নাই। এসময়ৰ মুকলি ঠাইবোৰ এতিয়া মানুহেৰে ভৰি পৰিছে।\n৪।জন প্ৰব্ৰজন কাক বোলে? ইয়াৰ কাৰণবোৰ কি কি? জন প্ৰব্ৰজনৰ ফলাফলবোৰ কেনেধৰণৰ?\nউত্তৰ:- মানুহে কৰ্মসূত্ৰে বা আন কোনো কাৰণত নিজৰ স্থান ত্যাগ কৰি অন্য এখন নতুন স্থানত গৈ স্থায়ী বা সাময়িক ভাৱে বসতি কৰা কাৰ্যকে জনপ্ৰব্ৰজন বোলে।\nইয়াৰ কাৰণ বোৰ হ'ল- যুদ্ধ -বিগ্ৰহ , প্ৰাকৃতিক দুৰ্যোগ, মহামাৰী, বানপানী ,গৰাখহনীয়া , খাদ্য, সংকট, ৰাজনৈতিক সংকট আদি কাৰণত মানুহে কোনো ঠাই ত্যাগ কৰি অন্য স্থানলৈ প্ৰব্ৰজন বাঢ়ে।\nজন প্ৰব্ৰজনৰ ফলাফলবোৰ হ'ল-জনপ্ৰব্ৰজনৰ অধিক হ'লে লক্ষ্য স্থানত হঠাতে জনসংখ্যা দ্ৰুত গতিত বৃদ্ধি পায়।ইয়ে ঠাই খনত ভূমি আৰু অন্যান্য সম্পদৰ জনমূৰি পৰিমাণ হ্ৰাস কৰে। ইয়াৰ ওপৰিও কেতিয়াবা কোনো কোনো প্ৰব্ৰজন লক্ষ্য স্থানত ৰাজনৈতিক ভাষা-সংস্কৃতিৰ সংকটে দেখা দিব পাৰে।\nজনসংখ্যাৰ বৃদ্ধি আৰু বিতৰণ পাঠটিৰ শিকিবলগীয়া কথা:-\nজনসংখ্যা বৃদ্ধি আৰু বিকাশ সম্পৰ্কে ধাৰণা লাভ কৰা: ২০০৮ চনত পৃথিৱীৰ জনসংখ্যা আছিল ৬৬৮ কোটি, তাৰ বিপৰীতে আজি ২০২১ চনত এই জনসংখ্যা ৭৮৭ কোটি। প্ৰতি বছৰে প্ৰায় ১.০৫% হাৰত (প্ৰায়৮.১ কোটি প্ৰতি বছৰ) হিচাপত জনসংখ্যাৰ বৃদ্ধি ঘটিছে।\nজনসংখ্যাৰ বিতৰণ সম্পৰ্কে জনা: জনসংখ্যাৰ বৃদ্ধি দ্ৰুত যদিও পৃথিৱীৰ সকলো অংশতে পৃথিৱীৰ জনসংখ্যা সমানে বিতৰিত হৈ থকা নাই। উত্তৰ গোলাৰ্ধত পৃথিৱীৰ অধিক জনসংখ্যা বাস কৰে। আনহাতে এন্টাৰ্কটিকা মহাদেশ জনশূণ্য।\nজনসংখ্যাৰ বিষয়ে জ্ঞান লাভ কৰা: জনসংখ্যা বৃদ্ধিৰ বহুতো কাৰণ আছে। জনসংখ্যাৰ বৃদ্ধি নিয়ন্ত্ৰিত কৰাৰ প্ৰয়োজনীয়তা আছে।\nজনসংখ্যাৰ বিস্ফোৰণ সম্বন্ধে ধাৰণা লাভ কৰা: দ্ৰুতগতিত বৃদ্ধি হোৱা জনসংখ্যা পৃথিৱীৰ বাবে জটিল সমস্যা সৃষ্টি কৰাৰ সম্ভাৱনা আছে। এক পূৰ্বানুমান অনুসৰি, পৃথিৱীৰ জনসংখ্যা ২০৫৭ চনত ১০০০ কোটি হোৱাৰ সম্ভাৱনা আছে। বৰ্ধিত জনসংখ্যাই পৃথিৱীৰ সম্পদৰ ওপৰত অনাৱশ্যকীয় হেঁচাৰ সৃষ্টি কৰে।\nমানৱ সম্পদৰ বিষয়ে ধাৰণা লাভ কৰা: মানৱ সম্পদ মানে জ্ঞান, কৌশল তথা অন্য লাভকাৰী গুণ থকা এজন ব্যক্তি। মানৱ সম্পদ সমাজৰ সম্পদ।\nBy Rohit Chetry at June 10, 2021\nUnknown 10 December 2021 at 20:38


মিত্ৰতাত মেলিব নেকি ফাঁট! সমষ্টি মিলোৱা অংকত মহা আউল অগপ-বিজেপিৰ\nএৰিব কোনে, ধৰিব কোনে? অগপৰ সমষ্টি লাগে বিজেপিক, বিজেপিৰ সমষ্টি লাগে অগপক\nগুৱাহাটী , February 11, 2021 4:44 pm\n২০২১ ৰ নিৰ্বাচনলৈ মাজত মাথোঁ এটা মাহ। এতিয়ালৈকে সম্পূৰ্ণ হৈ উঠা নাই কোনো এটা দলৰে ৰাজনৈতিক সমীকৰণ।\nকি মিত্ৰজোঁট, কি মহাজোঁট আসনৰ বুজা-বুজিৰ ক্ষেত্ৰত এতিয়াও কোনো এটা ৰাজনৈতিক দলেই এতিয়া ঐক্যমতত উপনীত হ’ব পৰা নাই।\nইপিনে, সমষ্টিয়ে সমষ্টিয়ে এতিয়া প্ৰাৰ্থিত্বকেন্দ্ৰিক যুঁজ অথবা তৎপৰতা নিৰ্বাচনৰ দিন চমু চাপি অহাৰ লগে লগে বৃদ্ধি পাইছে।\nআনকি এতিয়া মিত্ৰজোঁট অগপ বিজেপিৰ অন্তঃকন্দল এনে পৰ্য্যায় পাইছে যে অগপ বিধায়কৰ ৰাজত্ব এলেকাত ক্ষুব্ধ হৈছে বিজেপি কৰ্মীসকল। তেওঁলোকে দলৰ উচ্চস্তৰীয় নেতৃত্বক বাৰেপতি সমষ্টিটোত এজন বিজেপিৰ প্ৰাৰ্থী থিয় কৰাবলৈ আহ্বান জনাইছে বুলি আমাৰ হাতলৈ খবৰ আহিছে।\nঠিক সেইদৰে অগপয়ো নাচোৰ বান্দা। মিত্ৰজোঁটৰ দ্বিতীয় বৃহৎ দল হিচাপে বিজেপিৰ পৰা তেওঁলোকে ৪০ খন আসন যিকোনো প্ৰকাৰে ল’ব বুলি ইতিমধ্যে স্পষ্ট ঘোষণা কৰিছে অগপৰ এগৰাকী বিধায়কে।\nলখিমপুৰ সমষ্টিৰ বিধায়ক উৎপল দত্তই এই সন্দৰ্ভত আজি সংবাদ মাধ্যমৰ আগত কয়, ‘আমাৰ বিধায়ক থকা ১৪ খন আসন আমি কোনোপধ্যেই এৰি নিদিওঁ। ইয়াৰোপৰি, আমি মুঠ ৪০ খন আসন বিজেপিৰ পৰা বিচাৰিম বা আশা কৰিম। বিজেপিয়েও আমাক দিব লাগিব।‘\nইপিনে পাঁচবাৰকৈ বিধায়ক হৈ অহা উৎপল দত্তৰ লখিমপুৰ সমষ্টিত এইবাৰ বিজেপিয়ে প্ৰাৰ্থী থিয় কৰাবলৈ ইচ্ছুক। ইতিমধ্যে মন্ত্ৰী হিমন্ত বিশ্ব শৰ্মা আৰু মুখ্যমন্ত্ৰী সৰ্বানন্দ সোণোৱালে পৃথকে পৃথকে লখিমপুৰত গৈ প্ৰচাৰ চলোৱা পৰিলক্ষিত হৈছে।\nকিন্তু এইক্ষেত্ৰত নাচোৰবান্দা অগপৰ বিধায়ক উৎপল দত্ত। সমষ্টিটোৰ পৰা তেওঁক অগপই টিকট দিবই বুলি ইতিমধ্যে ঘোষণা কৰিছে।\nআনহাতে, অগপই বিজেপিৰ পৰা ৪০ খন আসন বিচৰাটোত এক যুক্তি আছে বুলি উল্লেখ কৰি উৎপল দত্তই কয়, ‘যিবোৰ সমষ্টিত ২-৩ বাৰকৈ অগপৰ বিধায়ক জয়ী হৈছে, সেয়েহে যদিও আমি বিজেপিৰ সৈতে মিত্ৰতাত আছো তথাপি আমি ১৪ টাৰ উপৰিও ৪০ খন আসন বিজেপিৰ পৰা আমি বিচাৰিম।‘\nইপিনে, পাটাছাৰকুছি সমষ্টিৰ প্ৰাক্তন অগপ বিধায়ক পবীন্দ্ৰ ডেকাই অসম জাতীয় পৰিষদত যোগদান কৰাৰ পাছৰে পৰা সমষ্টিটোত সক্ৰিয় হৈ পৰিছে বিজেপিৰ কাৰ্য্যকৰ্তা। বিজেপিৰ প্ৰাৰ্থী সমষ্টিটোৰ পৰা থিয় কৰাবৰ বাবে ৰাজ্যিক নেতৃত্বক বাৰম্বাৰ আহ্বান জনাইছে কাৰ্য্যকৰ্তাসকলে। সুত্ৰ অনুসৰি পাটাছাৰকুছিৰ পৰা ৰাজ্যিক বিজেপিৰ শীৰ্ষ হেভিৱেইট প্ৰাৰ্থীয়ে প্ৰতিদ্বন্দিতা কৰিব।\nকিন্তু উক্ত সমষ্টিটোও অগপক লাগিব বুলি স্পষ্ট কৰি দিয়ে অগপ বিধায়ক উৎপল দত্তই।\nদত্তই এই সন্দৰ্ভত কয়, ‘পবীন্দ্ৰ ডেকা গৈছে তেওঁৰ ঠাইত অগপৰ শক্তিশালী প্ৰাৰ্থী আছে। গতিকে তেওঁক আমি সেই সমষ্টিৰ পৰা থিয় কৰাম।‘\nসুত্ৰ অনুসৰি সমষ্টিটোৰ পৰা ন-অগপ ৰঞ্জিত ডেকাক থিয় কৰোৱাৰ পূৰ্ণ সম্ভাৱনা আছে।\nআনহাতে, পশ্চিম গুৱাহাটীটো এতিয়া অগপৰ বিধায়ক ৰমেন্দ্ৰ নাৰায়ণ কলিতাৰ বিৰুদ্ধে মুকলি বিষোদগাৰ কৰিছে বিজেপিৰ কাৰ্য্যকৰ্তাসকলে।\nবিজেপিৰ এগৰাকী প্ৰাৰ্থী সমষ্টিটোৰ পৰা বিচাৰি নাচোৰবান্দা স্থিতি লৈছে কাৰ্য্যকৰ্তাসকলে। বিজেপিৰ কাৰ্য্যকৰ্তাসকলে বিজেপিৰ মেডিয়া বিভাগৰ আহ্বায়ক দেৱান ধ্ৰুৱজ্যোতি মৰলক প্ৰাৰ্থী হিচাপে ২১ ৰ বিধানসভা নিৰ্বাচনত বিচৰা বুলি এক সুত্ৰই উল্লেখ কৰিছে।\nকিন্তু ১৯৮৫ চনৰ পৰা মাজত কেইটামান কাৰ্য্যকাল বাদ দি বিধায়ক হৈ থকা ৰমেন্দ্ৰ নাৰায়ণ কলিতাই ইমান সহজতে সমষ্টিটো এৰি দিব? তাক লৈয়ো এক প্ৰশ্ন উত্থাপন হৈছে।\nশেষত হয়তো সমষ্টিটোত অগপ-বিজেপিৰ বন্ধুত্বসূলভ প্ৰতিদ্বন্বিতা হোৱাৰো সম্ভাৱনা নথকা নহয়।\nআনহাতে, অগপৰ হাতত থকা বঢ়মপুৰ সমষ্টি আৰু বৰপেটা সমষ্টিতো বিজেপিয়ে নিজৰ প্ৰাৰ্থী বিচৰা বুলি আমাৰ হাতলৈ খবৰ আহিছে।\nইয়াৰোপৰি, ২০০১ চনৰ পৰা ৪ বাৰকৈ একেৰাহে সমষ্টিটো নিজৰ দখলত ৰখা কলিয়াবৰৰ বিধায়ক তথা মন্ত্ৰী কেশৱ মহন্তৰ বিৰুদ্ধে ইতিমধ্যে মুকলি বিষোদগাৰ আৰম্ভ কৰিছে সমষ্টিটোৰ বিজেপি কাৰ্য্যকৰ্তাই। অভিযোগ অনুসৰি কেৱল অগপৰ নেতা-কৰ্মীয়েহে সমষ্টিটোত চৰকাৰী সা-সুবিধা ঠিকা ইত্যাদি লাভ কৰি আহিছে।\nতাৰ লগতে সমষ্টিটোত পঞ্চায়ত নিৰ্বাচনত অগপৰ তুলনাত বিজেপিয়ে জিলা পৰিষদৰ পৰা আৰম্ভ কৰি ৱাৰ্ড মেম্বাৰলৈকে বহু ভাল ফলাফল দেখুৱাবলৈ সক্ষম হৈছিল। সেয়েহে এইবাৰ সমষ্টিটোৰ পৰা বিজেপিৰ প্ৰাৰ্থী বিচাৰে বিজেপি কাৰ্য্যকৰ্তাই।\nমুঠৰ ওপৰত এতিয়া অগপ-বিজেপিৰ মিত্ৰজোঁটত লাগিছে মহা আউল। কোনে এৰিব, কোনে ধৰিব, বা কাক প্ৰাৰ্থিত্ব দি সন্তুষ্ট কৰিব তাক লৈ জল্পনা-কল্পনাৰ অন্ত নোহোৱা হৈছে।


ল'কডাউনকালীন অনলাইন পাঠদানৰ সমস্যা; শিক্ষা আয়ুক্তকলৈ শিক্ষক সমাজৰ স্মাৰকপত্ৰ\nল’কডাউনকালীন অনলাইন পাঠদানৰ সমস্যা; শিক্ষা আয়ুক্তকলৈ শিক্ষক সমাজৰ স্মাৰকপত্ৰ\nগুৱাহাটী , April 18, 2020 8:42 pm\nৰাজ্যৰ শিক্ষা বিভাগে যোৱা কিছুদিন পূৰ্বে প্ৰকাশ কৰি উলিওৱা এক নিৰ্দেশনাত কোৱা হৈছে যে, অভিভাৱকৰ ফোন নম্বৰ সংগ্ৰহ কৰি অনলাইন পাঠ দান কৰিব লাগে।\nসদৌ অসম প্ৰাথমিক টেট উত্তীৰ্ণ শিক্ষক সমাজে এই ব্যৱস্থাৰ শলাগ ল’লেও এই ক্ষেত্ৰত পোহৰলৈ অহা কিছু সমস্যাৰ বিষয়ে শিক্ষা আয়ুক্তক অৱগত কৰিবলৈ আজি এক স্মাৰকপত্ৰ প্ৰেৰণ কৰে।\nশিক্ষক সমাজৰ সভাপতি ত্ৰৈলোক্য ডেকা আৰু সাধাৰণ সম্পাদক মিৰাজুল ৰচিদৰ স্বাক্ষৰ সম্বলিত স্মাৰকপত্ৰত উল্লেখ কৰা সমস্যাকেইটা তলত উল্লেখ কৰা হ’ল :\n১। সমাজৰ সকলো শ্ৰেণীৰ অভিভাৱক / ছাত্ৰ-ছাত্ৰীৰ ওচৰত এনড্ৰইড মোবাইল / সাধাৰণ মোবাইল নাই।\n২। ঠাই ভেদে নেটৱৰ্ক , বিজুলী সংযোগ উপলব্ধ নহয়।\n৩। আনহাতে যি ১০-২০% ৰ ওচৰত এনে সাধন আছে তাৰে অধিকাংশ অভিভাৱকে পাঠভিত্তিক ছাত্ৰ-ছাত্ৰীৰ উৎকণ্ঠা /আসোঁৱাহ বুজাই দি শুদ্ধ শিক্ষা দিয়াত সক্ষম আৰু সফল নোহোৱাটো স্বাভাৱিক।\n৪। আমাৰ মতে এইয়া সম্ভৱ হব যদিহে শিক্ষা বিভাগে অনাতাঁৰ, টিভি আদিৰ জৰিয়তে শিক্ষা প্ৰদানৰ ব্যৱস্থা কৰিব পাৰে।\n৫। আনহাতে ৰাজ্যৰ খাতি-খোৱা শ্ৰমিক, দিন হাজিৰা কৰা, ঘৰুৱা বনকৰা মাতৃ অভিভাৱকৰ সংখ্যাই সংখ্যাই সৰ্বাধিক।\nএনে ব্যৱস্থাৰে সকলোৰে বাবে শিক্ষা দান ১০০% সম্ভৱ নহয়, কেৱল সমাজৰ একাংশ অধ্যবন্ত / নিম্ন-মধ্যবিত্ত চাকৰিয়ালৰ সন্তান লাভৱান হোৱাৰ বিপৰীতে বি.পি.এল. শ্ৰেণীৰ প্ৰায়বোৰ ছাত্ৰ-ছাত্ৰী লাভৱান নহয় বুলি শিক্ষক সমাজে কয়।\nস্মাৰকপত্ৰত তেওঁলোকে কয় ‘কিছু খণ্ড শিক্ষা বিষয়াৰ দ্বাৰা হোৱাটচএপ গোট যোগে অন্য এক নিৰ্দেশনা আমাৰ দৃষ্টিগোচৰ হৈছে। এই অনানুষ্ঠানিক নিৰ্দেশনাৰ দ্বাৰা শিক্ষক সকলৰ ডায়েৰীৰ প্ৰতিলিপি প্ৰতিদিনে পূৰ কৰি দৰমহা বিলৰ সৈতে জমা দিলেহে এপ্ৰিল মাহৰ দৰমহা দিয়া হ’ব অন্যথা দৰমহাৰ বিল বন্ধ কৰা হব বুলি একপ্ৰকাৰ ভাৱুকি প্ৰদান কৰা হৈছে। মহোদয়, এনে অদ্ভূত যুক্তিৰে বিপদকালত শিক্ষক সকলক মানসিকভাৱে হাৰাশাস্তি কৰা নহব নে? ‘\n‘এনে বিপদৰ সময়চোৱাত শিক্ষক সকলৰ দৰমহাৰ ক্ষেত্ৰত কোনো ধৰণৰ বাধা অহাটো আমাৰ কাম্য নহয়। এই ক্ষেত্ৰত দেশৰ প্ৰধান মন্ত্ৰীয়ে নিজেও কৈছে যে, লকডাউনৰ সময়চোৱাত কাকো প্ৰাপ্য দৰমহাৰ পৰা বঞ্চিত কৰা নহওঁক ।‘ স্মাৰক পত্ৰত উল্লেখ।\nইয়াৰোপৰি, কাছাৰ জিলাৰ জিলা মিছন সমন্বয়কৰ হোৱাটচএপ যোগে দিয়া এক নিৰ্দেশনাও আমাৰ দৃষ্টিগোচৰ হৈছে। এই নিৰ্দেশনাৰ দ্বাৰা শিক্ষক সকলক Confession Letter এখন জমা কৰিবলৈ দিয়া হৈছে বুলি উল্লেখ কৰি তেওঁলোকে আৰু লিখে ‘এই পত্ৰত অনুমতি অবিহনে শিক্ষক সকলে নিজৰ কৰ্মস্থান ত্যাগ কৰাৰ বিষয়ে উল্লেখ কৰিব দিয়া হৈছে। মহাশয়, শিক্ষক সকল কৰ্মস্থানত থাকিবলৈ কোনো চৰকাৰী বাসগৃহৰ ব্যৱস্থা বৰ্তমানলৈ নাই। বহু শিক্ষকে নিজ গৃহৰ পৰা ৰাজহুৱা বাহনত অহা-যোৱা কৰে অথৱা ভাড়াঘৰত থাকি শিক্ষকতা কৰে। লকডাউনৰ সময়ত বিদ্যালয় সমূহ সম্পূৰ্ণ বন্ধ হোৱাত সকলোৱে নিজ নিজ গৃহত উপস্থিত হৈছে। এনেক্ষেত্ৰত দোষীৰ দৰে শিক্ষক সকলক এনে কনফেচন পত্ৰত চহী কৰিব দিয়াটো গ্ৰহণ যোগ্য নহয়।‘\nগতিকে, এনেদৰে বিভিন্ন সময়ত দি থকা মৌখিক তথা হোৱাটচএপ গোটৰ নিৰ্দেশনা সমূহ বাতিল কৰিবলৈ তেওঁলোকে শিক্ষাবিভাগৰ আয়ুক্ত সচিবক অনুৰোধ জনায়।


Nitro in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Nitro ar byavahar, ppali, parshwakriya, upkaar, kriya-pratikriya aaru satarkatabani\nNitro ৰ লাভ আৰু ব্যৱহাৰসমূহ- Nitro Benefits & Uses in Assamese- Nitro ar laabh aaru byavaharsamuh\nNitro ৰ পালি আৰু সেয়া কেনেদৰে ল'ব- Nitro Dosage & How to Take in Assamese - Nitro ar paali aaru xeya kenedore lobo\nNitro ৰ পাৰ্শ্চক্ৰিয়াসমূহ- Nitro Side Effects in Assamese- Nitro ar parshwakriyasamuh\nNitro সংক্ৰান্ত সতৰ্কতাবাণীসমূহ- Nitro Related Warnings in Assamese- Nitro xonkranta xatarkatabanisamuh\nঅইন দৰৱৰ সৈতে Nitroৰ গুৰুতৰ ক্ৰিয়া-প্ৰতিক্ৰিয়া- Severe Interaction of Nitro with Other Drugs in Assamese- Oinor xoite Nitro ar gurutor kriya-pratikriya\nNitro মতভেদসমূহ- Nitro Contraindications in Assamese- Nitro nishedhsamuh\nNitro ৰ বিষয়ে সততে সোধা প্ৰশ্নসমূহ- Frequently asked Questions about Nitro in Assamese- Nitro ar bikhoye satate xodha prashnasamuh\nখাদ্য আৰু মদৰ সৈতে Nitro ক্ৰিয়া-প্ৰতিক্ৰিয়া- Nitro Interactions with Food and Alcohol in Assamese- khadya aaru modor xoite Nitro kriya-pratikriya\nNitro ৰ লাভ আৰু ব্যৱহাৰসমূহ - Nitro Benefits & Uses in Assamese - Nitro ar laabh aaru byavaharsamuh\nNitro তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nNitro ৰ পালি আৰু সেয়া কেনেদৰে ল'ব - Nitro Dosage & How to Take in Assamese - Nitro ar paali aaru xeya kenedore lobo\nNitro-ৰ উপাদানসমূহ - Nitro Active Ingredients in Assamese - Nitro-ar upadaansamuh\nNitro ৰ পাৰ্শ্চক্ৰিয়াসমূহ - Nitro Side Effects in Assamese - Nitro ar parshwakriyasamuh\nগৱেষণাৰ ভিত্তিত, Nitro ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nNitro সংক্ৰান্ত সতৰ্কতাবাণীসমূহ - Nitro Related Warnings in Assamese - Nitro xonkranta xatarkatabanisamuh\nNitro-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Nitro সুৰক্ষিত ভাবে গ্ৰহণ কৰিব পাৰে।\nNitro-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nNitro এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Nitro গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Nitro কি প্ৰভাৱ দেখা গৈছে?\nNitroৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Nitro কি প্ৰভাৱ দেখা গৈছে?\nNitroৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Nitro ৰ কি প্ৰভাৱ দেখা গৈছে?\nNitroৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Nitroৰ গুৰুতৰ ক্ৰিয়া-প্ৰতিক্ৰিয়া - Severe Interaction of Nitro with Other Drugs in Assamese - Oinor xoite Nitro ar gurutor kriya-pratikriya\nNitro তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nNitro মতভেদসমূহ - Nitro Contraindications in Assamese - Nitro nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Nitro লোৱা অনুচিত যাতে -\nNitro ৰ বিষয়ে সততে সোধা প্ৰশ্নসমূহ - Frequently asked Questions about Nitro in Assamese - Nitro ar bikhoye satate xodha prashnasamuh\nএই Nitro-এ অভ্য়াস বা নিচাৰ সৃষ্টি কৰে নেকি?\nনহয়, Nitro আসক্তি সৃষ্টি কাৰক বুলি কোনো সাক্ষ্য নাই।\nNitro লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Nitroয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Nitro লোৱা উচিত।\nমানসিক ৰোগৰ চিকিত্সাৰ বাবে Nitro লৈ কোনো লাভ নাই।\nখাদ্য আৰু মদৰ সৈতে Nitro ক্ৰিয়া-প্ৰতিক্ৰিয়া - Nitro Interactions with Food and Alcohol in Assamese - khadya aaru modor xoite Nitro kriya-pratikriya\nখাদ্য আৰু Nitroৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Nitro ল'ব পাৰে।\nমদ আৰু Nitroৰ মাজৰ প্ৰতিক্ৰিয়া\nআপুনি Nitro লৈ থকা অৱস্থাত মদ্যপান কৰিব পাৰে। কিন্তু সাৱধানতা তথাপিও গুৰুত্বপূৰ্ণ।\nNitro ৰ অনুকল্প - Substitutes for Nitro in Assamese\nNitro ৰ মূল্য আৰু পেকৰ চাইজ - Nitro Price and Pack Size in Assamese - Nitro ar mulya aaru pakor size\nআপুনি বা আপোনাৰ পৰিয়ালৰ কোনোবাই Nitro লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Nitro ব্যৱহাৰ কৰিছিল নেকি?\nআপুনি কিমান পৰিমাণে Nitro সেৱন কৰিছিল?\nআপুনি Nitro ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Nitro সেৱন কৰে?


আগন্তুক দুৰ্গাপূজাত মুকলি হ’ব গণেশগুৰি উৰণীয়া সেঁতু\nমহানগৰখনৰ বিভিন্ন ঠাইত ৯খনকৈ ফুট অ’ভাৰব্রীজৰ নির্মাণকার্য চলি আছেগুৰিৰ নিৰ্মীয়মান উৰণীয়া সেঁতু\nমহানগৰখনৰ বিভিন্ন ঠাইত ৯খনকৈ ফুট অ’ভাৰব্রীজৰ নির্মাণকার্য চলি থকাৰ লগতে গুৱাহাটী ক্লাবৰ পৰা বামুণীমৈদাম সংযোগী আন এখন ফ্লাই অ’ভাৰৰ নির্মাণৰ সম্ভাৱনীয়তাৰ অধ্যয়ন চলাই থকা হৈছে\nPublished on : 12 Oct, 2020 , 8:55 am\nগুৱাহাটী - গুৱাহাটী মহানগৰৰ মাজমঁজিয়াত ব্যাপক যান-জঁটৰ সমস্যা নাইকিয়া কৰিবৰ বাবে শীঘ্ৰেই গণেশগুৰিত নিৰ্মীয়মান উৰণীয়া সেঁতুখন মুকলি কৰি দিয়া হ’ব। এই কথা কালি গুৱাহাটীত অনুষ্ঠিত এক ৰাজহুৱা সভাত ঘোষণা কৰে গড়কাপ্তানি তথা বিত্ত মন্ত্ৰী ড. হিমন্ত বিশ্ব শৰ্মাই। তেওঁ লগতে কয় যে গণেশগুৰিৰ উপৰি ছুপাৰমাৰ্কেটৰ উৰণীয়া সেঁতুখন অহা ব’হাগত মুকলি কৰি দিয়া হ’ব।\nউল্লেখ্য যে কালি ড. শৰ্মাই গুৱাহাটীৰে মালিগাওঁত আন এখন উৰণীয়া সেঁতুৰ আধাৰশিলা মুকলি কৰি এই ঘোষণা কৰে। ২০২০-২১ বর্ষৰ ৰাজ্য চৰকাৰৰ ‘স্ব-অগ্রাধিকাৰ পুঁজি’ৰ (এছ অ’ পি ডি) অধীনত লোকনির্মাণ (পথ) বিভাগে নির্মাণ কৰিবলগীয়া ৪২০.৭৫ কোটি টকাৰ প্রকল্প ব্যয়েৰে মালিগাঁওৰ পৰা কামাখ্যা গে’ট অভিমুখী তথা মালিগাঁও আৰু পাণ্ডু সংযোগী এখন চাৰিলেনযুক্ত ফ্লাই অ’ভাৰ নির্মাণৰ কামে আজিৰে পৰা আনুষ্ঠানিকতা লাভ কৰিলে৷\nপ্রস্তাৱিত এই ফ্লাই অ’ভাৰখন মালিগাঁৱত আৰম্ভ হৈ এ টি ৰ’ডৰ কামাখ্যা মন্দিৰ গে’টত সমাপ্ত হ’ব৷ সেতুখনৰ এটা পথ পাণ্ডুঘাট সংযোগী পথৰ দিশেও সম্প্রসাৰণ কৰা হ’ব৷ প্রায় ৩ কিল’মিটাৰ দৈর্ঘযৰ এই সেতুখন নির্মাণ হৈ উঠিলে ই ৰাজ্যৰ ভিতৰতে দীর্ঘতম ফ্লাই অ’ভাৰ হিচাপে পৰিগণিত হ’ব৷ ফ্লাই অ’ভাৰৰ কাম অহা দুবছৰৰ ভিতৰত সম্পূর্ণ কৰি তোলাৰ লক্ষ্য নির্ধাৰণ কৰা হৈছে৷\nউল্লেখ্য যে মহানগৰখনৰ বিভিন্ন ঠাইত ৯খনকৈ ফুট অ’ভাৰব্রীজৰ নির্মাণকার্য চলি থকাৰ লগতে গুৱাহাটী ক্লাবৰ পৰা বামুণীমৈদাম সংযোগী আন এখন ফ্লাই অ’ভাৰৰ নির্মাণৰ সম্ভাৱনীয়তাৰ অধ্যয়ন চলাই থকা হৈছে।


xukhdukh.com February 08, 2016 CHINTAN, PRATIM PRATAP BARUA, চিন্তন, প্ৰতিম প্ৰতাপ বৰুৱা,\nনাৰী উৎপীড়নকাৰীৰ বাবে মৃত্যুদণ্ড নে মুক্ত বেশ্যালয়\n২০১২ চনৰ ১৬ ডিচেম্বৰ তাৰিখে দিল্লীত ঘটি যোৱা আৰু সমগ্ৰ ভাৰতৰ প্ৰায় প্ৰতিজন মানুহৰে (অমানুহ সকলক বাদ দি) বুকু কঁপাই তোলা নিৰ্ভয়াৰ দলবদ্ধ ধৰ্ষণ আৰু হত্যাকাণ্ডৰ ঘটনাটোৰ এয়া তিনি বছৰ পাৰ হ’ল। এই তিনিবছৰত ঠিক নিৰ্ভয়াৰ ঘটনাটোৰ দৰে একে ঘটনা আমাৰ অসমতো ঘটিল। কিন্তু সেই ঘটনাটোৱে বা তেনে ধৰণৰ ঘটনাবিলাকে পাবলগীয়া গুৰুত্ব নাপালে। দূৰ্ভাগ্যজনকভাৱে আমাৰ সমাজত, আনকি অসমতো নাৰীধৰ্ষণৰ আৰু নাৰী উৎপীড়নৰ ঘটনাৰ সংখ্যা কমি যোৱা নাই, বৰং বাঢ়িহে গৈছে। এইধৰণৰ অপৰাধীৰ সংখ্যাও বা এনে অপৰাধী মানসিকতাৰ মানুহৰ সংখ্যাও কমি যোৱা নাই, বাঢ়িহে গৈছে। নিৰ্ভয়াৰ সেই নৃশংস ঘটনাটোৰ পিছত আমি সকলোৱে বিভিন্ন সময়ত দুটা প্ৰশ্নৰ বিষয়ে নিশ্চয় চিন্তা কৰিছো – প্ৰথম - নাৰীধৰ্ষণ কৰা অপৰাধীবোৰৰ শাস্তি কেনে হোৱা উচিত? আৰু দ্বিতীয় – নাৰীধৰ্ষণ আৰু নাৰী উৎপীড়নৰ দৰে ঘটনাবোৰ কেনেদৰে প্ৰতিহত কৰিব পাৰি? এই প্ৰশ্নদুটাৰ বিষয়ে চিন্তা কৰি বিভিন্ন ঠাইত বহুসংখ্যক লোকে বহু আলোচনা কৰিছে, বহুজনে বহু মতামত দিছে। সেই মতামতবিলাকৰ পৰা অলপ আঁতৰি আমি ধৰ্ষণকাৰীৰ শাস্তি আৰু ধৰ্ষণ, নাৰী অপহৰণ আদিৰ দৰে অপৰাধবোৰ সংঘটিত নহ’বলৈ বা কম কৰিবলৈ কিছুসংখ্যক লোকে আগবঢ়োৱা মুক্ত বেশ্যালয়ৰ বিষয়টো অলপ চিন্তা কৰি চাব খুজিছো।\nনিৰ্ভয়াৰ সেই ঘটনাটোৱে যেনেকৈ সকলোকে জোকাৰি দিছিল আৰু তাৰ পিছত সাধাৰণ মানুহে স্বত:স্ফূৰ্তভাৱে যেনেধৰণৰ প্ৰতিবাদ কৰিছিল তাৰ ফলস্বৰূপে ভাৰতীয় আইনী ব্যৱস্থাটোৰ কিছু সংশোধন ঘটোৱা হৈছিল। (দিল্লীত হোৱা সেই প্ৰতিবাদ মই নিজে ওচৰৰ পৰা দেখিছিলো। আদালতত সেই অপৰাধীকেইটাৰ বিচাৰ চলি থাকোতে উচ্চস্তৰৰ প্ৰযুক্তিৰ ব্যৱহাৰ হৈছিল আৰু প্ৰযুক্তিৰ ব্যৱহাৰৰ এক বিশেষ সময়ত মই এটা বিশেষ দায়িত্ব পালন কৰিবলগীয়া হৈছিল। সেই অপৰাধীকেইটাকো মই ওচৰৰ পৰা দেখিছিলো, সিহঁতৰ লগত কথা পাতিব লগাত পৰিছিলো।) সেই সংশোধনক্ৰমে নাৰীধৰ্ষণ আৰু নাৰী-উৎপীড়ণ তথা নাৰীজনিত অপৰাধৰ বিৰুদ্ধে কঠোৰ আইন প্ৰণয়ন কৰা হ’ল, এই অপৰাধবোৰৰ খৰতকীয়া বিচাৰৰ বাবে ফাষ্ট ট্ৰেক কৰ্ট গঠন কৰা হ’ল, আৰু তাৰ ফল হিচাপে নিৰ্ভয়াৰ ধৰ্ষণকাৰী কেইটাক কম সময়ৰ ভিতৰতে (ন মাহ) বিচাৰ কৰি মৃত্যুদণ্ডৰ ৰায়দান দিয়া হ’ল। অৱশ্যে আদালতৰ এই ৰায় কাৰ্য্যকৰী কৰিবলৈ এতিয়াও বহুত বাকী। আজি মাত্ৰ কিছুদিন আগতে জুভেনাইল জাষ্টিচ এক্টখনৰো কিছু সালসলনি কৰা হ’ল। এতিয়া আমাৰ প্ৰশ্নটো হ’ল - নাৰীধৰ্ষণৰ শাস্তি কেনে হোৱা উচিত? নিৰ্ভয়াক পুনৰ এবাৰ সুঁৱৰি আমি এই প্ৰশ্নটোৰ আকৌ এবাৰ সন্মুখীন হ’ব খুজিছো।\nব্যক্তিগতভাৱে আমি এই প্ৰশ্নটোৰ সন্মুখীন হ’লেই ইয়াৰ উত্তৰটো স্বত:স্ফূৰ্তভাৱে আমাৰ মনলৈ আহে – মৃত্যুদণ্ড। একমাত্ৰ মৃত্যুদণ্ড আৰু সেই মৃত্যুদণ্ডৰ তাৎক্ষণিক কাৰ্য্যকৰীকৰণ। তাৰ বাদে ধৰ্ষণকাৰী অপৰাধীৰ বাবে আন কোনো শাস্তি গ্ৰহণযোগ্য নহয়। আমি বিশ্বাস কৰো অপৰাধ প্ৰমাণিত হোৱাৰ পিছত ধৰ্ষণকাৰী অপৰাধীক একমাত্ৰ শাস্তি হিচাপে মৃত্যুদণ্ডৰ আদেশ দিব পৰাকৈ আৰু সেই মৃত্যুদণ্ড তাৎক্ষণিকভাৱে কাৰ্য্যকৰী কৰিব পৰাকৈ ভাৰতীয় আইনী ব্যৱস্থাটো সংশোধন কৰিব পৰা যাব নিশ্চয়।\nএইখিনিতে এটা প্ৰশ্ন আহে – মৃত্যুদণ্ডই ধৰ্ষণ, হত্যা আদিৰ দৰে নৃশংস অপৰাধবোৰ ৰোধ কৰাত বা সেই অপৰাধৰ সংখ্যা কম হোৱাত সহায় কৰেনে? বহুতৰ বাবে এইটো এটা কঠিন প্ৰশ্ন যাৰ উত্তৰত সপক্ষে বা বিপক্ষে বহুখিনি যুক্তি প্ৰদৰ্শন কৰিব পাৰি। আনকি বহুতে কেইখনমান দেশৰ উদাহৰণসহ মানৱীয়তাৰ খাতিৰত ভাৰতীয় আইনী ব্যৱস্থাটোৰ পৰা মৃত্যুদণ্ডক একেবাৰে উঠাই দিয়াৰ কথাও কয়। কিন্তু ব্যক্তিগতভাৱে আমি বিনাদ্বিধাই বিশ্বাস কৰো যে মৃত্যুদণ্ডই অপৰাধ ৰোধ কৰাত সহায় কৰে, আৰু ভবিষ্যতৰ সম্ভাৱ্য অপৰাধীসকলৰ মনত ভয়ৰ লগতে নিৰুৎসাহ জন্মায়। আচলতে আন আইনী শাস্তিবিলাকৰ দৰেই মৃত্যুদণ্ডও এটা আইনগত শাস্তি আৰু সমাজত অপৰাধ নিয়ন্ত্ৰণৰ বাবেই আইনত শাস্তিৰ ব্যৱস্থা আছে। আইনী দৃষ্টিৰে আৰু সাধাৰণ নিয়ম অনুসৰিও অপৰাধৰ নৃশংসতা যিমান বেছি অপৰাধীৰ শাস্তিৰ পৰিমানো সিমান বেছি। যিহেতু আমাৰ উদ্দেশ্য হ’ল নাৰীধৰ্ষণ আৰু নাৰীৰ বিৰুদ্ধে সংঘটিত হোৱা বিভিন্ন অপৰাধবোৰৰ প্ৰতিৰোধ কৰি সমাজখন নাৰীৰ বাবে সুৰক্ষিত আৰু ভয়হীন কৰি তোলা, সেয়ে প্ৰথম আৰু প্ৰধান পদক্ষেপ হিচাপে ধৰ্ষণকাৰী আৰু নাৰীৰ বিৰুদ্ধে আন যিকোনো অপৰাধকাৰীৰ বিৰুদ্ধে তাৎক্ষণিক কঠোৰ শাস্তিৰ প্ৰয়োগ কৰিব লাগিব। ধৰ্ষণেই হ’ল নাৰীৰ বিৰুদ্ধে সংঘটিত হোৱা সবাতোকৈ নৃশংস অপৰাধ আৰু সকলো শাস্তিৰ ভিতৰত মৃত্যুদণ্ডই হ’ল সবাতোকৈ কঠোৰ শাস্তি। সেয়ে নাৰীধৰ্ষণৰ একমাত্ৰ শাস্তি হ’ব লাগিব মৃত্যুদণ্ড। যদিহে অপৰাধ প্ৰমাণিত হোৱাৰ পিছত ধৰ্ষণকাৰীক মৃত্যুদণ্ডৰে দণ্ডিত কৰা হয় আৰু তাৎক্ষণিকভাৱে সেই মৃত্যুদণ্ড কাৰ্য্যকৰী কৰা হয় তেন্তে ভবিষ্যতৰ সম্ভাব্য ধৰ্ষণকাৰীয়ে ফাঁচীকাঠত তাৎক্ষণিকভাৱে নিজৰ প্ৰাণ হেৰুওৱাৰ ভয়ত নাৰীধৰ্ষণ কৰিবলৈ আগবঢ়াৰ আগতে এশবাৰ চিন্তা কৰিবলৈ বাধ্য হ’ব। বাকী থাকিল মানৱীয়তাৰ বা মানৱ অধিকাৰৰ কথাটো। আমি স্পষ্টভাৱে বিশ্বাস কৰো এগৰাকী নাৰীক ধৰ্ষণ কৰা বা ধৰ্ষণ কৰি হত্যা কৰি পেলোৱাটো মানৱ অধিকাৰৰ ভিতৰত নপৰে। যিহেতু এই ধৰ্ষণকাৰী আৰু হত্যাকাৰী অপৰাধীবোৰে আনৰ মানৱ অধিকাৰ খৰ্ব কৰিছে গতিকে এই অপৰাধীবোৰে নিজৰ বাবে মানৱীয়তা বা মানৱ অধিকাৰ দাৱী কৰিব নোৱাৰে।\nএইখিনিতে আৰু এটা প্ৰশ্ন - ধৰ্ষণকাৰীবোৰৰ অনুশোচনা হয়নে? প্ৰশ্নটো তাৎপৰ্য্যপূৰ্ণ। আমাৰ মতে ভাৰতীয় পুৰুষতান্ত্ৰিক সমাজ ব্যৱস্থাটোৱে জন্ম দিয়া এই ধৰ্ষণকাৰীবোৰৰ বেছিভাগৰে মনলৈ অনুশোচনা আহে বুলি মানি ল’ব নোৱাৰি। আচলতে অনুশোচনাতো দূৰৰে কথা, এই ধৰণৰ অপৰাধীবোৰৰ বেছিভাগে অনবৰতে নিজৰ বাবে যিকোনো সুযোগৰ সন্ধানতহে থাকে আৰু প্ৰতিটো তেনে সুযোগৰ, লাগিলে সেই সুযোগ যিমানেই ক্ষুদ্ৰ নহওক কিয়, সদ্‌ব্যৱহাৰ কৰিব জানে। উদাহৰণ হিচাপে বৰ্তমান ভাৰতত নিষিদ্ধ হৈ থকা India’s Daughter নামৰ ডকুমেন্টৰীখনলৈ আঙুলিয়াব পাৰি। সেই ডকুমেন্টৰীখনত সেই ধৰ্ষণকাৰী অপৰাধীটোৱে কৈছিল যে তাক বা তাৰ দৰে ধৰ্ষণকাৰীক মৃত্যুদণ্ড দিলে হেনো ইয়াৰ পিছত ভবিষ্যতৰ ধৰ্ষিতাসকলৰ বাবে পৰিস্থিতি বেয়াহে হ’ব। কাৰণ ইয়াৰ পিছত প্ৰতিটো ধৰ্ষণকাৰীয়ে ধৰা পৰাৰ ভয়ত ধৰ্ষিতা নাৰীগৰাকীক হত্যা কৰিবই। ধৰ্ষণকাৰী অপৰাধীটোৰ এই কথাষাৰতেই ওলাই পৰিল এই ধৰণৰ অপৰাধীবোৰ প্ৰকৃততে কিমান সাংঘাটিকভাৱে টেঙৰ, নিজক বচাবলৈ কিমান বদ্ধপৰিকৰ আৰু লগতে শাস্তিৰ সন্মুখীন হ’বলৈ সিহঁতে কিমান ভয় কৰে। এই অপৰাধীটোৱে নিজে মুকলিকৈ (মানে কেমেৰাৰ সন্মুখত) কথা ক’বলৈ পোৱা প্ৰথমটো সুবিধাতেই অতিশয় বুদ্ধিমত্তাৰে এনে এটা কথাৰ অৱতাৰণা কৰি দিলে যিটো কথাত অপৰাধ জগতখনৰ লগতে এনে ধৰণৰ নৃশংস অপৰাধীবোৰক ওচৰৰ পৰা দেখি নোপোৱা, এই অপৰাধীবোৰৰ মানসিকতা আৰু মনস্তত্ব বুজি নোপোৱা, নিজে আদৰ্শ ব্যৱস্থাৰ (ideal situation) মাজত আৰামেৰে থাকি আঁতৰৰ পৰা মানৱীয়তা আৰু দয়া-ক্ষমাৰ কথা কোৱা, এনে অপৰাধবিলাকৰ ভুক্তভোগীসকলক (victim) বা পীড়িতাসকলক লগ নোপোৱা বহুসংখ্যক মানুহে যুক্তি বিচাৰি পাব (এনে লোকৰ সংখ্যা বহুত বেছি) আৰু এই সাধাৰণ কথাটোৰ পৰাই ওলাই পৰিল এনে ধৰণৰ অপৰাধীবোৰে কেনেকৈ সকলো সময়তে নিজৰ বাবে সুযোগৰ সন্ধানত থাকে। এনে এটা নৃশংস অপৰাধ কৰিও, ইমান দিন জেলত থাকিও, মৃত্যুদণ্ডৰে দণ্ডিত হৈয়ো, নিজৰ সেই জঘণ্য অপৰাধৰ সপক্ষে যুক্তি দি ওলোটাই সেই ধৰ্ষিতা নাৰীগৰাকীৰ গাতহে দোষ জাপি দিব খোজা আৰু লগতে এনেধৰণৰ কথাৰে ভাৰতৰ প্ৰচলিত আইনী ব্যৱস্থাটোৱে প্ৰদান কৰা মৃত্যুদণ্ডৰ শাস্তিৰ পৰা নিজকে বচাবলৈ অতি কৌশলেৰে আওপাকেদি চেষ্টা কৰা এইবোৰ অপৰাধীৰ মনলৈ কেতিয়াবা অনুশোচনাৰ ভাৱ আহিব পাৰে বুলি আমাৰ বিশ্বাস নহয়। নাৰীধৰ্ষণকাৰী অপৰাধীবোৰ মানুহ নহয়, সিহঁত অমানুহ আৰু এই অমানুহবোৰৰ জীয়াই থকাৰ অধিকাৰ নাই – এই কথাটো আমি দৃঢ়তাৰে বিশ্বাস কৰো। আৰু সেয়ে আমি বিশ্বাস কৰো যে নাৰীধৰ্ষণৰ একমাত্ৰ শাস্তি হোৱাৰ উচিত মৃত্যুদণ্ড।\nনাৰীধৰ্ষণ আৰু নাৰীৰ বিৰুদ্ধে সংঘটিত হোৱা উৎপীড়ন বা আন যৌন-অপৰাধবোৰ ৰোধ কৰাৰ উপায় কি? – এইটো আন এটা কঠিন প্ৰশ্ন। আমি ভাবো এই অপৰাধবোৰৰ মূল কাৰণবোৰ সোমাই আছে আমাৰ পুৰুষতান্ত্ৰিক সমাজব্যৱস্থাটোত, যিটো সমাজব্যৱস্থাত এতিয়াও লিঙ্গ-ভিত্তিক বৈষম্য (gender-based discrimination) আছে আৰু লগতে এনে কিছুমান পুৰনিকলীয়া, অমানুষিক নিয়ম-কানুন, চিন্তাধাৰা আৰু কুসংস্কাৰ আছে যিবিলাকে নাৰীৰ সুৰক্ষা, সন্মান আৰু ব্যক্তিগত স্বাধীনতাৰ পথত হেঙাৰ হৈ থিয় দিয়ে। আমি বিশ্বাস কৰো নাৰীৰ বিৰুদ্ধে যিকোনো অপৰাধ ৰোধ কৰিবলৈ এই মূল কাৰণবোৰৰ মোকাবিলা কৰি এই হেঙাৰবোৰ আঁতৰাব লাগিব।\nএতিয়া লেখাটোৰ আৰম্ভনিতে কোৱা মুক্ত বেশ্যালয় স্থাপনৰ বিষয়টো সম্পৰ্কত আমাৰ চিন্তাখিনি প্ৰকাশ কৰিব খুজিছো। আমাৰ মনত আছে যোৱাবছৰৰ কোনোবা এটা সন্ধিয়াত, টেলিভিচনৰ এটা অসমীয়া চেনেলৰ এটা অনুষ্ঠানত এক বিতৰ্ক/আলোচনা হৈছিল য’ত মূল বিষয়টো আছিল নাৰীধৰ্ষণ আৰু নাৰীৰ বিৰুদ্ধে আন যিকোনো অপৰাধ-উৎপীড়ন আদি ৰোধৰ বাবে ঠায়ে ঠায়ে মুকলিকৈ (লিগেলাইজ্‌দ ধৰণেৰে) বেশ্যালয় স্থাপন কৰাটো এটা সমাধান হ’ব পাৰে নেকি। এই সমাধানটোৰ বিষয়ে চিন্তা কৰিবলৈ গৈ আমি তাৰ গ্ৰহণযোগ্যতাৰ প্ৰতি দ্বিধাগ্ৰস্ত আৰু সন্দিহানহে হৈ পৰিলো। আমাৰ এই দ্বিধাগ্ৰস্ততাৰ কাৰণ হ’ল আমি নিজে নিজকে সোধা কেইটামান কঠোৰ প্ৰশ্ন – সেই বেশ্যালয়বোৰত যিসকল নাৰীয়ে নিজৰ দেহ বেচিবলৈ আহিব তেওঁলোক কোন হ’ব? তেওঁলোক সেই বেশ্যালয়বোৰলৈ কিয় আহিব? (প্ৰতিদিনে/ প্ৰতিনিশাই টকাৰ বিনিময়ত কোনোবা অচিনাকী পুৰুষক নিজৰ শৰীৰটো যৌন উপভোগৰ বাবে এৰি দিয়টো নিশ্চয় কোনো নাৰীৰ বাবেই সুখকৰ নহয়। এনে এটা কঠিন আৰু যন্ত্ৰণাদায়ক জীৱিকা কোনো নাৰীয়ে কিয় উপযাচি বাচি ল’ব?) নিজকে শাৰিৰীক-মানসিকভাৱে বিধ্বস্ত কৰি এচাম বিকৃত মানসিকতাৰ পুৰুষক টকাৰ বিনিময়ত দৈহিক সুখ দি সমাজখন নাৰীৰ বাবে সুৰক্ষিত কৰাৰ দায়িত্ব তেওঁলোকে (সেই নাৰীসকলে) কিয় ল’ব? সেই দায়িত্ব তেওঁলোকৰ হয় জানো? তেওঁলোকক তেওঁলোকৰ অভিভাৱক বা আন সম্বন্ধীয় লোকসকলে সেই বেশ্যালয়বোৰত দেহ বেচিবলৈ যাবলৈ অনুমতি দিবনে? তেওঁলোকক সেই বেশ্যালয়বোৰলৈ আহি টকাৰ বিনিময়ত দেহ ব্যৱসায় কৰিবলৈ বাধ্য কৰোৱা হ’ব নেকি? বেশ্যালয়বোৰত কাম কৰা সেই নাৰীসকলক সমাজে কেনে দৃষ্টিৰে চাব? তেওঁলোকক সমাজৰ সকলোৱে সন্মান কৰিবনে? বেশ্যালয়ৰ বাহিৰত তেওঁলোকৰ সামাজিক অৱস্থিতি কেনে হ’ব? তেওঁলোকক কোনোবাই বিয়া কৰাবনে? বয়স হৈ অহাৰ পিছত যেতিয়া তেওঁলোকে দেহ বেচিব নোৱাৰা হ’ব তেতিয়া তেওঁলোকৰ দায়িত্ব কোনে ল’ব? এই বেশ্যালয়বোৰে সমাজত নাৰী অপহৰণৰ দৰে অপৰাধ এতিয়াতকৈ কেইবাগুণে বঢ়াব নেকি? যদি বঢ়াব, তেন্তে সেই অপৰাধবোৰৰ ভুক্তভূগীসকলৰ (victims) দায়িত্ব কোনে ল’ব? বেশ্যালয়লৈ গ্ৰাহক হিচাপে কোন যাব বা বেশ্যালয়লৈ গ্ৰাহক হিচাপে যাবলৈ কোনে কাক কেনেকৈ বাধা দিব? টকাৰ বিনিময়ত সহজলভ্য যৌনতা এটা সামাজিক সমস্যা হৈ উঠিবনেকি? সেই টকাৰ বাবে কোনোবা যুৱকে ঘৰত কাজিয়া কৰিবনেকি আৰু তাৰ ফলাফল কেনে হ’ব? (যেনেদৰে কোনোবা দুখীয়া কৃষক পিতৃয়ে সন্তানৰ বাইকৰ দাৱী পুৰন কৰিবলৈ অৱশেষত নিজৰ মাটিখিনিকে বন্ধকত দি ধাৰ কৰিবলগীয়া হয়।) STD (Sexually Transmitted Diseases) দ্ৰুতগতিত বাঢ়ি যাব নেকি? সকলোতকৈ ডাঙৰ প্ৰশ্ন – বেশ্যাবৃত্তিটোক সন্মানৰ চকুৰে চোৱা হ’বনে? এনেধৰণৰ বেশ্যালয়বোৰক আৰু সেই বেশ্যালয়বোৰৰ বেশ্যাসকলক অসমীয়া/ভাৰতীয় সমাজে কেনেদৰে গ্ৰহণ কৰিব? এই প্ৰশ্নবোৰৰ নিজেই নিজকে দিয়া উত্তৰবোৰত আমি অকনো সন্তুষ্ট হ’ব পৰা নাই বাবেই আমি এইধৰণৰ বেশ্যালয় স্থাপনৰ কথাটো সমৰ্থন কৰিবলৈ আমি দ্বিধাগ্ৰস্ত। কিন্তু ধৰ্ষণকাৰীৰ শাস্তি সন্দৰ্ভত আমি মুঠেই দ্বিধাগ্ৰস্ত নহয়, আৰু আমাৰ মতে ধৰ্ষণকাৰীৰ একমাত্ৰ শাস্তি হোৱা উচিত তাৎক্ষণিক মৃত্যুদণ্ড। এটা সক্ষম পুলিচ ব্যৱস্থা (যি ব্যৱস্থাই নাৰীৰ বিৰুদ্ধে সংঘটিত প্ৰতিটো ঘটনাৰে অপৰাধীক অতি শীঘ্ৰে কাৰায়ত্ব কৰি আইনৰ হাতত তুলি দিব) আৰু কঠোৰ, নিশ্চিত আৰু তাৎক্ষণিক আইনী শাস্তিৰ অবিহনে নাৰীৰ বিৰুদ্ধে অপৰাধ ৰোধ কৰিব নোৱাৰি – এই কথাটো আমি দৃঢ়তাৰে বিশ্বাস কৰো।\nশেষত আৰু এটা কথা – নাৰীৰ বিৰুদ্ধে সংঘটিত হোৱা অপৰাধৰ বিভিন্নতা যেনেকৈ আছে সংখ্যাও তেনেদৰে অগনিত আৰু এই ক্ষেত্ৰত ধৰ্ষণেই একমাত্ৰ অপৰাধ নহয়। আমাৰ ভাৰতীয় পুৰুষতান্ত্ৰিক সমাজখনত নাৰীৰ বিৰুদ্ধে প্ৰতিদিনে যিবোৰ অপৰাধ সংঘটিত হয় সেইবোৰে সকলো প্ৰকৃত পুৰুষকে লজ্জানত হবলৈ বাধ্য কৰিব। ডমেষ্টিক ভায়োলেন্স, অনাৰ কিলিং, ডাইনীৰ নামত হত্যা, যৌতুকৰ বাবে অত্যাচাৰ, প্ৰেমত বিফল হৈ নাৰীগৰাকীক এচিদেৰে আক্ৰমণ, ধৰ্মৰ নামত অথবা কোনোবা ধৰ্মশাস্ত্ৰৰ দোহাই দি অথবা কিছুমান যুক্তিহীন অন্ধবিশ্বাস-কুসংস্কাৰৰ ফলস্বৰূপে নাৰীৰ প্ৰতি অশালীন মন্তব্য কৰাৰ লগতে নানা বান্ধোন আৰোপ কৰিব খুজি নাৰী-স্বাধীনতাক খৰ্ব কৰা আৰু লগতে একেসময়তে পুৰুষৰ মনত নাৰীক দমন কৰি ৰাখিবলৈ একধৰনৰ বিভৎস মানসিকতা গঢ়ি তোলা, প্ৰেমৰ বিৰুদ্ধে আৰু নাৰীৰ বিৰুদ্ধে খাপ পঞ্চায়তৰ বিভৎস ৰায়দান, প্ৰেমৰ নামত প্ৰথমতে প্ৰলোভন আৰু কূটকৌশল, তাৰ পিছত যৌনতা আৰু তাৰ পিছত প্ৰৱঞ্চনা, ধৰ্ষণ, ব্লেকমেইল, হত্যা, আত্মহত্যাৰ বাবে প্ৰৰোচনা/বাধ্য কৰোৱা আদিৰ দৰে অসংখ্য অপৰাধ নিতৌ সংঘটিত হৈ আছে নাৰীৰ বিৰুদ্ধে। এইবোৰ অপৰাধৰ বাবেও দোষীক উপযুক্ত আৰু নিৰ্দিষ্ট শাস্তিৰ ব্যৱস্থা কৰি সেই শাস্তিকো তাৎক্ষণিকভাৱে কাৰ্য্যকৰী কৰা উচিত। আৰু এটা আচৰিত কথা অস্বীকাৰ কৰা বৃথা যে বহুসময়ত এগৰাকী নাৰীয়েই আন এগৰাকী নাৰীৰ প্ৰধান উৎপীড়ক হৈ উঠে। বিশেষকৈ ডমেষ্টিক ভায়োলেন্সৰ ক্ষেত্ৰত বহুসময়ত এগৰাকী বা কেইগৰাকীমান নাৰীয়েই আন এগৰাকী নাৰীৰ বিৰুদ্ধে থিয় দিয়ে। আনকি ধৰ্ষণৰ দৰে জঘণ্য অপৰাধতো নাৰীয়ে পুৰুষক সহযোগ কৰাৰ অসংখ্য উদাহৰণ আছে। বহুতে বিশ্বাস নকৰিব - ভাৰতৰ জেইলসমূহত বন্দী হৈ থকা এনে ধৰণৰ নাৰী কয়েদীৰ সংখ্যা কম নহয় যিসকলে এজন/কেইজনমান পুৰুষক আন কোনোবা এগৰাকী অসহায় নাৰীক ধৰ্ষণ কৰিবলৈ সহায় কৰিছিল, সেই ধৰ্ষণকাৰ্য্যত সেই পুৰুষসকলক সহযোগ কৰিছিল। এইবোৰ অপৰাধীৰ বাবেও একেই কঠোৰ, নিশ্চিত আৰু তাৎক্ষণিক শাস্তিৰ ব্যৱস্থা থাকিব লাগে।\n(লেখাটোত প্ৰকাশিত চিন্তা আৰু মতামতখিনি লেখকৰ একান্ত ব্যক্তিগত আৰু পদৱী/কাৰ্য্যালয় আদিৰ সৈতে কোনো সম্পৰ্ক নাই।)\nuddip talukdar February 12, 2016 at 12:34 AM\nশক্তিশালী লেখা। কিন্তু, মৃত্যুদণ্ডৰ সমৰ্থনত দিয়া যুক্তিকেইটাত মই সন্তুষ্ট নহয়। কাৰণ, যুক্তিখিনি লেখকৰ ব্যক্তিগত অনুভৱৰপৰা উদ্বৃতহে। লেখকে অপৰাধীকেইজনক ব্যক্তিগতভাৱে লগ পোৱাৰ বাবে তেখেতৰ যি খং উঠিছে, সেয়া স্বাভাৱিক, আৰু তাৰ প্ৰতিক্ৰিয়া স্বৰূপে তেখেতৰ মনলৈ যি ভাৱ আহিছে, সেয়াও স্বাভাৱিক। কিন্তু, তেনেকুৱা এটা-দুটা ঘটনাৰ অভিজ্ঞতাৰে সামগ্ৰিক বিশ্লেষণ কৰাটো এটা যৌক্তিক ভুল। ধৰ্ষণ যিহেতু এটা সংজ্ঞাবদ্ধ অপৰাধ, মানে অনুমতি অবিহনে জননেন্দ্ৰিয়ৰ প্ৰৱেশ মানেই আচলতে ধৰ্ষণ, এই কথাটো পাহৰিলে নচলিব। সকলো ধৰ্ষণৰ 'কেছ'-য়েই নিৰ্ভয়া কাণ্ডৰদৰে ভয়ংকৰ নহবও পাৰে। মই এটা সম্পূৰ্ণ সম্ভাৱনীয় উদাহৰণ দিব বিচাৰিছোঁ। ধৰি ল'লো, এজন ল'ৰা আৰু ছোৱালীৰ মাজত যৌন সম্বন্ধ সংঘটিত হ'ল (সম্পূৰ্ণ বুজাবুজিত) এমাহ পাছত গম পোৱা গ'ল ছোৱালীজনী সন্তান-সম্ভৱা, ছোৱালীৰ পৰিয়ালে কথাটো গম পালে, আৰু ছোৱালীজনীক ধমক দি সোধাত কৈ দিলে, 'ল'ৰাজনে তাইৰ লগত জোৰকৈ যৌন সম্বন্ধ স্থাপন কৰিছিল।' (এইটো আচৰিত বুলি মুঠেই নাভাবিব, কাৰণ প্ৰায়ে ল'ৰা-ছোৱালী পলাই যোৱাৰ পাছত ঘৰৰপৰা অপহৰণ আৰু ধৰ্ষণৰ গোচৰেই দিয়া হয়।) যদি ধৰ্ষণত মৃত্যুদণ্ডই আইনসংগত শাস্তি হয়, তেন্তে এইটো ঘটনাটো ল'ৰাজনৰ মৃত্যুদণ্ড হ'ব, যিটো সমীচিন হ'বনে? ল'ৰা-ছোৱালীজনীয়ে মিলি কৰা ভুলটোৰ মৃত্যুদণ্ডৰ দৰে শাস্তি হোৱাটো উচিতনে? যিকেইজন অপৰাধীক লেখকে লগ পাইছে, তেওঁলোকৰ মনোবৃত্তিয়েই সকলো ধৰ্ষণকাৰীৰে মনোবৃত্তি বুলি ধৰি লোৱাটো সেয়ে মোৰ বোধেৰে সমীচিন নহয়। অৱশ্যে 'মৃত্যুদণ্ড শাস্তি বুলি জনাহেঁতেন ল'ৰাজনে যৌন সম্বন্ধ নাপাতিলে্ই হেঁতেন' বুলি এটা মত ৰাখিব পাৰি, কিন্তু, তাতো এষাৰ কথা ৰৈ যায়, সেইটোৰ বাবে সাত বছৰৰ শাস্তি আছেই। সাত বছৰৰ শাস্তিটো মনত ৰাখিও ল'ৰাজনে যৌন সম্বন্ধৰপৰা দূৰত থাকিলেহেঁতেন। কিন্তু, বাস্তৱ ক্ষেত্ৰত তেনে নহয় বুলি আমি জানোৱেই।\nআকৌ আন এটা দিশ: বহু সময়ত বহু অপৰাধ আবেগৰ বশৱৰ্তী হৈ কৰা হয়, সেই সময়ত ৰাগীয়াল দ্ৰৱ্যৰ সেৱন আদিয়ে মানুহজনৰ হিতাহিত জ্ঞান আৰু দুৰ্বল কৰি পেলায়। ধৰ্ষণ আদি বহু সময়তে এনে আবেগিক দুৰ্বলতাৰ অপৰাধহে। আবেগৰ এই মুহূৰ্তত মানুহ এজনৰ মনলৈ শাস্তিৰ কথাটো আহেনে সেইটো নিৰ্ণয় কৰাটো অসম্ভৱ। যদি ধৰিও লওঁ যে আহে, তেতিয়া নিশ্চয় অপৰাধটো সংঘটিত কৰাৰ পাছত যেতিয়া হিতাহিত জ্ঞান ঘূৰি আহিব তেতিয়াহে মানুহজনে নিজৰ ভুল বুজিব পাৰিব, আৰু এইবাৰ সাক্ষ্য নষ্ট কৰি পুলিচৰ হাতৰপৰা সাৰি অহাৰহে চেষ্টা চলাব। গতিকেই প্ৰথম লক্ষ্য হ'ব অপৰাধৰ লক্ষ্যটোক আঁতৰ কৰা। অৰ্থাৎ যিটো আছিল আবেগৰ বশৱৰ্তী হৈ কৰা অপৰাধ, সেইটো এইবাৰ শীতল মস্তিষ্কৰ অপৰাধলৈ পৰিৱৰ্তন হ'ব, আৰু শীতল মস্তিষ্কৰ অপৰাধ ধৰা পেলোৱাটো আবেগসৰ্বস্ব অপৰাধতকৈ বেছি জটিল।\nকিন্তু, এইখিনি অকল আমাৰ নিজৰ মস্তিষ্কপ্ৰসূত বুলি ধৰি নল'ব। শাস্তিৰ ভয়াবহতা আৰু অপৰাধ নিয়ন্ত্ৰণৰ বাবে ১৯৯৯ চনত ব্ৰিটিছ চৰকাৰে কেমব্ৰিজ বিশ্ববিদ্যালয়ৰ অপৰাধতত্ব বিভাগৰ দ্বাৰা চলোৱা এক সমীক্ষাৰ ৰিপোৰ্টত দিয়া মতামত এনেকুৱা বিধৰ: "“…the studies reviewed do not provideabasis for inferring that increasing the severity of sentences generally is capable of enhancing deterrent effects" , কিন্তু আন এটা দিশ আন দুজন অপৰাধতাত্বিকে উল্লেখ কৰিছে, "punishment certainty is far more consistently found to deter crime than punishment severity, and the extra-legal consequences of crime seem at least as greatadeterrent as the legal consequences." (মূল গৱেষণাপত্ৰখনৰ লিংক তলত গাঁঠি দিছোঁ।)\nসেয়ে সকলো দিশ চালি-জাৰি চাই মোৰ এতিয়াও স্পষ্ট অভিমত যে অকল মৃত্যুদণ্ড দি কোনোদিনেই কোনো অপৰাধ কমাব পৰা নাযাব। কাৰণ, অপৰাধ কৰোঁতাজনে সদায়ে তেওঁ বাচি যাব বুলিয়েই অপৰাধ কৰে। লেখকে উল্লেখ কৰাৰ দৰে আচলতে অপৰাধ এটা কৰিলে্ই 'ধৰা পৰিমেই' আৰু 'পৰিলেই শাস্তি হ'বই' এই দুটা বস্তুৰ নিশ্চয়তা্ই হে অপৰাধ কমোৱাত সহায় কৰিব পাৰে। এই দুটা বস্তুত গুৰুত্ব নিদি অকল শাস্তি কি হ'ব লাগে, সেইটোতহে গুৰুত্ব দি থাকিলে কোনো অপৰাধেই কমিব বুলি মনে নধৰে।\nআচলতে ভাৰতীয় দণ্ডবিধিৰ কিছুমান কথা মই মুঠেই নুবুজোঁ, যেনে, ধৰ্ষণ যি ধৰণৰে নহওঁক, তাত সাত বছৰতকৈ অধিক কাৰাদণ্ড হ'ব নোৱাৰিব। বা এশ টকা ঘোচ লোৱা, আৰু এহেজাৰ কোটি ঘোচ লোৱাৰ ক্ষেত্ৰতো সৰ্বাধিক শাস্তি একেই হ'ব এইটো কেনেকুৱা কথা? তেনেদৰে ঘোচ লোৱা আৰু দিয়াজনৰ অপৰাধ সমান কিয়? যথাবিহিত হ'ব লগীয়া কাম এটাত অযথা বিলম্ব ঘটাই শেষত পইচা আদায় দিবলৈ বাধ্য হোৱা মানুহজনৰ অপৰাধ লোৱাজনৰ সমান কেনেকৈ হয়, (ইয়াত এটা আমোদজনক কথা এইটো যে যেতিয়ালৈ আপুনি পইচা দিয়া নাই, তেতিয়ালৈ আচলতে অপৰাধেই সংঘটিত হোৱা নাই, গতিকে আপুনি পুলিচত গোচৰ তৰিবই নোৱাৰে! অৱশ্যে বেলেগ উপায় আছে।)\nমোৰ দৃষ্টিত প্ৰতিটো অপৰাধতে অপৰাধৰ গুৰুত্ব, স্থান-কাল-পাত্ৰ, অপৰাধীৰ মানসিকতা আদিৰ ওপৰত নিৰ্ভৰ কৰি বেলেগ বেলেগ শাস্তি হ'ব লাগে। যেনে, নিৰ্ভয়াৰ ঘটনাটোত অপৰাধীৰ মৃত্যুদণ্ড হ'লেও মোৰ ক'বলগীয়া নাই। (যদি মই সামগ্ৰিকভৱে মৃত্যুদণ্ডৰ বিৰোধী, কিন্তু ভাৰতীয় আইনত বিধান আছে যেতিয়া মই মানি লৈছোঁ) কিন্তু, ম্ই উদাহৰণ দিয়াৰ দৰে ঘটনাতো যদি মৃত্যুদণ্ড দিয়া হয়, তেন্তে আপত্তি আছে।\nমুক্ত বেশ্যালয় পাতি ধৰ্ষণ ৰখাব পৰা যাব বুলি কোনোবাই কিয় ভাবিলে সেইটো মই বুজিয়েই নাপালো। যদি যৌন সম্বন্ধ কৰিব নোৱাৰিহে মানুহে ধৰ্ষণ কৰে বুলি কোনোবাই ভাবিছে, তেন্তে বিবাহিত পুৰুষে কিয় ধৰ্ষণ কৰে সেইটো প্ৰশ্ন ৰৈয়েই যায়। গতিকে, আলোচনাৰ সেই দিশটো মই একেবাৰেই বাদ দিছোঁ।\nওপৰত দিয়া তথ্যৰ লিংক:


Ketoprofen - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ketoprofen in Assamese\nKetoprofen in Assamese\nKetoprofen ৰ লাভ আৰু ব্যৱহাৰসমূহ- Ketoprofen Benefits & Uses in Assamese- Ketoprofen ar laabh aaru byavaharsamuh\nKetoprofen ৰ পালি আৰু সেয়া কেনেদৰে ল'ব- Ketoprofen Dosage & How to Take in Assamese - Ketoprofen ar paali aaru xeya kenedore lobo\nKetoprofen ৰ পাৰ্শ্চক্ৰিয়াসমূহ- Ketoprofen Side Effects in Assamese- Ketoprofen ar parshwakriyasamuh\nKetoprofen সংক্ৰান্ত সতৰ্কতাবাণীসমূহ- Ketoprofen Related Warnings in Assamese- Ketoprofen xonkranta xatarkatabanisamuh\nঅইন দৰৱৰ সৈতে Ketoprofenৰ গুৰুতৰ ক্ৰিয়া-প্ৰতিক্ৰিয়া- Severe Interaction of Ketoprofen with Other Drugs in Assamese- Oinor xoite Ketoprofen ar gurutor kriya-pratikriya\nKetoprofen মতভেদসমূহ- Ketoprofen Contraindications in Assamese- Ketoprofen nishedhsamuh\nKetoprofen ৰ বিষয়ে সততে সোধা প্ৰশ্নসমূহ- Frequently asked Questions about Ketoprofen in Assamese- Ketoprofen ar bikhoye satate xodha prashnasamuh\nখাদ্য আৰু মদৰ সৈতে Ketoprofen ক্ৰিয়া-প্ৰতিক্ৰিয়া- Ketoprofen Interactions with Food and Alcohol in Assamese- khadya aaru modor xoite Ketoprofen kriya-pratikriya\nKetoprofen ৰ লাভ আৰু ব্যৱহাৰসমূহ - Ketoprofen Benefits & Uses in Assamese - Ketoprofen ar laabh aaru byavaharsamuh\nKetoprofen তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nKetoprofen ৰ পালি আৰু সেয়া কেনেদৰে ল'ব - Ketoprofen Dosage & How to Take in Assamese - Ketoprofen ar paali aaru xeya kenedore lobo\nKetoprofen-ৰ উপাদানসমূহ - Ketoprofen Active Ingredients in Assamese - Ketoprofen-ar upadaansamuh\nKetoprofen ৰ পাৰ্শ্চক্ৰিয়াসমূহ - Ketoprofen Side Effects in Assamese - Ketoprofen ar parshwakriyasamuh\nগৱেষণাৰ ভিত্তিত, Ketoprofen ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nKetoprofen সংক্ৰান্ত সতৰ্কতাবাণীসমূহ - Ketoprofen Related Warnings in Assamese - Ketoprofen xonkranta xatarkatabanisamuh\nKetoprofen-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nKetoprofen গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nKetoprofen-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nKetoprofen প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Ketoprofen কি প্ৰভাৱ দেখা গৈছে?\nKetoprofen গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Ketoprofen কি প্ৰভাৱ দেখা গৈছে?\nKetoprofen গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Ketoprofen ৰ কি প্ৰভাৱ দেখা গৈছে?\nKetoprofenৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Ketoprofenৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ketoprofen with Other Drugs in Assamese - Oinor xoite Ketoprofen ar gurutor kriya-pratikriya\nKetoprofen তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nKetoprofen মতভেদসমূহ - Ketoprofen Contraindications in Assamese - Ketoprofen nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ketoprofen লোৱা অনুচিত যাতে -\nKetoprofen ৰ বিষয়ে সততে সোধা প্ৰশ্নসমূহ - Frequently asked Questions about Ketoprofen in Assamese - Ketoprofen ar bikhoye satate xodha prashnasamuh\nএই Ketoprofen-এ অভ্য়াস বা নিচাৰ সৃষ্টি কৰে নেকি?\nনহয়, Ketoprofenয়ে অভ্যাসৰ সৃষ্টি নকৰে।\nKetoprofen আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Ketoprofen লোৱা উচিত।\nKetoprofen য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Ketoprofen ক্ৰিয়া-প্ৰতিক্ৰিয়া - Ketoprofen Interactions with Food and Alcohol in Assamese - khadya aaru modor xoite Ketoprofen kriya-pratikriya\nখাদ্য আৰু Ketoprofenৰ ক্ৰিয়া-প্ৰতিক্ৰিয়া\nখাদ্যৰ সৈতে Ketoprofenৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Ketoprofenৰ মাজৰ প্ৰতিক্ৰিয়া\nমদ আৰু Ketoprofen একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।


Frewil in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Frewil ar byavahar, ppali, parshwakriya, upkaar, kriya-pratikriya aaru satarkatabani\nFrewil ৰ লাভ আৰু ব্যৱহাৰসমূহ- Frewil Benefits & Uses in Assamese- Frewil ar laabh aaru byavaharsamuh\nFrewil ৰ পালি আৰু সেয়া কেনেদৰে ল'ব- Frewil Dosage & How to Take in Assamese - Frewil ar paali aaru xeya kenedore lobo\nFrewil ৰ পাৰ্শ্চক্ৰিয়াসমূহ- Frewil Side Effects in Assamese- Frewil ar parshwakriyasamuh\nFrewil সংক্ৰান্ত সতৰ্কতাবাণীসমূহ- Frewil Related Warnings in Assamese- Frewil xonkranta xatarkatabanisamuh\nঅইন দৰৱৰ সৈতে Frewilৰ গুৰুতৰ ক্ৰিয়া-প্ৰতিক্ৰিয়া- Severe Interaction of Frewil with Other Drugs in Assamese- Oinor xoite Frewil ar gurutor kriya-pratikriya\nFrewil মতভেদসমূহ- Frewil Contraindications in Assamese- Frewil nishedhsamuh\nFrewil ৰ বিষয়ে সততে সোধা প্ৰশ্নসমূহ- Frequently asked Questions about Frewil in Assamese- Frewil ar bikhoye satate xodha prashnasamuh\nখাদ্য আৰু মদৰ সৈতে Frewil ক্ৰিয়া-প্ৰতিক্ৰিয়া- Frewil Interactions with Food and Alcohol in Assamese- khadya aaru modor xoite Frewil kriya-pratikriya\nFrewil ৰ লাভ আৰু ব্যৱহাৰসমূহ - Frewil Benefits & Uses in Assamese - Frewil ar laabh aaru byavaharsamuh\nFrewil তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFrewil ৰ পালি আৰু সেয়া কেনেদৰে ল'ব - Frewil Dosage & How to Take in Assamese - Frewil ar paali aaru xeya kenedore lobo\nFrewil-ৰ উপাদানসমূহ - Frewil Active Ingredients in Assamese - Frewil-ar upadaansamuh\nFrewil ৰ পাৰ্শ্চক্ৰিয়াসমূহ - Frewil Side Effects in Assamese - Frewil ar parshwakriyasamuh\nগৱেষণাৰ ভিত্তিত, Frewil ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFrewil সংক্ৰান্ত সতৰ্কতাবাণীসমূহ - Frewil Related Warnings in Assamese - Frewil xonkranta xatarkatabanisamuh\nFrewil-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFrewil গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nFrewil-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Frewil এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Frewil কি প্ৰভাৱ দেখা গৈছে?\nবৃক্ক can be affected by Frewilৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Frewil কি প্ৰভাৱ দেখা গৈছে?\nFrewilৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Frewil ৰ কি প্ৰভাৱ দেখা গৈছে?\nFrewil গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Frewilৰ গুৰুতৰ ক্ৰিয়া-প্ৰতিক্ৰিয়া - Severe Interaction of Frewil with Other Drugs in Assamese - Oinor xoite Frewil ar gurutor kriya-pratikriya\nFrewil তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFrewil মতভেদসমূহ - Frewil Contraindications in Assamese - Frewil nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Frewil লোৱা অনুচিত যাতে -\nFrewil ৰ বিষয়ে সততে সোধা প্ৰশ্নসমূহ - Frequently asked Questions about Frewil in Assamese - Frewil ar bikhoye satate xodha prashnasamuh\nএই Frewil-এ অভ্য়াস বা নিচাৰ সৃষ্টি কৰে নেকি?\nনহয়, Frewil আসক্তি সৃষ্টি কাৰক বুলি কোনো সাক্ষ্য নাই।\nহয়, আপুনি Frewil লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু ডাক্তৰৰ পৰামৰ্শ মতেহে Frewil লওক।\nমানসিক ৰোগৰ চিকিত্সাৰ বাবে Frewil লৈ কোনো লাভ নাই।\nখাদ্য আৰু মদৰ সৈতে Frewil ক্ৰিয়া-প্ৰতিক্ৰিয়া - Frewil Interactions with Food and Alcohol in Assamese - khadya aaru modor xoite Frewil kriya-pratikriya\nখাদ্য আৰু Frewilৰ ক্ৰিয়া-প্ৰতিক্ৰিয়া\nখাদ্যৰ সৈতে Frewilৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Frewilৰ মাজৰ প্ৰতিক্ৰিয়া\nFrewil আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।


Home Unlabelled জীৱন\nxukhdukh.com July 12, 2014\nইমানখিনি কৰি দেখুৱাব পৰা শক্তি তেওঁলোকৰ আহে ক’ৰ পৰা? প্ৰতিজন প্ৰতিভাৰ ক্ষেত্ৰতে এইয়া সদায় ৰহস্যময় হৈয়ে আছে....। ৰামানুজনৰ ১২৫ বছৰীয়া জয়ন্তী উদযাপনৰ উদ্দেশ্যে ২০১১ চনৰ ২৬ ডিচেম্বৰৰ পৰা Indian Academy of Science-এ আয়োজন কৰা এক অনুষ্ঠানৰ পহিলা দিনটোত, ৰামানুজনৰ এখন প্ৰখ্যাত জীৱনী The Man Who Knew Infinity ৰ লেখক ৰবাৰ্ট কানিগেলক বিশেষভাৱে সম্বৰ্ধনা জনোৱা হয়। সেইদিনাই তেতিয়াৰ ভাৰতৰ প্ৰধানমন্ত্রী ড° মনমোহন সিঙে ২০১২ চনটো ‘ৰাষ্ট্ৰীয় গণিত বৰ্ষ’ হিচাপে ঘোষণা কৰে। একেদিনাই ‘দা হিন্দু’ কাকতত কানিগেলৰ এটা সাক্ষাৎকাৰ প্ৰকাশ হৈছিল। তাত, “এতিয়া ৰামানুজনক বুজি পাব পাৰিছো নে তেওঁ এতিয়াও ৰহস্যময় হৈয়েই আছে?” – এই সম্পৰ্কীয় এটা প্ৰশ্নৰ উত্তৰত কানিগেলে কৈছিল যে— “মই ভাবো তেওঁ এতিয়াও আগৰ দৰেই আছে। একেটা কথাই সাহিত্য, কলাৰ ক্ষেত্ৰটো প্ৰযোজ্য হ’ব। পিকাছ’ৰ বুদ্ধিমত্তা কি? মানুহে ইয়াক যিকোনো সহজ উপায়েৰে বুজাবলৈ যাব, কিন্তু মই ভাবো কামটো যুক্তিসংগত নহ’ব। মই বিশ্বাস কৰোঁ যে আমি যেনেকৈ জীয়াই আছো কিছুমান মানুহ সঁচাকৈ এতিয়াও তাতকৈ বহুখোজ আগবাঢ়ি আছে। তেওঁলোকৰ বুদ্ধিমত্তা, কলাসন্মত মনোভঙ্গী অলপ ৰহস্যপূৰ্ণ অথবা সাধাৰণৰ পৰিধিৰ কিছু আঁতৰত বুলি বিস্বাস কৰিবলৈ আমি বাধ্য হওঁ।\nইয়াৰ দ্বিতীয় বৈশিষ্ট এটাও দেখিবলৈ পোৱা যায়। এনে বহুত মানুহ আছে যি কিছুক্ষেত্ৰত অতি পাৰ্গত হোৱা স্বত্তেও জীৱনত বিশেষ একো কৰিবলৈ সক্ষম নহয়। তেওঁলোক তাতেই বন্দী হৈ ৰয়। মানুহৰ কিছুমান স্বভাৱজাত বৈশিষ্ট আছে— এক ইচ্ছা্, কিবা এটা কৰি দেখুওৱাৰ প্ৰৱল হেঁপাহ, এটা শক্তি যি তেওঁলোকক নিজৰ গণ্ডীৰ পৰা ওলাই আহি কোনো গুৰুত্বপূৰ্ণ কাম কৰিবলৈ অনুপ্ৰেৰণা যোগায়— “মই নিজৰ এক সুকীয়া চিনাকি গঢ়ি তুলিমেই, একোৱে মোক বাধা দিব নোৱাৰে”। আৰু মই ভাবো একোজন পিকাছ’ বা একোজন ৰামানুজনৰ এই পৃথিৱীত কেনেকৈ উদ্ভৱ হ’ল এই কথাটো ব্যাখ্যা কৰাত মই কোৱা কথাখিনিয়ে যথেষ্ট সহায় কৰিব।” [অসমীয়া অনুবাদৰ উৎস : http://gonitsora.com]\nযদিও প্ৰতিভাৱানসকলে পৃথিৱীলৈ অৱদান আগবঢ়াব পৰা শক্তি, কানিগেলে কোৱাৰ দৰেই সাধাৰণ মানুহৰ ওচৰত ৰহস্যময় হৈয়ে থাকে, তথাপি তেওঁলোকৰ জীৱন-কাহিনীয়ে আমাৰ বাবে এক সৰ্বোচ্চ পৰ্যায়লৈকে সদায় দিব পাৰে অযুত প্ৰেৰণা। ৰামানুজনো তেনে কাহিনীৰ এক উদাহৰণ। ইংলেণ্ডলৈ যোৱাৰ বহু পূৰ্বেই বন্ধু-বৰ্গ-চিনাকীৰ এক বৃহৎ সংখ্যক লোকৰ মাজত ৰামানুজন ‘জিনিয়াছ’ বুলি পৰিচিত হৈ পৰিছিল। এদিন সন্ধিয়া তেনে এজন ঘনিষ্ঠই ৰামানুজনক কথাটো ক’লে। তেতিয়া, ৰামানুজনে আচৰিত হৈ ৰগৰ কৰি নিজৰ কিলাকুটিলৈ দেখুৱালে....। মানুহজন আচৰিত হৈ পৰিল— “এইটো ইমান খহটা আৰু ক’লা কিয়?” ৰামানুজনে উত্তৰ দিলে— “মোক ‘জিনিয়াছ’ কৰোঁতেই মোৰ কিলাকুটি ক’লা আৰু খহটা হ’ল।” ......দিনে-ৰাতিয়ে ৰামানুজনে শ্লেটত কেলকুলেশ্যন কৰে। সেইবোৰ প্ৰতিবাৰে মচিবলৈ কাপোৰ বিচাৰি থকাতো তেওঁৰ বাবে বহু লেহেমীয়া কাম..., গতিকে প্ৰতি মিনিটতে তেওঁ সেইবোৰ মচি যায় কিলাকুটিৰে...। তেওঁৰ ইমানেই কেলকুলেশ্যন কৰিবলৈ আছে, তেওঁৰ ইমানেই সময় নাটনি, তেন্তে তেওঁ কাগজ ব্যৱহাৰ নকৰে কিয়? তাৰ কাৰণ হ’ল— তেওঁক প্ৰতিমাহে চাৰি ৰীমকৈ কাগজ লাগিব পাৰে, সেইয়া আছিল ১৯১২ চনৰ কথা, সেই সময়খিনিত তেওঁৰ আৰু তেওঁৰ পৰিয়ালৰ বাবে খাদ্যয়েই এটা সমস্যা, কাগজৰ বাবে পইছা ক’ত? কেৱল আৰ্থিক সমস্যা অতিক্ৰম কৰাটোৱেই ইয়াত মূল কথা নহয়, কিমান অনুশীলনে তেওঁক ‘ৰামানুজন’ হোৱাত সহায় কৰিলে এইয়া তাৰে এটা উদাহৰণ....।\nলেখাটি আজিৰ সংখ্যা "আমাৰ অসম" কাকতো প্ৰকাশিত হৈছে।\nBy xukhdukh.com on July 12, 2014


গীতাঞ্জলি (কাব্যগ্ৰন্থ) - অসমীয়া ৱিকিপিডিয়া\nগীতাঞ্জলি (বঙালী: গীতাঞ্জলি; ইংৰাজী: Gitanjali) ৰবীন্দ্ৰনাথ ঠাকুৰে বাংলা ভাষাত ৰচনা কৰা এখন কাব্যগ্ৰন্থ। এইখন ১৫৭টা গীতিকবিতাৰ সংকলন। এইবিলাক মূলত: ভক্তিমূলক ৰচনা আৰু কবি আৰোপিত সুৰত অধিকাংশই গীত হৈ আছে। ১৯০৮-০৯ চনত ৰচিত এই কবিতাবিলাক ১৯১০ চনত গীতাঞ্জলি গ্ৰন্থাকাৰে প্ৰকাশিত হয়।\n‘গীতাঞ্জলি: চং অফাৰিংচ’ (ইংৰাজী অনুবাদ) -ৰ প্ৰথম মেকমিলান সংস্কৰণৰ প্ৰচ্ছেদ, ১৯১৩\n১৯১২ চনত এই গ্ৰন্থৰ আংশিক ইংৰাজী অনুবাদ প্ৰকাশিত হয়। কবি স্বয়ং অনুবাদক আছিল। অনূদিত কবিতাবিলাক ‘চং অফাৰিংচ’ (ইংৰাজী: Song Offerings) নামেৰে সংকলিত হয়। ইংৰাজী অনুবাদটোৱে পাশ্চাত্য বিদ্বান সমাজত যথেষ্ট খ্যাতি অৰ্জন কৰে। ২০১০ চনত গীতাঞ্জলিৰ প্ৰকাশৰ শতবৰ্ষ উপলক্ষে কলকাতা মেট্ৰোৰ নাকতলা ষ্টেচনটোৰ নাম “গীতাঞ্জলি মেট্ৰো ষ্টেচন” কৰা হয়।\n1 ৰচনাৰ ইতিহাস\n2 ইংৰাজী অনুবাদ\n3 গীতাঞ্জলি: চং অফাৰিংচ\n4 অনুবাদৰ ইতিহাস\n5 প্ৰকাশৰ ইতিহাস\n6 পাশ্চাত্যত সমালোচনা\n7 ন'বেল পুৰস্কাৰ প্ৰাপ্তি\nৰচনাৰ ইতিহাসসম্পাদনা কৰক\nগীতাঞ্জলি কাব্যৰ উৎসৰ সন্ধান কৰিবলৈ গৈ ৰবীন্দ্ৰ বিশেষজ্ঞ সুকুমাৰ সেনে লিখিছে যে “উৎসৰ্গ” আৰু “খেয়াৰ”ৰ সময়ত প্ৰচুৰ গান লিখা হৈছিল। ইতিমধ্যে (১৩১৮ চনৰ মাজ অৱস্থাত) কনিষ্ঠ পুত্ৰ শমীন্দ্ৰনাথ ঠাকুৰৰ (১৪৯৬-১৯০৭) আকস্মিক মৃত্যুত কবিধৰ্ম কিছুদিনৰ কাৰণে যেন বিচলিত হৈ উঠিল। তেতিয়া শোকবিদায়ৰ উৎসাহ হ’ল এক অভিনৱ ভক্তিৰস। সেইবোৰৰ মুখ্য প্ৰকাশ ঘটে গীতাঞ্জলিত (১৩১৭)। ৰবীন্দ্ৰনাথৰ জীৱনীকাৰ প্ৰভাতকুমাৰ মুখোপাধ্যায়ৰ মতে “প্ৰায়শ্চিত্ত” (১৯০৯) নাটক লিখোতে লিখোতে অনেকবোৰ গান লিখিছিল [ৰবীন্দ্ৰনাথে]। তাৰ কিছুমানৰ মাজত ‘গীতাঞ্জলি’ পৰ্বৰ পদধ্বনি শুনা গ’ল। জীৱনে এক গভীৰ ৰসৰ স্তৰত প্ৰবেশ কৰিছে, গানবিলাক তাৰেই ইংগিত”।\n১৯০৮ চনৰ পূজাৰ সময়ত কবি শিলাইদহলৈ যায়। ছুটিৰ পৰা উভতি পাঁচ মাহ একাদিক্ৰমে শান্তিনিকেতনত বাস কৰে। এই সময়তে তেওঁৰ বিখ্যাত শান্তিনিকেতন উপদেশমালাৰ সূত্ৰপাত ঘটে। পিছৰ বছৰ বৰ্ষা আৰু শৰৎ কালত তেওঁ শিলাইদহলৈ আকৌ যায়। উভতি আহি তেওঁ কিছুদিন কলকাতাত কটায়। গীতাঞ্জলিৰ গানবিলাকো এই সময়তে শিলাইদহ, শান্তিনিকেতন আৰু কলকাতাত বহি ৰচনা কৰে। জনা যায় এই সময়ত কবি কঠোৰ নিৰামিষহাৰী আছিল। মহৰ্ষি দেবেন্দ্ৰনাথৰ ন্যাসপত্ৰৰ অনুজ্ঞা কঠোৰভাৱে মানি চলিছিল। এনেকি অসুস্থতাৰ সময়তো ডাক্তৰৰ নিৰ্দেশ অমান্য কৰি মাছ-মাংস ভক্ষণ কৰাৰ পৰা বিৰত আছিল।\nইংৰাজী অনুবাদসম্পাদনা কৰক\nগীতাঞ্জলিৰ কবিতা/গানসমূহৰ অনুবাদৰ আৰম্ভ ৰবীন্দ্ৰনাথ ঠাকুৰে নিজেই কৰিছিল। ৫৩টা গীতৰ অনুবাদ ‘গীতাঞ্জলি: দ্য চং অফাৰিংচ’ গ্ৰন্থত সংকলিত হয়। ৰবীন্দ্ৰনাথে সকলোবোৰ কবিতা/গানৰ অনুবাদ নকৰিলে। গীতাঞ্জলিৰ আটাইবোৰ কবিতা/গানৰ অনুবাদ যিসকলে কৰিছে তাৰ মাজত আছে ব্ৰাদাৰ জেমচ্ আৰু ব্ৰিটিছ কবি ও অনুবাদক জো উইণ্টাৰ। তলত সোঁফালে গীতাঞ্জলি কাব্যৰ ১২৫ সংখ্যক গানটোৰ উল্লেখ কৰা হৈছে। এই কবিতাটোৰ ৰবীন্দ্ৰনাথে নিজেই কৰা ইংৰাজী অনুবাদটো সোঁকালে দিয়া হৈছে (Gitanjali, verse VII):\nআমাৰ এ গান ছেড়েছে তাৰ সকল অলংকাৰ\nতোমাৰ কাছে ৰাখেনি আৰু সাজেৰ অহংকাৰ।\nঅলংকাৰ যে মাঝে পড়ে\nমিলনেতে আড়াল কৰে,\nতোমাৰ কথা ঢাকে যে তাৰ মুখৰ ঝংকাৰ।\nতোমাৰ কাছে খাটে না মোৰ কবিৰ গৰব কৰা\nমহাকবি, তোমাৰ পায়ে দিতে চাই যে ধৰা।\nজীৱন লয়ে যতন কৰি\nযদি সৰল বাঁসি গড়ি\nআপন সুৰে দিবে ভৰি সকল ছিদ্ৰ তাৰ।\nগীতাঞ্জলি: চং অফাৰিংচসম্পাদনা কৰক\nগীতাঞ্জলি: চং অফাৰিংচ (ইংৰাজী: Gitanjali: Song Offerings) ইংৰাজী ভাষাত অনূদিত ৰবীন্দ্ৰনাথৰ প্ৰথম সংকলন গ্ৰন্থ। ইয়াৰ কবিতাসমূহ পাশ্চাত্যত খুব সমাদৃত হয়। কিন্তু গ্ৰন্থদুখনৰ নাম অভিন্ন হ’লেও ইংৰাজী গীতাঞ্জলিত বাংলা গীতাঞ্জলিৰ দৰে একচ্ছত্ৰী আধিপত্য নাই। ৰবীন্দ্ৰনাথে বাংলা গীতাঞ্জলিৰ ১৫৭টা গান/কবিতাৰ ভিতৰত মাত্ৰ ৫৩ টাকহে ইংৰাজী গীতাঞ্জলিত (Song offerings) স্থান দিছে। বাকী ৫০টা বাচি লৈছে গীতিমাল্য, নৈবেদ্য, খেয়া, শিশু, কল্পনা, চৈতালি উৎসৰ্গ, স্মৰণ আৰু অচলায়তনৰ পৰা। গীতিমাল্যৰ পৰা ১৬টা, নৈবেদ্যৰ পৰা ১৫টা, খেয়াৰ পৰা ১১টা, শিশুৰ পৰা ৩টা, কল্পনাৰ পৰা ১টা, চৈতালিৰ পৰা ১টা, উৎসৰ্গৰ পৰা ১টা, স্মৰণৰ পৰা ১টা আৰু অচলায়তনৰ পৰা ১টা কবিতা/গান লৈ তেওঁ ইংৰাজী গীতাঞ্জলিৰ বিন্যাস কৰিছে। অৰ্থাৎ ইংৰাজী গীতাঞ্জলিত তেওঁ মুঠ ৯খন গ্ৰন্থৰ কবিতা বা গানৰ সন্নিবেশ ঘটাইছে।\nঅনুবাদৰ ইতিহাসসম্পাদনা কৰক\n১৯১২ চনৰ আৰম্ভণিতে ৰবীন্দ্ৰনাথৰ জাহাজেৰে লণ্ডন যোৱাৰ কথা আছিল। যাত্ৰাৰ আগতেই তেওঁ অৰ্শ ৰোগৰ কাৰণে অসুস্থ হৈ পৰে আৰু পদ্মা নদীত নাৱতেই বিশ্ৰাম লবলৈ আৰম্ভ কৰে। এই সময়তে তেওঁ তেওঁৰ গীতাঞ্জলি কাব্যগ্ৰন্থৰ পৰা সহজে ইংৰাজী অনুবাদ আৰম্ভ কৰে। পৰৱৰ্তী কালত গীতাঞ্জলিৰ ৫২টা আৰু গীতিমাল্য, নৈবেদ্য, খেয়া প্ৰভৃতি আৰু নখন কাব্যগ্ৰন্থৰ পৰা ৫১টা সৰ্বমুঠ ১০৩টা কবিতাৰ অনুবাদ লৈ এটা পাণ্ডুলিপি তৈয়াৰ কৰে। এই পাণ্ডুলিপি লগত লৈ ৰবীন্দ্ৰনাথে ১৯১২ চনৰ ২৭ মেত বোম্বাই বন্দৰৰ পৰা বিলাত যাত্ৰা আৰম্ভ কৰে। যাত্ৰাকালত আৰু কিছু কবিতা অনুবাদ কৰি সংযোজন কৰে। ১৬ জুনত তেওঁ লণ্ডন পায় গৈ। এই সময়ত তেওঁৰ উইলিয়াম ৰোটেনষ্টানৰ লগত সাক্ষাৎ হয় আৰু তেওঁক পাণ্ডুলিপিটো দেখুৱায়। তেওঁ টাইপ কৰি পাণ্ডুলিপিটো কবি ইয়েটচ সহ আৰু কেইবাজনো কাব্যবোদ্ধাক প্ৰদান কৰে। ১৯১২ চনৰ শেষৰ ফালে লণ্ডনৰ ইণ্ডিয়া চোচাইটিৰ কতৃৰ্ত্বত গ্ৰন্থখন প্ৰকাশ পায়। চং অফাৰিংচৰ নাম ভূমিকাত স্বয়ং কবি ইয়েটচে লিখে। এই ভূমিকাটো একাধাৰে আন্তৰিক আৰু যথেষ্ট প্ৰশস্তিমূলক আছিল।\nনিজৰ অনুবাদত ৰবীন্দ্ৰনাথে খুব স্বাধীনতা গ্ৰহণ কৰিছিল। আক্ষৰিক বুলিয়ে নহয় বৰং ভাবানুবাদতো তেওঁ সুবিধা লৈছিল। কেতিয়াবা কবিতাংশ সংক্ষেপিত কৰিছিল বা কেতিয়াবা অকল ভাবাৰ্থ কৰিছিল। কেৱল কবিতাৰ ভাবসম্পদ অক্ষুণ্ণ ৰাখিছিল। পুস্তকাকাৰে প্ৰকাশৰ সময়ত কবি ইয়েতচে কিছু সম্পাদনাৰ কাম কৰিছিল। ইংৰাজী ভাষী সমালোচকসকলে সানন্দে তেওঁৰ অনুবাদৰ উৎকৰ্ষ স্বীকাৰ কৰিছে। তথাপিও এই উৎকৰ্ষৰ ঘটিছিল বুলি মানি লোৱা যায়। ৰবীন্দ্ৰনাথৰ জীৱনকালতে ইংৰাজী পাঠক ও সমালোচক আৰু ৰবি জীৱনীকাৰ এডৱাৰ্ড টম্পচনে মন্তব্য কৰিছে যে- “প্ৰথমৰ ফালে অনুবাদ আছিল নিখুঁত আৰু মনোৰম; শেষৰ ফালে অযত্ন আৰু নৈমিত্তিকভাৱেহে অনুবাদৰ কাম কৰা হৈছে”। তদুপৰি স্বকৃত অনুবাদ লৈ স্বয়ং ৰবীন্দ্ৰনথাৰ মনতেই দ্বিধা-দ্বন্দ্ব্ব আছিল। ইয়াৰোপৰি যোৱাৰ আগে আগে অসুস্থ হৈ পৰাত শিলাইদহত জিৰায়। তেতিয়া সময় কটাবলৈকে তেওঁ গীতাঞ্জলিৰ অনুবাদত হাত দিছিল। কিন্তু প্ৰিয় কবিতা সমূহৰ অনুবাদ তেওঁৰ নিজৰেই মনঃপুত হোৱা নাছিল: ভাৱ হৈছিল (যেনে: ‘Schol-boy exercise’)।\nপ্ৰকাশৰ ইতিহাসসম্পাদনা কৰক\nগ্ৰন্থখনত সংযোজিত ৰবীন্দ্ৰনাথৰ পেঞ্চিল স্কেচ প্ৰতিকৃতি\n১৯১২ চনত লণ্ডনৰ ইণ্ডিয়া চোচাইটিৰ কতৃৰ্ত্বত গ্ৰন্থখনৰ প্ৰথম প্ৰকাশ হয়। এই সংস্কৰণৰ মুদ্ৰণ সংখ্যা আছিল ৭৫০। মূল্য চাৰে চাৰি চিলিং আৰু আমেৰিকাত এক ডলাৰ। ইয়াত কবি ইয়েটচৰ ভূমিকা আৰু ৰটেনষ্টেনৰ অংকিত কবিৰ এটা পেঞ্চিল স্কেচ প্ৰতিকৃতি সংযোজিত আছিল। পাছত মেকমিলান কোম্পানীয়ে এই গ্ৰন্থৰ দ্বিতীয় সংস্কৰণ একেলগে লণ্ডন আৰু নিউয়ৰ্কৰ পৰা প্ৰকাশ কৰে। উল্লেখযোগ্য যে ১৯১৮ চনত মেকমিলান কোম্পানীয়ে প্ৰকাশ কৰা সংস্কৰণটোকে প্ৰমাণিত বুলি ধৰা হয়। ১৯১৯ চনত প্ৰকাশিত দি ৰেমিনিচেঞ্চৰ অনুবাদ গ্ৰন্থখনৰ শেষত দিয়া বিজ্ঞাপনৰ পৰা দেখা যায় যে তেতিয়ালৈকে ‘ছাৰ ৰবীন্দ্ৰনাথ ঠাকুৰ’ৰ গীতাঞ্জলিৰ সাতত্ৰিছ সহস্ৰতম মুদ্ৰণ বজাৰত এৰি দিয়া হৈছে। এই সংকলন গ্ৰন্থখনৰ ভূমিকা লিখিছিল ইংৰাজী কবি ডব্লু বি ইয়েটচে।\nপাশ্চাত্যত সমালোচনাসম্পাদনা কৰক\n‘গীতাঞ্জলি: চং অফাৰিংচ’ৰ প্ৰকাশ হোৱাৰ পাছত লণ্ডনৰ কাকত-আলোচনীত আলোচনা-সমালোচনা মুদ্ৰিত হয়। লণ্ডনত ৰটেনষ্টাইনৰ বাসগৃহত যিদিনা কবি ইয়েটচে বন্ধু বান্ধৱসকলক গীতাঞ্জলি পাঠ কৰি শুনাইছিল সেইদিনা তাত কবি মেচিনক্লেয়াৰো উপস্থিত আছিল। ৰবীন্দ্ৰনাথৰ কবিতাত অভিভূত হৈ তেওঁ নি:সংকোচে লিখিছিল-“ৰবীন্দ্ৰনাথৰ কবিতাত মানুহৰ সাধাৰণ আবেগমথিত নিবেদনৰ মিলন ঘটিছে এনেকুৱা এক সঙ্গীত অৰু ছন্দত যিটো চুইনবাৰ্নচুনবাৰ্নতকৈয়ো বেছি পৰিশীলীত। এনেকুৱা এক সঙ্গীত আৰু ছন্দ যিটো পশ্চিমীয়া শ্ৰোতাৰ বাবে অচিন্তনীয়। য’ত আছে শ্যেলীৰ অপাৰ্থিৱ চেতনা, অদ্ভুত সূক্ষ্মতা ও তীব্ৰতা আৰু সেইয়াও এনেকুৱা এক সহজ ৰীতিত যাক এই যাদুকৰী আবেশকো পৃথিৱীৰ সকলোতকৈ স্বভাৱিক ৰূপবন্ধ যেন ভাৱ হয়। মিল্টন নহয়, তেওঁ মানুহৰ হৃদয়ৰ তুলনাত বহুত বেছি নিৰ্মম; ওৱৰ্ডছ্‌ওৱৰ্থো নহয়, তেওঁ বেছি সূক্ষ্ম আৰু অন্তৰ্লীন....এনেকি দান্তেও নহয় যদিও তেওঁ বাংলাৰ এই মৰমিয়াল কবিৰ খুব ওচৰাওচৰি।\nদি টাইমচ্-ৰ সুবিখ্যাত সাহিত্য সাময়িকী দি টাইমচ্ লিটাৰেৰী চাপ্লিমেণ্ট (টি এল এচ) নামে খ্যাত তাৰ ৭ নৱেম্বৰ ১৯১২ সংখ্যাত (পৃ. ৪৯২) প্ৰকাশিত আলোচনাটোৱে প্ৰথম মুদ্ৰিত গ্ৰন্থালোচনা। তেতিয়াও ৰবীন্দ্ৰনাথে ন'বেল পুৰস্কাৰ লাভ কৰা নাছিল। আলোচনাটোৰ আৰম্ভণিতেই কোৱা হৈছে যে-“ যিকোনো শিল্পৰ আধোগতিৰ কাৰণ হ’ল বিষয় বস্তুৰ দীনতা, আৰু ব্যক্তিকেন্দ্ৰিকতাৰ আদি স্তৰৰ পৰা সৰ্বজনীনতাৰ পৰ্য্যায়লৈ উত্তৰণৰ প্ৰয়োজনীয় মননশক্তি যদি নাথাকে তেনেহ’লে কবিতা সকলোসময়তে এই দীনতাত আক্ৰান্ত হ’ব। যি সমাজত ভাৱবাদিতা বিপুলভাৱে আছে সেই সমাজত প্ৰাণময় শিল্প হিচাবে বাচি থাকিবলৈ হ’লে কবিতাৰ উৎকৰ্ষ সাধন কৰিবই লাগিব। তেনে নহ’লে শিল্পৰ খাতিৰতে কবিশক্তি অচল মননশীলতালৈ পৰ্য্যবসিত হ’ব। ব্যৰ্থ হ’ব জ্ঞানী অজ্ঞানী সকলোৰে মনত ঠাই ল’বলৈ। ভাবক জয় কৰিব নোৱাৰিলে ভাৱৰ হাতত পৰ্য্যদুস্ত কাব্য গদ্যত পৰিণত হ’ব। অতীতত কবিতা যিদৰে ঘটনা আলোড়িত বাহন আছিল, সেইদৰে (এতিয়া) কবিতাক লিখিব লাগিব কিদৰে ফুটাই তোলা যায় ভাবোৎচাৰিত আবেগ, আৰু তাকে কৰিবলৈ যাওঁতে কবি সেই কবিতাত থাকিব লাগিব যাৰ থাকিব প্ৰৌঢ় সাংগীতিকতা, উপমা-অলংকাৰ আৰু নিষ্কম্প্ৰ মূল্যবোধ। আৰু এই সমস্যাতেই এই যুগৰ কবি আক্ৰান্ত। ইয়াৰ আস্তিত্ব বিপন্ন আৰু ইয়াত আচৰিত হ’বলগীয়া একো নাই যে ইয়েটচ চাহাবে সেই ভাৰতীয় কবিৰ ৰচনাক সানন্দেৰে সম্ভাষণ জনাব যিয়ে অনায়াসে সেই সমস্যাটোৰ সমাধা কৰিছে বুলি মনে ধৰে। যিদৰে হাজাৰ বছৰৰ আগেয়ে চীনা চিত্ৰকলা ৰাহুমুক্ত হৈছিল।\nএথেমিয়াম কাকতত লিখা হৈছিল-“তেওঁৰ (ৰবীন্দ্ৰনাথৰ) কবিতামালাত এনেকুৱা এক স্নিগ্ধ প্ৰশান্তি আছে যাৰ শিক্ষা পশ্চিমৰ অশান্ত চিত্ত মানুহৰ বৰ দৰকাৰ”।\nটি.ডব্লু.ৰলেষ্টনে ১১০০ শব্দৰ দীঘলীয়া প্ৰবন্ধত লিখিছিল যে-“জীৱনৰ মৌলিক বিষয়ৰ লগত এই কবিতাসমূহ ইমান ঘনিষ্ঠভাৱে সংশ্লিষ্ট হৈ আছে যে ইয়াৰ চেতনা আৰু আনকি ইয়াৰ বাক্‌প্ৰতিমাৰ এটা বিশ্বজনীন তাত্পৰ্য্য আছে”।\nদি নেচন কাকতত লিখা হৈছিল- “ইয়েটচৰ উদ্ধৃতি পাহৰি গ’লেও, এইটো যে এটা বিশ্ব-সাহিত্যৰ এক বিৰল ঘটনা তাক পাহৰি গ’লেও, গীতাঞ্জলিত পাব প্ৰণয়াকুল হেমন্তৰ নিখাদ পুষ্পকোৰক য’ত আছে (মানুহৰ) সনাতন বিশ্বাসৰ ইঙ্গিত\nন'বেল পুৰস্কাৰ প্ৰাপ্তিসম্পাদনা কৰক\n১৯১৩ চনত তেওঁ এই গ্ৰন্থৰ কাৰণে সাহিত্যৰ ন'বেল পুৰস্কাৰ অৰ্জন কৰে। ইংৰাজী লেখক আৰু ৰয়েল চোচাইটিৰ সদস্য ষ্টাৰ্জ মুৰে নোবেল পুৰস্কাৰৰ বাবে ৰবীন্দ্ৰনাথক মনোনয়ন দিছিল। এই মনোনয়নে চুইদিছ একাডেমীক বিস্মিত কৰিছিল। তথাপি একাডেমীৰ সদস্য পাৰ হলষ্টৰ্স ৰবীন্দ্ৰনাথৰ ক্ষেত্ৰত উৎসাহী আছিল। ৰবীন্দ্ৰনাথৰ প্ৰধান প্ৰতিদন্দী আছিল ফৰাচী লেখক এমিল ফগ। তদুপৰি আৰু এজন একাডেমীৰ সদস্য ভাৰ্নাৰ লন হেইডেনষ্টামে ৰবীন্দ্ৰনাথৰ হৈ এনেকুৱা প্ৰশস্তিপূৰ্ণ শক্তিশালী আৰু লিখিত বক্তব্য দিয়ে যে সকলো সংশয়ৰ অৱসান ঘটে আৰু ৰবীন্দ্ৰনাথক নোবেল পুৰস্কাৰ দিয়াৰ সিদ্ধান্ত গ্ৰহণ কৰা হয়। ১৯১৩ চনৰ ১০ নবেম্বৰ বুধবাৰে সাহিত্যত নোবেল পুৰস্কাৰ ঘোষণা কৰা হয়। পাছদিনা ইংলণ্ডৰ বিভিন্ন কাকত-আলোচনীত খবৰটো প্ৰচাৰ হয় কিন্তু কলকাতাত দেৰিকৈ পায়। ১৫ নবেম্বৰৰ সন্ধিয়া তাঁৰযোগে খবৰ আহে যে ৰবীন্দ্ৰনাথক সাহিত্যৰ নোবেল পুৰস্কাৰেৰে ভূষিত কৰা হৈছে। গীতাঞ্জলি (১৯১২) সহ সেই সময়ত সামান্য যি কিছু ৰবীন্দ্ৰৰচনাৰ অনুবাদে পাশ্চাত্য পাঠক মহলত পৰিচিতি লাভ কৰিছিল পুৰস্কাৰৰ ঘোষণাপত্ৰত সেইসকলোবোৰৰ ভূয়সী প্ৰশংসা কৰে চুইদিছ একাডেমীয়ে।\n↑ সুকুমাৰ সেন, বাংলা সাহিত্যৰ ইতিহাস, চতুৰ্থ খণ্ড, আনন্দ পাবলিচাৰ্চ প্ৰাঃ লিঃ, কলকাতা, ১৯৯৬ সং, পৃ. ১১০\n↑ প্ৰভাতকুমাৰ মুখোপাধ্যায়, ৰবীন্দ্ৰজীবনকথা, আনন্দ পাবলিচাৰ্চ প্ৰাঃ লিঃ, কলকাতা, ১৩৮৮ সং, পৃ. ৭৫\n↑ প্ৰভাতকুমাৰ মুখোপাধ্যায়, ৰবীন্দ্ৰজীবনকথা, পৃ. ৭৫-৭৭\n↑ Tagore 1977, পৃষ্ঠা 5\n↑ এ.টম্পচন : ৰবীন্দ্ৰনাথ ট্যাগোৰ - পোয়েট এণ্ড ড্ৰামাটিষ্ট, ১৯২৬, পৃ. ৪৫, ৪৯-৫১\n↑ এ. টম্পচন : ৰবীন্দ্ৰনাথ ট্যাগোৰ - পোয়েট এণ্ড ড্ৰামাটিষ্ট, ১৯২৬, পৃ. ২৩১\n↑ এথেমিয়াম, নম্বৰ-৪৪৫৮, এপ্ৰিল ৫, ১৯১৩, পৃ. ৩৮২।\n↑ হিবাৰ্ট জৰ্নাল, বষ্টন, আমেৰিকা যুক্তৰাষ্ট্ৰ, এপ্ৰিল, ১৯১৩, পৃ. ৬৯২\n↑ দি নেশান, নিউ ইয়ৰ্ক, আমেৰিকা যুক্তৰাষ্ট্ৰ, মে ১৫, ১৯১৩, পৃ. ৫০০\nৱিকিমিডিয়া কমন্সত গীতাঞ্জলি সম্পৰ্কীয় মিডিয়া ফাইল আছে।\nGitanjali Eldritch Press version, with illustrations\nhindi translations of gitanjali\nGitanjali Book Covers in Different Languages\nTelugu Translation of Gitanjali\n"https://as.wikipedia.org/w/index.php?title=গীতাঞ্জলি_(কাব্যগ্ৰন্থ)&oldid=234688"ৰ পৰা অনা হৈছে\nLast edited on2June 2020, at 18:29\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=25437।


modi-government-taking-step-for-poor-people-during-lockdown-tv-balen-skd– News18 Assam\nসুলভ মূল্যৰ দোকানত উপলব্ধ হ’ল খাদ্য সুৰক্ষা আৰু প্ৰধানমন্ত্ৰী গৰীব কল্যাণ অন্ন যোজনাৰ চাউল\nUpdated:April 2, 2020, 10:24 PM IST\nৰাজ্যৰ খাদ্য অসামৰিক যোগান আৰু গ্ৰাহক পৰিক্ৰমা বিভাগে বৃহস্পতিবাৰৰ পৰা কাৰ্যকৰী পদক্ষেপ গ্ৰহণ কৰিছে৷\nদেশৰ প্ৰধানমন্ত্ৰী নৰেন্দ্ৰ মোদীয়ে সমাজৰ দুখীয়া লোকৰ উন্নয়নৰ প্ৰতি লক্ষ্য ৰাখি তৎক্ষণিকভাৱে খাদ্য সুৰক্ষা আৰু প্ৰধানমন্ত্ৰী গৰীব কল্যাণ অন্ন যোজনাৰ চাউল যোগান ধৰাৰ নিৰ্দেশ প্ৰদান কৰিছে৷ ৰাজ্যৰ খাদ্য অসামৰিক যোগান আৰু গ্ৰাহক পৰিক্ৰমা বিভাগে বৃহস্পতিবাৰৰ পৰা কাৰ্যকৰী পদক্ষেপ গ্ৰহণ কৰিছে৷ সেয়ে দুয়োখন আঁচনিৰ অধীনৰ হিতাধিকাৰী লোকে স্থানীয় সুলভ মূল্যৰ দোকানৰ সৈতে যোগাযোগ কৰাৰ নিৰ্দেশ প্ৰদান কৰিছে৷ অৱশ্যে দেশত কোৰোণা ভাইৰাছৰ ব্যাপক সংক্ৰমণ ৰোধৰ প্ৰতি লক্ষ্য ৰাখি সুলভ মূল্যৰ দোকানীসকলে হিতাধিকাৰীৰ মাজত খাদ্য বিতৰণৰ সময়ত কেইটামান জৰুৰী নিৰ্দেশ মানি চলিবলৈ নিৰ্দেশনা জাৰি কৰিছে।\n১. সুলভ মূল্যৰ দোকানৰ সন্মুখত হাত ধোৱা পানী আৰু চাবোন ৰখাটো বাধ্যতামূলক।\n২. সামাজিক দূৰত্ব ১ মিটাৰ ব্যৱধান বজাই ৰাখি সামগ্ৰী বিতৰণ কৰিব পাৰিব৷ এই ক্ষেত্ৰত প্ৰতিষ্ঠানৰ সন্মুখত নিৰ্দিষ্ট ব্যৱধানত চিহ্ন অংকন কৰা নিৰ্দেশ, যিটো স্থানত শাৰী পাতি সংগ্ৰহ কৰিব পাৰিব সামগ্ৰী৷\n৩. প্ৰত্যেকখন দোকানত ২০/৩০ জন গ্ৰাহক এবাৰত শাৰী পাতিব পাৰিব৷ তাতকৈ অধিক লোক কোনো কাৰণতে সমবেত হ’ব নোৱাৰিব৷\n৪. খাদ্য সুৰক্ষা আৰু প্ৰধানমন্ত্ৰী গৰীব কল্যাণ অন্ন যোজনা চাউল বিতৰণৰ সময়ত এপ্ৰিল, মে’, জুন মাহত কোনো মূল্য সংগ্ৰহ কৰিব নোৱাৰিব বুলি স্পষ্ট কৰি দিছে৷\nকামৰূপ মহানগৰ জিলাৰ খাদ্য অসামৰিক যোগান আৰু গ্ৰাহক পৰিক্ৰমা শাখাই জানিবলৈ দিছে এই নীতি নিৰ্দেশ৷ অৱশ্যে এইক্ষেত্ৰত কোনো প্ৰতিষ্ঠানে যদি সামগ্ৰী লাভ কৰা নাই তেন্তে জিলা পৰিদৰ্শকৰ সৈতে যোগাযোগ কৰাৰ আহ্বান জনোৱা হৈছে।\nFirst published: April 2, 2020, 10:17 PM IST


কেতিয়া মুকলি আকাশৰ তললৈ আহিব অখিল গগৈ? সোমবাৰে গুৱাহাটী উচ্চ ন্যায়ালয়ত জামিনৰ শুনানিtomorrow-akhil-gogoi-bail-petition-hearing– News18 Assam\nকেতিয়া মুকলি আকাশৰ তললৈ আহিব অখিল গগৈ? সোমবাৰে গুৱাহাটী উচ্চ ন্যায়ালয়ত জামিনৰ শুনানি\nUpdated:September 27, 2020, 10:47 PM IST\nকৃষক মুক্তি সংগ্ৰাম সমিতিয়ে অখিলৰ আইনী যুজঁখন আগবঢ়াই নিবলৈ অসমৰ ৰাইজৰ পৰা ২৮ লাখ টকা সংগ্ৰহ কৰাৰ কথা ইতিমধ্যে জানিবলৈ দিছে\nLast Updated: September 27, 2020, 10:47 PM IST\nসোমবাৰে গুৱাহাটী উচ্চ ন্যায়ালয়ে গ্ৰহণ কৰিব অখিল গগৈৰ জামিনৰ শুনানি। ন্যায়াধীশ কল্যাণ ৰাই চুড়ানা আৰু ন্যায়াধীশ মনোজিত ভূঞাৰ এখন দুজনীয়া বিচাৰপীঠে গ্ৰহণ কৰিব শুনানি। উচ্চতম ন্যায়ালয়ৰ জ্যেষ্ঠ অধিবক্তা পি এছ নৰসিংহ আৰু ‘Advocate-On-Record’ ৰুণা ভূঞাই ভিডিঅ’ কণফাৰেন্সিঙৰ যোগেদি নতুন দিল্লীৰ পৰা প্ৰতিনিধিত্ব কৰিব অখিল গগৈক।\nপূৰ্বতে NIA আদালতে জামিন নাকচ কৰিছিল কৃষক নেতাগৰাকীৰ। পিছত অখিল গগৈয়ে NIA আদালতৰ ৰায়ক প্ৰত্যাহ্বান জনাই গুৱাহাটী উচ্চ ন্যায়ালয়ৰ কাষ চাপিছিল। উল্লেখযোগ্য যে, নাগৰিকত্ব সংশোধনী আইন বিৰোধী আন্দোলনৰ সময়ত গ্ৰেপ্তাৰ হৈছিল অখিল গগৈ। কিন্তু তাৰ পিছতে ইটোৰ পিছত সিটো গোচৰ জাপি দিয়া হৈছিল অখিল গগৈৰ ওপৰত। UAPA গোচৰটো অভিযুক্ত হৈ আছে অখিল গগৈ। NIAয়ে দাখিল কৰা চাৰ্জশ্বীটত গগৈক মাওবাদী সন্ত্ৰাসবাদী সংগঠনৰে জড়িত থকা বুলি কোৱা হৈছে।\nইফালে কৃষক মুক্তি সংগ্ৰাম সমিতিয়ে অখিলৰ আইনী যুজঁখন আগবঢ়াই নিবলৈ অসমৰ ৰাইজৰ পৰা ২৮ লাখ টকা সংগ্ৰহ কৰাৰ কথা ইতিমধ্যে সংবাদ মাধ্যমত সদৰী কৰিছে।\nFirst published: September 27, 2020, 10:45 PM IST


চুম্বন নকৰিবলৈ পৰামৰ্শ বিশেষজ্ঞৰ! পুৰুষ-নাৰীৰ সম্পৰ্কতো Coronaৰ প্ৰভাৱ... | News Next One\nচুম্বন নকৰিবলৈ পৰামৰ্শ বিশেষজ্ঞৰ! পুৰুষ-নাৰীৰ সম্পৰ্কতো Coronaৰ প্ৰভাৱ...\nলণ্ডনঃ সমগ্ৰ বিশ্বতে এতিয়া সামাজিক দূৰত্ব আৰু ছেল্ফ আইছ’লেশ্যনে লাভ কৰিছে বিশেষ গুৰুত্ব। কৰ’না ভাইৰাছৰ পৰা হাত সাৰি থাকিবলৈ এই দুটাই হৈছে বৰ্তমানৰ মুহূৰ্তত অতি উত্তম পন্থা। এনে পৰিপ্ৰেক্ষিতত বহুতৰে মনত এই সময়ছোৱাত ছেক্স কৰাতো উচিত নে অনুচিত সেই লৈ প্ৰশ্ন উত্থাপন হোৱাতো স্বাভাৱিক। বিশ্বৰ ভিন্ন প্ৰান্তৰ বিশেষজ্ঞসকলেও এয়া কোনো ভুল কথা বা হাঁহিবলগীয়া তথা ঠাট্টা-মস্কৰা কৰিবলগীয়া কথা নহয় বুলি স্পষ্টকৈ কৈছে।\nকৰ’নাক লৈ সমগ্ৰ বিশ্বতে উদ্ভৱ হোৱা পৰিস্থিতিলৈ চাই এই মহামাৰীয়ে মানুহৰ দৈনন্দিন 'ছেক্স লাইফ’ত কিধৰণে প্ৰভাৱ পেলাইছে সেই লৈও ইতিমধ্যে আৰম্ভ হৈছে গৱেষণা আৰু বিশেষ অধ্যায়ন। ইয়াৰ ফলত পৰিব পৰা সামূহিক মানসিক আৰু শাৰীৰিক প্ৰভাৱ সম্পৰ্কেও বিশ্লেষণ অব্যাহত ৰাখিছে গৱেষকসকলে।\nবিজ্ঞানীসকলে এই বিষয়টোক লৈ কৰা প্ৰাৰম্ভিক গৱেষণা আৰু অধ্যায়নৰ অন্তত জনাইছে যে কৰ’না ভাইৰাছৰ ফলত হোৱা ৰোগ Covid-19 শাৰীৰিক সম্পৰ্ক বিশেষকৈ চুম্বনৰ জৰিয়তেও সংক্ৰমিত হ’ব পাৰে। ইয়াৰ পিছতে গ্ৰেট ব্ৰিটেইন চৰকাৰে কৰ’না ভাইৰাছক লৈ জাৰি কৰা ৰাজহুৱা নিৰ্দেশনাতো এই প্ৰসংগৰ অৱতাৰণা কৰিছে। এই নিৰ্দেশনাত কৰ’না ধৰা নপৰিলেও শৰীৰ দুৰ্বল যেন লাগিলে তেনেধৰণৰ সম্পৰ্কৰ পৰা বিৰত থাকিবলৈ পৰামৰ্শ আগবঢ়োৱা হৈছে।\nকি কয় স্বাস্থ্য বিশেষজ্ঞই?\nবিবিচি আৰু দ্য গাৰ্ডিয়ানৰ সৈতে হোৱা এক সাক্ষাৎকাৰত ইউনিভাৰ্ছিটি অব এংগোলিয়াৰ মেডিচিন বিভাগৰ বিশেষজ্ঞ অধ্যাপক ডা০ পল হাণ্টাৰে কৰ’না ভাইৰাছৰ পজিটিভ ধৰা পৰা অঞ্চলৰ লোকসকলক এই সময়ছোৱাত শাৰীৰিক সম্পৰ্কৰ পৰা পৰাপক্ষত বিৰত থাকিবলৈ পৰামৰ্শ আগবঢ়াইছে।\n'যদিহে আপুনি আৰু আপোনাৰ সংগীৰ দেহত কৰ’না ভাইৰাছৰ কোনো লক্ষণ দেখা পোৱা হোৱা নাই তেন্তে ছেক্স নকৰাকৈ থকাৰ কোনো কাৰণ নাই। কিন্তু যদিহে আপোনাৰ অঞ্চলত কোনো লোকৰ দেহত পজিটিভ ধৰা পৰিছে তেন্তে অলপ সতৰ্ক হওক। আপুনি বা আপোনাৰ সংগীৰ যিকোনো এজনেও যদি শৰীৰ দুৰ্বল যেন অনুভৱ কৰিছে তেতিয়াও এই সময়ছোৱাত সম্পৰ্ক ৰক্ষা কৰাতো বিপদৰ কাৰণৰ হৈ উঠিব পাৰে। তাতকৈ কেইদিনমানৰ বাবে এৰাই চলাটোৱেই বুদ্ধিমানৰ কাম হ’ব।’-এইদৰে কয় বিশেষজ্ঞগৰাকীয়ে।\nঅধ্যাপক হাণ্টাৰৰ সৈতে সহমত পোষণ কৰি আন কেবাগৰাকী বিশেষজ্ঞ চিকিৎসক আৰু গৱেষকে মন্তব্য কৰিছে যে এই মহামাৰীৰ সময়ত নিয়মিত সংগীৰ বাদে আন কোনো লোকৰ সৈতে শাৰীৰিক সম্পৰ্ক গঢ়ি তোলাতো যথেষ্ট বিপদজনক হৈ উঠিব পাৰে, কিয়নো বহু সময়ত কৰ’না ভাইৰাছৰ লক্ষণ ভাইৰাছৰ সংস্পৰ্শলৈ অহাৰ লগে লগে দেখা নাযাবও পাৰে।\nচুম্বনৰ জৰিয়তেও বিয়পে কৰ’না ভাইৰাছ\nদ্য গাৰ্ডিয়ানৰ সৈতে হোৱা সাক্ষাৎকাৰত Dr Carlos Rodríguez-Díaz-এ স্পষ্টকৈ কৈছে যে চুম্বনৰ জৰিয়তে কৰ’না ভাইৰাছ সংক্ৰমিত হোৱাৰ পূৰ্ণ সম্ভাৱনা থাকে। সেয়ে এই সময়ছোৱাত চুম্বনৰ ক্ষেত্ৰত সাৱধানতা অৱলম্বন কৰিবলৈ পৰামৰ্শ আগবঢ়াইছে ডা০ কাৰ্লোছে। 'একেলগে থকাসকলৰ ক্ষেত্ৰত বিশেষ সমস্যা নাই। কিন্তু আপুনি বা আপোনাৰ সংগী যদিহে এইকেইদিনত আন এখন ঠাইৰ পৰা ভ্ৰমণ কৰি আহিছে তেন্তে অতিকমেও এসপ্তাহলৈ চুম্বন তথা শাৰীৰিক সম্পৰ্কৰ পৰা আঁতৰি থাকিলে বিপদৰ সম্ভাৱনা হ্ৰাস পাব। এই সময়ছোৱাত পৰাপক্ষত ডেটিং নকৰাই ভাল।’-ডা০ কাৰ্লোছৰ পৰামৰ্শ।\nক্লিক কৰি পঢ়কঃ ১৪ ঘণ্টাৰ 'জনতাৰ কাৰ্ফিউ' পালন কৰিলেই Corona মুক্ত হ'ব নে ভাৰত?\nনিউয়ৰ্কৰ স্থানীয় স্বাস্থ্য বিভাগেও এই সন্দৰ্ভত নিৰ্দেশনা জাৰি কৰি চহৰখনৰ বাসিন্দাসকলক বিষয়টোক লৈ সতৰ্ক হৈ থাকিবলৈ পৰামৰ্শ আগবঢ়াইছে। এই নিৰ্দেশনাত জনতাৰ সুবিধা হোৱাকৈ নিউয়ৰ্কৰ স্বাস্থ্য বিভাগে কি কি কৰিব লাগে আৰু কি কি কৰিব নালাগে সেয়া স্পষ্টকৈ উল্লেখ কৰিছে। অৱশ্যে এনেধৰণৰ বিষয়বোৰ ভাৰতত মুকলিকৈ আলোচনা কৰা নহয় বাবে এই লৈ এতিয়ালৈ ভাৰতত কোনো ধৰণৰ নিৰ্দেশনা জাৰি কৰা পৰিলক্ষিত হোৱা নাই।\nঅৰ্থাৎ এয়া সুস্পষ্ট যে কৰ’না মহামাৰীৰ এই সময়ত সকলোৱে সামাজিক দূৰত্ব আৰু ছেল্ফ আইছ’লেশ্যনক প্ৰাধান্য দিয়া উচিত। ইয়াৰ বাবে দেওবাৰৰ দিনটোত ভাৰতবাসীয়ে কেন্দ্ৰ চৰকাৰৰ আহ্বান মৰ্মে ১৪ ঘণ্টাৰ বাবে পালন কৰিছে 'জনতাৰ কাৰ্ফিউ’। এই কাৰ্ফিউ পালনৰ জৰিয়তে কৰ’না মহামাৰীৰ পৰা সমগ্ৰ বিশ্ব মুক্ত নোহোৱা পৰ্যন্ত সামাজিক দূৰত্ব বৰ্তাই ৰাখিবলৈ প্ৰেৰণা আৰু সাহস লাভ কৰিব বুলি আশা কৰা হৈছে।


xukhdukh.com May 06, 2014 goodnews,\n১. ৰহাৰ জাদেমিকা আশাদীপ কেন্দ্ৰীয় ৰঙালী বিহু সন্মিলনে সাতামপুৰুষীয়া তাঁতশালত সাধনা কৰা প্ৰায় ডেৰকুৰি শিপিনীৰ মাজত অনুষ্ঠিত কৰে নিজে বোৱা গামোচা প্ৰতিযোগিতাৰ। এই প্ৰতিযোগিতাত প্ৰথম আৰু দ্বিতীয় স্থান প্ৰাপ্ত ভমকাফুলীয়া গামোচাকেইখন ক্ৰমে ৫৫০০ আৰু ৫০০০টকাত ঠাইতে নিলামত বিক্ৰী কৰিও শিপিনীসকলক উৎসাহিত কৰাৰ সুখবৰ।\n২. পাইৰেচীৰ বিৰুদ্ধে প্ৰতিবাদী সাব্যস্ত কৰি নিজৰ এলবাম এটকা মূল্যত বিক্ৰী কৰি "সৰ্বনিম্ন মূল্যত এলবাম বিক্ৰী"ৰ বাবে লিমকা বুক অৱ ৰেকৰ্ডছত অভিলেখ সৃষ্টি কৰিলে গুৱাহাটীৰ দুই শিল্পী তথা ভাতৃদ্বয় চৈয়দ আব্দুৰ ৰেকিব আৰু ৰাজ্জাকে। ২০১২ চনৰ ১৪ অক্টোবৰত ডঃ অমৰজ্যোতি চৌধুৰীয়ে উন্মোচন কৰা এলবামটোৰ দাম এটকা ধাৰ্য কৰি ২৫০০ শ্ৰোতাৰ কাষ চাপিবলৈ সক্ষম হয়। ভাতৃদ্বয়ে "বৰষা" নামৰ শ্ৰব্য সংকলনটোৰ এই অভিনৱ প্ৰতিবাদক লিমকা বুক অৱ ৰেকৰ্ডছত লিপিবদ্ধ কৰিবলৈ আবেদন জনায়। আৰু ২০১৪চনৰ লিমকা বুকে সংগীতৰ ক্ষেত্ৰৰ ২৪টা অভিলেখৰ এটা ৰূপে তেওঁলোকৰ এই পদক্ষেপলৈ স্বীকৃতি প্ৰদান কৰে।\n৩. অল আছাম এমেচাৰ মুৱাই থাই এছ'চিয়েচন এণ্ড ফেয়াৰ স্পৰ্টছ ক্লাৱ ইণ্ডিয়াৰ উদ্যোগত অহা ১৮, ১৯ আৰু ২০জুলাইত যোৰহাটত নৱম ৰাষ্ট্ৰীয় এমেচাৰ মুৱাই থাই চেম্পিয়নশ্বিপ আৰু প্ৰথম চেলেঞ্জাৰ ইণ্ডিয়া প্ৰফেশ্যনেল কম্পিটিশ্যনৰ আয়োজন কৰিছে। প্ৰতিযোগিতাসমূহ অসম কৃষি বিশ্ববিদ্যালয়ৰ ইনড'ৰ ষ্টেডিয়ামত অনুষ্ঠিত হব।\n৪. মহিলা সকলৰ স্ব-প্ৰতিভা বিকাশৰ উদ্দেশ্যে "আকাশ" শীৰ্ষক অনুষ্ঠানৰ আয়োজন কৰিছে যোৰহাট সাহিত্য সভাই। জিলা সাহিত্য সভাৰ ২০১১-১৩ বৰ্ষৰ শ্ৰেষ্ঠ শাখাৰ বঁটা প্ৰাপ্ত বঙালপুখুৰী শাখা সাহিত্য সভাৰ সহযোগতে অহা ১১ মে'ত এই অনুষ্ঠান আয়োজিত হৈছে।\n৫. ভাৰতীয় ষ্টেট বেংক, শিৱসাগৰ শাখাৰ মুখ্য প্ৰৱন্ধক আচিফ ৰেজা আলীয়ে বিদ্যালয়ৰ শৈক্ষিক পৰিৱেশ উন্নতিৰ বাবে ৰংপুৰ মধ্য ইংৰাজী বিদ্যালয় জয়সাগৰক এটি কম্পিউটাৰ ছেট যোৱা ১মে'ত প্ৰদান কৰাৰ সুখবৰ।\n৬. বিটিএডিত সংঘটিত নৰসংহাৰৰ দ্বায়িত্ব ল'লে ৰাষ্ট্ৰীয় তদন্তকাৰী সংস্থাই। অসম চৰকাৰৰ মৌখিক অনুৰোধত এজন জ্যেষ্ঠ বিষয়া গুৱাহাটীত উপস্থিত হৈ চলাব লগীয়া তদন্তৰ বাবে এক আৰ্হি চূড়ান্ত কৰে বুলি সূত্ৰত প্ৰকাশ।\n৭. "যুগদ্ৰষ্টা" ছবিৰ সংগীতৰ বাবে ৰাষ্ট্ৰীয় চলচ্চিত্ৰ বঁটাৰ নন্-ফিচাৰ ফিল্ম শিতানত সংগীত পৰিচালনাৰ ৰজত কমল বঁটা লাভ কৰা অনুৰাগ শইকীয়াক কালি নতুন দিল্লীত "ইনলি ফাউণ্ডেচনে" অসমীয়া জাপি, ফুলৰ তোৰা আদিৰে সম্বৰ্ধনা জ্ঞাপন কৰে আৰু অনাগত দিনতো নিজৰ সংগীতৰে অসমবাসীক গৌৰৱান্বিত কৰিব বুলিও আশা কৰে ।\n৮. ৰঙিয়াৰ অতীত বুৰঞ্জীক উদ্ধাৰৰ বাবে উদ্যোগ লৈছে শাখা সাহিত্য সভা ৰঙিয়া আলোচনী সভাই। অনুস্থিত কৰিলে "ৰঙিয়া নামৰ উৎপত্তিৰ ইতিহাস" শীৰ্ষক অনুষ্ঠানৰ। অনুষ্ঠানটোত কেইবাগৰাকীও অধ্যাপক তথা বিজ্ঞলোকে ৰঙিয়াৰ ইতিহাস সন্দৰ্ভত বহুমূলীয়া তথ্য তুলি ধৰে।\n৯. শিৱসাগৰ বাণিজ্য মহাবিদ্যালয়ৰ সাহিত্য-সংস্কৃতি সমাজ আৰু শৈক্ষিক সমিতিৰ উদ্যোগত অহা ৯মে'ত শিৱসাগৰ নাট্য মন্দিৰত আয়োজিত হৈছে দ্বিতীয় বেদৱতী বৰগোহাঞি স্মাৰক বক্তৃতানুষ্ঠানৰ।\n১০. ৰাষ্ট্ৰীয় বিজ্ঞান দিৱস-২০১৪ উপলক্ষে অসম উদ্ভিদ বিজ্ঞান সমিতিয়ে সদৌ অসম ভিত্তিত ৰচনা প্ৰতিযোগিতাৰ আয়োজন কৰিছে। তিনিটা শাখাত আয়োজিত প্ৰতিযোগিতাখনিৰ বাবে সবিশেষ জানিবলৈ আজিৰ আমাৰ অসম কাকতৰ মহানগৰ পৃষ্ঠা চাব পাৰে।\nBy xukhdukh.com on May 06, 2014


ভাল স্ক্ৰিপট পালে অভিনয় কৰিব ছবি প্ৰযোজক ৰিমা দাসে\nভাল স্ক্ৰিপট পালে...\n| 29 Oct 2018 11:26 AM GMT\nৰাষ্ট্ৰীয় সন্মান অৰ্জন কৰা ৰিমা দাসৰ নতুন 'বুলবুল কেন ছিং' ছবি খন ২০সংখ্যক জিঅ' মামী মুম্বাই ফিল্ম ফেষ্টিভেলত প্ৰদৰ্শন কৰা হয় । ছবি প্ৰযোজক তথা চলচিত্ৰ নিৰ্মাতা ৰীমা দাসে মত ভাল স্ক্ৰিপট পালে অভিনয় কৰাৰ মন আছে বুলি মত প্ৰকাশ কৰে ।\nএক সাক্ষাৎকাৰৰ জৰিয়তে মত প্ৰকাশ কৰে ৰিমা দাসে এইদৰে,"If someone is coming up withagood script, I am actually interested to act. My desire for acting is still there... But who is going to writeacharacter for me?"\nতেওঁক ছবি নিৰ্মাতা হিচাপে সফলতাৰ ওপৰত প্ৰশ্ন কৰোতে মত প্ৰকাশ কৰি কয় যে; ৰীমা দাসে ভাবে যে অভিনয় কৰাটো ইমান এটা সহজ নহয় । তেওঁ বিশ্বাস কৰে যে অভিনেতা হ'বলৈ নিজস্ব সময়ৰ প্ৰয়োজন অৰ্থাৎ নিজৰ বাবে সময়ৰ প্ৰয়োজন হয়,যিটো সময়ত মানুহে নিজৰ বাবে সময় উলিয়াবলৈ নোৱাৰে। অভিনয় এনে এবিধ কলা য'ত কেৱল শাৰীৰিক চৰ্চাই যথেষ্ট নহয়,লগতে থাকিব লাগিব আৱেগ । আগতে ৰীমা দাসে নিজৰ দেহ,ছাল,চুলিৰ প্ৰতিও যত্ন লৈছিল । ( "I do not think it is that easy. I believe that to becomeaperformer, one needs some 'me time', which I do not have these days. Acting isaperforming art where certain exercise, not just physical but emotional as well, is needed. Earlier I used to take care of myself, my skin, hair and worked on performance.")\nউত্তৰ-পূৰ্বাঞ্চলৰ অসম ৰাজ্যত জন্মগ্ৰহন কৰা ৰীমাই এগৰাকী অভিনেত্ৰী হ'ব বিচাৰিছিল আৰু সেয়ে তেওঁ বেগ পেকিং কৰি মুম্বাইলৈ গতি কৰিছিল । ২০১৬ চনৰ তেওঁৰ প্ৰথম খন ছবি "মেন উইথ দ্যা বিনকুলাৰ:অন্ত্ৰদৃষ্টি"("Man With The Binocular: Antardrishti") আৰু দ্বিতীয় খন হৈছে "ভিলেজ ৰকষ্টাৰ"("Village Rockstars") । কেৱল ৰাষ্ট্ৰীয় বঁটা পোৱাই নহয় তাৰোপৰি ফৰেন লেংগুৱেজ ফিল্মতো একাডেমি বঁটা পাবলৈ সক্ষম হয় ।\nযোৱা কেইবা বছৰ ধৰি ছবিৰ বাবে লিখা,শ্বুটিং,এডিটিং,প্ৰযোজকৰ কামত, ট্ৰেভেলিং তথা যাত্ৰা আদিৰ বাবে প্ৰমোট কৰিছে । সেয়ে তেওঁ ঠিক মতে আইনা খনো চাবলৈ সময় পোৱা নাই । তেওঁ সুন্দৰকৈ সোনালী ৰঙৰ পাৰি দিয়া মেৰুন ৰঙৰ মেখেলা চাদৰ পৰিধান কৰিছে ("For the last few years, I have been writing, shooting, editing, producing my films and travelling to festivals to promote them. I don't even get time to see the mirror properly," Das, dressed in beautiful golden bordered maroon mekhela chadar, said withasmile.)\nদুবছৰীয়া যাত্ৰাত তেওঁ এগৰাকী ছবি নিৰ্মাতা হিচাপত তেওঁৰ ছবি "ভিলেজ ৰকষ্টাৰ" ছবি খনে ভাৰতৰ হৈ অস্কাৰ বটাঁৰ বাবে মনোনীত হৈছে আনহাতে "বুলবুল কেন ছিং" ছবি খনৰ প্ৰদৰ্শনীত ২০ সংখ্যক জিঅ' মামী ফেষ্টিভেলত বহু মানুহৰ ভিৰ হব নে নহয় সেইটো লক্ষ্যনীয় বিষয় হ'ব ।\nশেষত তেওঁ মন্তব্য কৰে যে;" "It looks likeafairy tale because three years ago when the first screening of my debut film 'Man With The Binocular: Antardrishti' happened here in MAMI, I was so worried to gain the audience and thought if people will come to watch my film. I was keeping my fingers crossed that at least the first few rows of the auditorium was filled with people, if notahouseful one."


honor-9s-is-the-great-smartphone-that-will-be-available-in-less-than-7000-rs-know-all– News18 Assam\nHONOR 9S কিয় ক্ৰয় কৰিব? 7000 টকাৰ তলত এইটো হৈছে শ্ৰেষ্ঠ বাজেট স্মাৰ্টফোন!\nUpdated:August 13, 2020, 2:25 PM IST\nএক আকৰ্ষণীয় ডিছপ্লে, আই কমফৰ্ট ম’ড, ডাৰ্ক ম’ড আৰু Android 10 ৰ ভিত্তিত নিৰ্মিত ফ্লেগশ্বিপ Magic UI 3.1ৰ দৰে অনেক বৈশিষ্ট্যৰ সৈতে HONOR9S হৈছে 2020ৰ শীৰ্ষ এন্ট্ৰি-লেভেল স্মাৰ্টফোন।\nLast Updated: August 13, 2020, 2:25 PM IST\nHONOR-য়ে মুক্তি দিছে এটা ব্ৰেণ্ড নিউ স্মাৰ্টফোন যিটোৱে ভাৰতৰ বজাৰত বাজেট ফোনৰ খণ্ডত খলকনি তুলিব। আপোনাক অধিক উত্পাদনশীলতা আৰু দক্ষতা প্ৰদান কৰিবৰ বাবে HONOR 9S হৈছে এক কমপেক্ট আৰু আলট্ৰা-শ্লিম স্মাৰ্টফোন, য’ত আছে 5.45-ইঞ্চি (13.8 ছে.মি) HONOR ফুল ভিউ ডিছপ্লে, আই কমফৰ্ট ম’ড, Android 10-ৰ ডাৰ্ক ম’ড, 2GB RAM, 32GB ROM আৰু ট্ৰিপল কাৰ্ড শ্ল’টৰ সৈতে ডুৱেল 4G নেন’-চিম স্মাৰ্টফোন, যাৰ মেম’ৰী 512 GB লৈকে প্ৰসাৰিত কৰিব পৰা যায়। এইটো চলে Android 10-ৰ ভিত্তিত নিৰ্মিত কোম্পানীৰ ফ্লেগশ্বিপ Magic UI 3.1-ত, যি আপোনাক 7000 টকাৰ তলৰ সুলভ মূল্যত সৰ্বোত্ত্ম স্মাৰ্টফোনৰ অভিজ্ঞতা প্ৰদান কৰে।\nইয়াৰ উত্তম 5.45-ইঞ্চি (13.8 ছে.মি) স্ক্ৰীনখনে 720x1440 পিক্সেল ৰিজলিউশ্যন, 16M কালাৰ আৰু 295.4ppi-ৰ পিক্সেল ডেনছিটীৰ সৈতে আপোনাক প্ৰদান কৰে চিনেমাৰ দৰে HD+ দৰ্শনৰ অভিজ্ঞতা। যিহেতু এই ফোনটোৰ ওজন মাত্ৰ 144 গ্ৰা. আৰু ই 8.35 মি.মি পাতল, কমপেক্ট; আপুনি সহজেই ইয়াক জেপত, হেণ্ডবেগত নাইবা হাতত লৈ ফুৰিব পাৰে। এই ফোনটোত পঢ়াৰ অভিজ্ঞতা সঁচাকৈয়ে আই কমফৰ্ট আৰু ডাৰ্ক ম’ডে উন্নত কৰি তোলে যিটো TüVRheinland ৰ দ্বাৰা প্ৰ্মাণিত। দিন হওক বা ৰাতি, ইয়াৰ ফেচিয়েল আনলক প্ৰযুক্তিয়ে আপোনাক দিয়ে গোপনীয়তা তথা সুৰক্ষাৰ এক অবিভেদ্য সুযোগ।\n2GB RAM ৰ সৈতে 12nm MediaTek MT6762R প্ৰছেছৰৰ দ্বাৰা শক্তিপ্ৰাপ্ত এই ডিভাইছটোৱে আপোনাক কোনো অজুহাত নোহোৱাকৈ অবিশ্বাস্য কাৰ্যকাৰিতা আৰু প্ৰছেছিং প্ৰদান কৰে। HONOR 9Sত আছে 32GB অন-বৰ্ড ষ্ট’ৰেজ যিটো মাইক্ৰ SD কাৰ্ডৰ দ্বাৰা এক মেম’ৰী কাৰ্ড শ্ল’টৰ সহায়ত 512 GB লৈকে বৰ্ধিত কৰিব পাৰি। এইটোৰ দ্বাৰা আপুনি দুখন 4G ছিম, এটা এক্সপেণ্ডেবল মেম’ৰী শ্ল’ট একেসময়তে সম্পূৰ্ণ ৰূপত ব্যৱহাৰ কৰিব পাৰে। এতিয়া আপুনি আপোনাৰ কৰ্মস্থান আৰু ব্যক্তিগত জীৱন একেটা ফোনৰ দ্বাৰাই সমান্তৰালভাৱে পৃথক কৰি ৰাখিব পাৰে, যিটো ফোনত দুখন নেন’ ছিম একেসময়তে ভৰাব পাৰি আৰু 512GB মেম’ৰীত ভৰাব পৰাকৈ ছৱি, সংগীত, ভিডিঅ’ আদিও ৰাখিব পাৰি।\nএইটো ফোনত আছে f/2.0 এপাৰচাৰৰ সৈতে 8-মেগাপিক্সেল ৰীয়েৰ কেমেৰা আৰু সমুখত 5-মেগাপিক্সেল ছেলফি শ্বুটাৰ। পেনোৰামা ম’ডৰ সহায়ত আপুনি কৰিব পাৰে নানা পৰীক্ষণ যি আপোনাক একেটা ফ্ৰেমতে আটাইবোৰ উপাদান অনাত সহায় কৰে, আৰু আছে বিউটী ম’ড যি প্ৰতিবাৰেই নিখুঁত শ্বট সম্ভৱপৰ কৰি তোলে। তাৰোপৰি 3020mAh বেটেৰীৰ কাৰণে মাথোন এবাৰ চাৰ্জ কৰিয়েই আপুনি ফোনটো দিনটো ব্যৱহাৰ কৰিব পাৰে।\nআপোনাৰ ফোনটো এতিয়া ব’ৰিং ডিভাইচ এটাৰ দৰে পৰি থকাৰ কোনো প্ৰয়োজন নাই। উপলব্ধ দুটা আকৰ্ষণীয় ৰঙৰ বিকল্পৰ যিকোনো এটা বাছনি কৰি আপোনাৰ ৰঙীণ ব্যক্তিত্ব আৰু ষ্টাইল প্ৰদৰ্শন কৰক- য়’থ চেন্ট্ৰিক ব্লু আৰু ক্লাছিক ব্লেক। ইয়াৰোপৰি পৰম্পৰাগত 3.5 অডিঅ’ জেকটো ততালিকে সংযুক্ত হৈ আপুনি আপোনাৰ প্ৰিয় সংগীত আৰু চিনেমা ডাউনল’ড কৰি থোৱা বিশাল মেম’ৰীৰ পৰা সৰ্বাধিক আহৰণ কৰাত সহায় কৰে।\nইয়াৰোপৰি HONOR-য়ে নিশ্চিত কৰিছে আপুনি যাতে এই ফোনটো ভালদৰেই উপভোগ কৰিব পাৰে। ইয়াত শেহতীয়া AppGallery আগতে পৰাই ইনষ্টল হৈ থাকে আৰু প্ৰদান কৰে জনপ্ৰিয় কাৰ্যকৰী কিছুমান এপৰ সমাহাৰ। বৰ্তমান ই বিশ্বৰ তৃতীয় সৰ্ববৃহত্ এপ বিতৰণ প্লেটফৰ্ম যিটো Android 10 ভিত্তিক ব্ৰেণ্ড ফ্লেগশ্বিপ Magic UI 3.1 ত চালিত হয়।\nএই AppGallery-ত কেৱল যোৱা ছমাহতে 1 নিযুত নতুন গ্ৰাহক যুক্ত হৈছে আৰু 100 নিযুতৰো অধিক ডাউনল’ড কৰা হৈছে। কেৱল এয়াই নহয়, AppGallery-ত উপলব্ধ 60,000+এপৰ মাজত আছে ভাৰতৰ শীৰ্ষ 500 এপৰ 85% আৰু শীৰ্ষ 160 এপৰ 95%- যিটোৱে ইয়াক ভাৰতীয় গ্ৰাহকৰ বাবে অধিক সুবিধাজনক কৰি তোলে। গ্ৰাহকক সকলো দিশৰে পৰাই সৰ্বোত্তম অভিজ্ঞতা প্ৰদান কৰাৰ লক্ষ্য সমুখত ৰাখি এই কোম্পানীটোৱে কেইবাটাও শীৰ্ষস্থানীয় ভাৰতীয় ডেভেলপাৰৰ সৈতে যুক্ত হৈ অধিক এপ অনাৰ যো-জা কৰি আছে।\nযদি আপুনি AppGallery-ত আপোনাৰ এপতো বিচাৰি নাপায়, তেন্তে Phone Clone বৈশিষ্ট্যটো ব্যৱহাৰ কৰি আপুনি আপোনাৰ এপসমূহ পুৰণি ফোনৰ পৰা নতুন ফোনলৈ আনিব পাৰিব। গ্ৰাহকৰ সুবিধাৰ্থে HONOR-য়ে শেহতীয়াকৈ Petal search আৰম্ভ কৰিছে, যিটো হৈছে আপোনাৰ এপ সন্ধান, পৰামৰ্শ, ডাউনল’ড তথা আপডেটৰ বাবে উত্তম সমাধান। ইয়াৰোপৰি Petal search-য়ে আপোনাক শীৰ্ষৰ বাতৰি, দৈনিক বতৰৰ ভূমুকি, লাইভ ক্ৰীড়াৰ সূচী, স্ক’ৰ, সংগীত, ছৱি, ভিডিঅ’ আদিও প্ৰদান কৰে। মেম’ৰী সচেতন ব্যৱহাৰকাৰীৰ বাবে Quick Apps হৈছে আন এটি সমাধান। এইটো ব্যৱহাৰ কৰি, ব্যৱহাৰকাৰীসকলে সেই এপটো প্ৰকৃততে ডাউনল’ড নকৰাকৈয়ে তাৰ সুবিধা গ্ৰহণ কৰিব পাৰিব- যাৰ ফলত আপোনাৰ ফোনত আপোনাৰ ছৱি, সংগীত, ভিডিঅ’ৰ বাবে অনেক স্পেচ ৰাহি হ’ব।\nশেহতীয়াকৈ ভাৰতত 10,000 টকাৰ তলৰ স্মাৰ্টফোনৰ অতিশয় ডিমাণ্ড দেখা গৈছে, আৰু HONOR 9S হৈছে এক আগৰণুৱা স্মাৰ্টফোন। ইয়াৰ ‘Smart HuyiKhushiyaan' টেগলাইনটোৰ দৰেই, HONOR 9S য়ে সঁচাকৈয়ে কম মূল্যতে অনেক বৈশিষ্ট্য প্ৰদান কৰে। মাত্ৰ 6,499 টকাত উত্তম ষ্ট’ৰেজ, বেটেৰী জীৱন আৰু এক সৰ্বোত্তম দৰ্শন অভিজ্ঞতাসম্পন্ন এই ফোনটোৰ কোনো তুলনা নাই!\nকেৱল সেয়াই নহয়! আমি জানো যে আপুনি ফোনটোৰ ছেল-ৰ বিষয়ে জানিব বিচাৰে। এই HONOR 9S ফোনটোৰ দ্বিতীয়টো ছেল Flipkart –ত দুপৰীয়া 12 বজাত, 14 আগষ্ট 2020-ৰ পৰা আৰম্ভ হ’ব। আপুনি6মাহলৈকে অতিৰিক্ত EMI নিদিয়াকৈ ক্ৰয় কৰিব পাৰে। আপোনাক জনাই দিওঁ যে প্ৰথম ছেল-ৰ সময়ত Flipkart-ত HONOR 9S কেইমিনিটমানৰ ভিতৰতেই আউট অৱ ষ্টক হৈ গৈছিল।\nকল কৰি বিজয়ী হওক- প্ৰতিযোগিতা\nলাভ আৰু আছে! আপুনি যদি ক্ৰয় কৰাৰ পাছত HONOR ইণ্ডিয়া গ্ৰাহক সেৱাত 18002109999-ত কল কৰে, আপোনাক বিনামূল্যে HONOR-ৰ VIP সেৱা আৰু এক3মহীয়া Hungama Music App-ৰ ছাবস্ক্ৰিপশ্যন প্ৰদান কৰা হ’ব। আপুনি যদি সৌভাগ্যশালী হয়, আপুনি এটা HONOR Band 3-ও জিকিব পাৰে, প্ৰতিসপ্তাহত তিনিজনকৈ বিজয়ী নিৰ্বাচন কৰা হ’ব! বিক্ৰীৰ প্ৰথম দিনৰ পৰা ব্ৰেণ্ডটোৱে Call & Win contest এখন5অক্টোবৰ, 2020 লৈকে পৰিচালনা কৰিব। এই HONOR 9S-ৰ বিক্ৰী Flipkart-ত 6th আগষ্ট, 2020ৰ 12:00 PM বজাৰ পৰা আৰম্ভ হ’ব।.\nপ্ৰডাক্টৰ বিষয়ে, মূল্য আৰু অফাৰৰ বিষয়ে অধিক জানিবলৈ এই লিংকত ক্লিক কৰক: https://bit.ly/33qtXBK\nঅধিক আকৰ্ষণীয় খবৰ - HONORMagicBook 15 এতিয়া উপলব্ধ!\nHONOR-য়ে ইয়াৰ প্ৰথমটো লেপটপ - HONORMagicBook 15 শেহতীয়াকৈ ভাৰতত মুকলি কৰি দিছে। এই কমপেক্ট আৰু হাই-পাৰফৰ্মেন্স লেপটপটো গ্ৰাহকে Flipkart-ত ক্ৰয় কৰিব পাৰে আৰু অনেক সুবিধা লাভ কৰিব পাৰে।\nHONORMagicBook 15 হৈছে ভাৰতৰ প্ৰথমটো লেপটপ যিটোত INR 45 হাজাৰতকৈ তলৰ পৰিসৰত3টাকৈ অনন্য উদ্ভাৱনী বৈশিষ্ট্য সাঙুৰি লোৱা হৈছে। এই বৈশিষ্ট্যসমূহ হৈছে Pop-up webcam, 2-in-1 ফিংগাৰপ্ৰিন্ট পাৱাৰ বাটন, আৰু 65W টাইপ-C কমপেক্ট মাল্টি-ডিভাইচ ফাষ্ট চাৰ্জিং। লগতে ইয়াত Microsoft Windows 10 Home প্ৰি-ইনষ্টলড হৈ থাকে আৰু Microsoft 365 ব্যক্তিগত ছাবস্ক্ৰিপশ্যনৰ এমহীয়া ফ্ৰী ট্ৰায়েল পোৱা যায়।\nHONORMagicBook 15-ৰ বিষয়ে অধিক জানিবলৈ এই লিংকত ক্লিক কৰক: https://bit.ly/33qtXBK\nটোকা: আটাইবোৰ ট্ৰেডমাৰ্ক, ব্ৰেণ্ড নেম সেইবিলাকৰ মালিকপক্ষৰ সম্পত্তি। চৰ্তাৱলী প্ৰযোজ্য। আমাক আমাৰ অফিছিয়েল ৱেবছাইট www.hihonor.com/in আৰু চ’চিয়েল মিডিয়া হেণ্ডল (Facebook, Twitter, Instagram and YouTube) অনুসৰণ কৰক আৰু লাভ কৰক ব্ৰেণ্ড, প্ৰডাক্ট, অফাৰ আৰু প্ৰতিযোগিতাৰ অধিক বিৱৰণ।\nFirst published: August 13, 2020, 2:25 PM IST